ועדת משנה לעניין חינוך משלב לתלמידים עם מוגבלויות, כנסת 24, פרוטוקול מספר 2, 2022-08-03 10:00

שירלי פינטו קדוש: (אומרת דברים בשפת הסימנים, להלן תרגומם: בוקר טוב לכולם.

שירלי פינטו קדוש: אני מתכבדת לפתוח את דיון ועדת המשנה לחינוך המשלב.

שירלי פינטו קדוש: היום יום רביעי, 3 באוגוסט 2022, ואנחנו נדון בוועדה על היערכות לקראת שנת הלימודים הקרובה, התשפ"ג, במערכת החינוך בספטמבר הקרוב.

שירלי פינטו קדוש: כמה מילים לפני שאנחנו צוללים לעומק הדיון.

שירלי פינטו קדוש: קודם כול, אני רוצה להסב את תשומת ליבכם לתערוכה המקסימה שיש פה בוועדת החינוך, תערוכה של בוגרי בצלאל ממחלקות שונות.

שירלי פינטו קדוש: יש פה עיצוב של טקסטיל, של זכוכיות, של עיצוב מוצר, קרמיקה וצורפות.

שירלי פינטו קדוש: אותם בוגרים הם סטודנטים, בנים ובנות, יהודים וערבים.

שירלי פינטו קדוש: כל עם ישראל מיוצג פה, ואני חושבת שזה דבר שמאוד מתאים לוועדת החינוך, שנותנת מענה לכלל תלמידי ישראל.

שירלי פינטו קדוש: דבר נפלא לראות את זה.

שירלי פינטו קדוש: רענון חדש לעיצוב של הכנסת.

שירלי פינטו קדוש: הדבר השני, קיום הוועדה הזאת היה תהליך מאוד קשה, כי בזמן פגרת בחירות לא ניתן לקיים דיונים בוועדות הכנסת, אלא אם כן יש איזה צורך בהול ומשמעותי לקיים אותו.

שירלי פינטו קדוש: הגשתי בקשה חריגה לוועדת ההסכמות על מנת לקיים את הדיון הזה, כי ביוני האחרון קיימנו דיון ממש רגעים ספורים לפני שהכנסת התפזרה, ואמרתי בסוף הדיון כמה חשוב לקיים את הדיון גם בזמן פגרת הבחירות, אז תודה לכל מי שאישר את קיום הדיון החשוב הזה, כדי לתת מענה דחוף לקראת שנת הלימודים הקרובה לכל התלמידים והתלמידות שמשתלבים במערכת החינוך, בשביל להגיע בצורה הכי טובה לפתיחת שנת הלימודים הקרובה.

שירלי פינטו קדוש: בדיון הקודם התברר לנו שיש כאוס במערכת החינוך, האם משרד החינוך אחראי על הדברים או הרשות המקומית, מי מתקצב את מה, איך התקציב עובר לבתי הספר ולתלמידים.

שירלי פינטו קדוש: הנושא הזה לא היה ברור, ולכן הוועדה ביקשה תשובות ממשרד החינוך, ואני מקווה ומצפה שהם הגיעו איתן.

שירלי פינטו קדוש: נקודה נוספת.

שירלי פינטו קדוש: העלו שלושה נושאים שחשוב לי להתמקד בהם בדיון הקרוב, בשביל לתת מענה ברור בסוף הדיון לקראת שנת הלימודים הקרובה.

שירלי פינטו קדוש: נושא אחד זה הסייעות והמשלבות.

שירלי פינטו קדוש: יש חוסר חמור בתחום הזה, אין מספיק סייעות ומשלבות לתלמידים במערכת החינוך, הן לא מתוגמלות בשכר מספיק גבוה והולם.

שירלי פינטו קדוש: אני יודעת ששרת החינוך ומשרד החינוך פועלים בימים האחרונים בנושא.

שירלי פינטו קדוש: אני אשמח לקבל סקירת מצב איפה הדברים עומדים היום ואיפה אנחנו הולכים להיות ב-1 בספטמבר על מנת שאותם תלמידים עם מוגבלות יוכלו להתחיל את ה-1 בספטמבר בצורה הולמת יחד עם כל חבריהם.

שירלי פינטו קדוש: נקודה שנייה, השיבוץ וועדות האפיון וההשמה – המון תלמידים, גם אני כאימא לשני ילדים חירשים מכירה את הנושא מקרוב, את הביורוקרטיה ואת בעיות השיבוץ על ועדות האפיון וועדות ההשמה.

שירלי פינטו קדוש: אנחנו נשמע פה גם את הבעיות מצד הארגונים וההורים, כי יש איזה חוסר בקיום דיון פרונטלי של ועדות, הכול עבר לזום ולווירטואלי לצערי, ואני אשמח להבין מדוע לא מאשרים את הדיונים גם פרונטלית.

שירלי פינטו קדוש: ודבר אחרון, הסעות – אני רוצה לשמוע סקירת מצב על ההסעות.

שירלי פינטו קדוש: האם לכל התלמידים יש הסעות?

שירלי פינטו קדוש: איך מחלקים את ההסעה?

שירלי פינטו קדוש: כמה שעות תלמידים נוסעים מבית הספר הביתה וחזור?

שירלי פינטו קדוש: אני לא בטוחה שניתן לקיים דיון נוסף במהלך פגרת הבחירות.

שירלי פינטו קדוש: אישרו לנו רק דיון אחד, וזה יהיה מאוד מאוד קשה להשיג דיון נוסף.

שירלי פינטו קדוש: אני מקווה שנצליח בשעתיים הקרובות לעשות את הכי טוב למען התלמידים.

שירלי פינטו קדוש: יש רשימת דוברים ארוכה, כולם רוצים לדבר.

שירלי פינטו קדוש: אני אעשה הכי טוב כדי לשמוע את כולם וגם לקבל את התשובות, גם ארגונים, עמותות, משרדי ממשלה, הורים, אבל אנחנו נצטרך לעשות את זה יעיל, ממוקד, כדי שנצא מפה עם תמונת מצב מלאה, ברורה, ועם תוצאות וכיוון פעולה לקראת שנת הלימודים הקרובה.

שירלי פינטו קדוש: תודה רבה.

שירלי פינטו קדוש: לפני שאני מעבירה את השרביט לדוברים הראשונים, חברת הכנסת ג'ידא רינאוי זועבי.

שירלי פינטו קדוש: )

ג'ידא רינאוי-זועבי: תודה רבה.

ג'ידא רינאוי-זועבי: בוקר טוב.

ג'ידא רינאוי-זועבי: תודה לך, חברת הכנסת שירלי פינטו, על הדיון החשוב והדחוף הזה לקראת התארגנות לשנת הלימודים הקרובה.

ג'ידא רינאוי-זועבי: האמת היא שהנושא של חינוך משלב בחברה הערבית הוא נושא מאוד מאוד קרוב לליבי, מכיוון שלפני כניסתי לפוליטיקה הייתי חברה בוועד המנהל של בית איזי שפירא, ובית איזי שפירא הקימו בקלנסווה מרכז לילדים עם מוגבלויות קשות, מרכז שהוא פשוט נפלא, פלא.

ג'ידא רינאוי-זועבי: מכאן אני רוצה לשלוח את אות הגבורה לאנשים ולנשים שעובדים שם, ובכלל לבית איזי שפירא ולכל המרכזים והארגונים שעוסקים במלאכת קודש זאת.

ג'ידא רינאוי-זועבי: כמובן אני לא רוצה להלאות אתכם בפערים הקיימים בין החברה הערבית לחברה היהודית.

ג'ידא רינאוי-זועבי: הכול ידוע מראש.

ג'ידא רינאוי-זועבי: אבל אני כן רוצה להסב את תשומת ליבכם לשני נושאים קריטיים שצריך לתת עליהם את הדעת היום.

ג'ידא רינאוי-זועבי: כשאנחנו מדברים על הנושא של נגישות בחינוך משלב בחברה הערבית או בחינוך הערבי לילדים ערבים, אני חוזרת ומחזירה אותנו לדוח של הממ"מ משנת 2017, שקובע ש-10% פלוס מינוס משיעור הילדים שלומדים במסגרות השונות בחברה הערבית הם ילדים בעלי מוגבלויות או שהם בחינוך משולב.

ג'ידא רינאוי-זועבי: יש כמובן המון נושאים שאפשר לעסוק בהם, אבל אני כן רוצה להתייחס לשני היבטים, ואני אשמח לקבל כאן היום התייחסות.

ג'ידא רינאוי-זועבי: נושא אחד הוא נגישות פיזית בבתי ספר ערביים בחינוך משלב עבור ילדים ערבים עם מוגבלויות, כי לפי הנתונים הקיימים בידי הפער הוא פער של 200%, שזה מבהיל.

ג'ידא רינאוי-זועבי: זה גם תת-תקצוב של בתי הספר הערביים וגם תת-תקצוב של הרשויות המקומיות הערביות.

ג'ידא רינאוי-זועבי: נושא אחר שצריך לתת עליו את הדעת זה הנושא של ההסעות.

ג'ידא רינאוי-זועבי: מתוך הרבה מאוד נתונים ומחקרים שעברתי עליהם, שיעור הילדים עם מוגבלויות שזכאים להסעות בקרב החברה היהודית הוא 90%, ואילו שיעור הילדים בעלי המוגבלויות בחברה הערבית שזכאים להסעות הוא 10% בלבד, שזה פער בלתי נתפס.

ג'ידא רינאוי-זועבי: הסיבה העיקרית היא תת-תקצוב של הרשויות המקומיות הערביות, שכולנו יודעים שהן נמצאות בחוסר מבחינה גרעונית, פיננסית וכו'.

ג'ידא רינאוי-זועבי: אני באה מהרשויות המקומיות, אז אני יודעת בוודאות.

ג'ידא רינאוי-זועבי: הייתי רוצה לשמוע היום אלו פעולות הממשלה, משרד החינוך ומרכז שלטון מקומי נוקטים, במיוחד בנושא הסעות, כדי לכסות את הפער האדיר הזה שרוב רובם של הילדים היהודים זכאים להסעות ורוב רובם של הילדים הערבים לא מקבלים הסעות.

ג'ידא רינאוי-זועבי: תודה רבה.

שירלי פינטו קדוש: (אומרת דברים בשפת הסימנים, להלן תרגומם: תודה רבה.

שירלי פינטו קדוש: חבר הכנסת משה (קינלי) טור פז.

שירלי פינטו קדוש: בבקשה.

שירלי פינטו קדוש: )

משה טור פז: שלום, בוקר טוב.

משה טור פז: אני חושב שבעידן של בחירות ופגרת כנסת אין דבר יותר ראוי מאשר שוועדת החינוך תעסוק בהיערכות לפתיחת שנת הלימודים בראי החינוך המיוחד, בדגש על הרבה מאוד אתגרים ובעיות שמגיעים אלינו.

משה טור פז: אצלי הצטברו כבר עשרות פניות רק בקיץ הזה על דברים שלא מטופלים.

משה טור פז: ברשותכם, נחלק אותם בקצרה לתחומים.

משה טור פז: קודם כול, אתגר תיקון חוק ה - - - מ-2018, וביתר שאת או בהדגשה, הפער שהובא גם בוועדה הקודמת מה-26 ביוני בין התלמידים שמשולבים בחינוך הרגיל לבין אלה שאינם משולבים במסגרות לחינוך מיוחד, דבר שעמדנו עליו כאן בוועדה.

משה טור פז: אני רוצה לשמוע כיצד והאם יש שיפור בסלים הניתנים לתלמידים המשולבים, כולל תוכניות אחר-הצוהריים.

משה טור פז: אתגר נוסף זה העובדה שלאגף לחינוך מיוחד אין ראשת אגף קבועה, מה שגורם לזה שהמענה במשרד החינוך נמצא בידי ממלאת-מקום ובעלי תפקידים נוספים.

משה טור פז: בלי ספק זה לא מצב אידיאלי לפתיחת שנת הלימודים.

משה טור פז: נקודה שלישית, בתקופה הזאת אלפי הורים מחכים לקבל את בשורת השיבוץ, לאן שובץ ילדם, ובגלל אי-שחרור תקנים בשל מחלוקת בין משרד האוצר לבין משרד החינוך, פער שנמסר לי על ידי שני הצדדים, של כמה מאות מיליונים, כרגע יש מאות כיתות שעוד לא נפתחו, כלומר, עוד לא ניתן התקן, ולכן ההורים, אלפי הורים לא יודעים איפה הילד שלהם יהיה משובץ בשנה הבאה.

משה טור פז: אני ארצה לשמוע מתי הדבר הזה ייפתר, כי אנחנו כזכור חודש מפתיחת שנת הלימודים.

משה טור פז: בנוסף, פער רביעי מבני, זה נושא הנגשת המידע.

משה טור פז: הרבה מאוד הורים פונים אלינו בתלונות שהם לא יודעים, שהם לא מבינים את הזכויות שלהם, מה בדיוק תמונת המצב שלהם, וגם אלה דברים שעלו בוועדה ב-26 ביוני.

משה טור פז: בנוסף, יש מאות בעיות מקומיות שמגיעות אליי.

משה טור פז: כן נרצה לראות האם משרד החינוך מנגיש ופותר את הבעיות האלה.

משה טור פז: ברשויות מקומיות רבות המענים הם חלקיים עד לא קיימים.

משה טור פז: ואני כבר אומר, גברתי היושבת-ראש, שחלק מהפתרונות נמצאים בהידוק העבודה הבין-רשותי, אנחנו רוצים לראות פה את משרד החינוך גורם לשיתופי פעולה.

משה טור פז: לא הגיוני שיושב ילד בעץ אפרים ואין לו פתרון בראש העין, שזה ליד.

משה טור פז: לא הגיוני שילד עכשיו במועצה אזורית קטנה לא מקבל פתרון בעיר הגדולה, כי הם פשוט משתי רשויות.

משה טור פז: אנחנו מצפים, במיוחד בתחום הזה של החינוך המיוחד, למענים רוחביים, ושהמשרד יהיה האינטגרטור לדבר הזה.

משה טור פז: תודה רבה.

שירלי פינטו קדוש: (אומרת דברים בשפת הסימנים, להלן תרגומם: בהחלט דברים חשובים, תודה רבה.

שירלי פינטו קדוש: חברת הכנסת אורית סטרוק, תרצי להתייחס.

שירלי פינטו קדוש: )

אורית סטרוק: בוודאי.

אורית סטרוק: תודה רבה, גברתי היושבת-ראש, דיון מאוד מאוד חשוב.

אורית סטרוק: אני מצטרפת לגמרי לדברים של חברי, חבר הכנסת משה (קינלי) טור פז, על החשיבות העצומה דווקא בעת הזאת, לקראת פתיחת שנת הלימודים, לעסוק בשאלה איך מנגישים לילדים של החינוך המיוחד את הצרכים, את ההנגשה המיוחדת, כל אחד לפי ענייננו.

אורית סטרוק: אבל אני חושבת, אני מניחה שאתה גם תסכים איתי, למרות שלא אמרת את זה – אני חושבת שיש פה שני רבדים של הדיון.

אורית סטרוק: יש רובד רחב של איך הדבר הזה צריך להתנהל, ואני חושבת שבמלאת כשלוש שנים לשינוי החוק בהקשר הזה של תלמידי החינוך המיוחד, הגיעה העת לבדוק עד כמה הוא באמת הביא מזור לצרכים של הילדים האלה, ועד כמה הוא החמיר את מצבם.

אורית סטרוק: מהפניות שאני מקבלת, אני בכלל לא בטוחה שזה הביא מזור, ממש לא.

אורית סטרוק: ממה שאני יודעת, וייתכן שהתמונה בידי היא חלקית, ואני אגיד את זה רק במילה, כי בסוף זה לא מה שנעשה עכשיו – עכשיו צריך לפתור בעיות מידיות לקראת שנת הלימודים הקרובה, לא נשאר זמן – יש פה שאלת רוחב האם בעצם הרעיון הזה של השילוב מתבצע, או שאנשים נשארים תלויים באוויר ובסוף הם חוזרים למסגרות לא משלבות, כי אין להם את התנאים שהם צריכים, וזאת שאלת רוחב שהוועדה הזאת צריכה להידרש לה.

אורית סטרוק: כרגע אני לא חושבת שזה מה שאפשר לעשות.

אורית סטרוק: כרגע נראה לי שצריכים לדרוש, לא רק לבקש, שיהיה גורם אחד אחראי, שיוודא שעד תחילת שנת הלימודים יש מענה לכל ילד, וההורים לא צריכים להיות אלה שמתוזזים.

אורית סטרוק: ואם אנחנו מדברים במונחים של הנגשה, ההורים לא מרגישים שהפתרונות מונגשים להם, ואפילו המידע שהם צריכים לקראת הפתרונות האלה מונגש להם.

אורית סטרוק: מישהו, גורם אחד, צריך לשאת באחריות ולתת מענה לכל ילד עד ה-1 בספטמבר.

אורית סטרוק: זה מה שנקרא "טיפול חירום".

אורית סטרוק: זה לא אומר שצריכים להשאיר את המצב כפי שהוא להמשך.

אורית סטרוק: אני חושבת, אני אשמח לשמוע גם את דעתכם במשפט, שיש פה מקום לרוויזיה בכל האירוע הזה.

אורית סטרוק: תודה.

אורית סטרוק: יישר כוח על כינוס הדיון.

שירלי פינטו קדוש: (אומרת דברים בשפת הסימנים, להלן תרגומם: אני מסכימה.

שירלי פינטו קדוש: תודה רבה.

שירלי פינטו קדוש: שוב, לפני שעוברים לדובר הראשון, בתקנות נגישות פרטניות במערכת החינוך כוונת המחוקק הייתה לאפשר לילדים להשתלב במסגרות שבהן ההורים יבחרו, והתקציב ילך אחרי הילד.

שירלי פינטו קדוש: לצערי, כמו שחברת הכנסת אורית סטרוק, חבר הכנסת משה (קינלי) טור פז וחברת הכנסת זועבי אמרו, הם אמרו נכון, אין יישום מלא של התקנות.

שירלי פינטו קדוש: אותם ילדים, אפשר לוותר על השילוב שלהם, אין טעם בחינוך מיוחד או חינוך משלב כי אנחנו לא מיישמים את התקנות ואת כוונת המחוקק, והמטרה שלנו היא לקדם את השילוב וליישם את התקנות, לראות איך אנחנו מיישמים את זה בשטח ב-1 בספטמבר הקרוב, שאותם תלמידים יישבו במערכת החינוך ויוכלו להשתלב בצורה ראויה ומכובדת להם.

שירלי פינטו קדוש: אנחנו צריכים להוציא את התקנות האלה לפועל.

שירלי פינטו קדוש: למרות כל הליקויים אי-אפשר להמשיך עם הסחבת הזאת.

שירלי פינטו קדוש: תודה רבה.

שירלי פינטו קדוש: )

אורית סטרוק: חשוב מאוד.

שירלי פינטו קדוש: (אומרת דברים בשפת הסימנים, להלן תרגומם: אני רוצה לקבל התייחסות, סקירת מצב מנציבות שוויון זכויות לאנשים עם מוגבלות.

שירלי פינטו קדוש: )

ג'ידא רינאוי-זועבי: האם גם ארגונים ערביים שעוסקים בתחומים האלה - - -

שירלי פינטו קדוש: (אומרת דברים בשפת הסימנים, להלן תרגומם: לא נרשמו לי בדוברים, אבל אולי יהודית תוכל לבדוק אם הגיעו לוועדה.

שירלי פינטו קדוש: )

יהודית גידלי: אין גוף שביקש ולא הוזמן.

יהודית גידלי: אם יש גופים נוספים, אני אשמח לדעת לישיבות הבאות.

שירלי פינטו קדוש: (אומרת דברים בשפת הסימנים, להלן תרגומם: תודה רבה.

שירלי פינטו קדוש: אני אשמח לקבל התייחסות כללית על המצב מנציבות שוויון זכויות לאנשים עם מוגבלויות.

שירלי פינטו קדוש: מנחם גולדין, בבקשה.

שירלי פינטו קדוש: )

קריאה: בהזדמנות זו ברכות על התפקיד החדש.

מנחם גולדין: יומיים.

מנחם גולדין: תודה רבה.

שירלי פינטו קדוש: (אומרת דברים בשפת הסימנים, להלן תרגומם: נפגשנו בעבר, אז ברכות על התפקיד.

שירלי פינטו קדוש: )

מנחם גולדין: תודה רבה על קיום הישיבה.

מנחם גולדין: זה נושא חשוב.

מנחם גולדין: אני מאמין גם לנציבות, גם למשרד החינוך ולכל העוסקים במלאכה.

מנחם גולדין: מבחינת סקירה, נתונים וכו', אני חושב שדוח המצב יהיה קצת יותר ממשרד החינוך.

מנחם גולדין: אנחנו כן נביא את הראייה שלנו, את הפריזמה שלנו, ומה אנחנו, לפחות כנציבות שדואגים לשוויון זכויות בחינוך לילדים עם מוגבלויות, יודעים, מכירים ומציעים.

מנחם גולדין: ראשית, זה דיון המשך.

מנחם גולדין: כבר בדיון הקודם העברנו נייר עמדה, העברנו את הנקודות.

מנחם גולדין: אני מתחבר פה גם למה שאמרה חברת הכנסת, כל מיני הצעות לפתרון ושותפות עם משרד החינוך, איך הדברים צריכים להיעשות יותר טוב ויותר מוקדם בזמן בשני היבטים.

מנחם גולדין: דבר ראשון, אנחנו מדברים על שלטון מקומי בהנגשה, על בעלות ועל משרד החינוך.

מנחם גולדין: אלה שלושה גורמים שצריכים לעבוד ביחד.

מנחם גולדין: גם העניין שעובר זמן ותיאום.

מנחם גולדין: כל הנושא הזה, מבחינת ההורים לפחות והתלמידים, צריך להיות שקוף ובזמן, גם בעבודה המשותפת, גם בנושא התקציבי, מי מאשר מה ומתי, והאם זה טנטטיבי וכו', פירטנו הכול אז אני לא ארחיב.

מנחם גולדין: שוחחנו, אבל חשוב להגיד, ניתן גם לעבור היום לתהליכים של מה שנקרא "Outreaching" ב-2022, כך שלא נגיע בתהליך כל כך מורכב עם כל כך הרבה גורמים ל-1 באוגוסט.

מנחם גולדין: צריך להגיד בנושא של הנגשה שיש רישום מוקדם, וחובה גם לפרסם את זה.

מנחם גולדין: הצענו פה ואפשר להגיד שבהרבה מובנים ברשויות ניתן גם למפות את התלמידים ולפנות אליהם.

מנחם גולדין: מעבר לרישום המוקדם, צריך להגיד שכל תלמידי מדינת ישראל עוברים תהליכי רישום בט"ו בשבט, בשבט עד שבועות, באופן שאפשר לעשות Outreaching, אפשר את כל התהליכים שמנית, שנמצאים בכל מיני חוקים, בין אם זה זכאות לשירותי חינוך מיוחדים בוועדות לפי חוק, בין אם אנחנו מדברים על הנגשה על פי תקנות הנגשה פרטנית, בין אם אנחנו מדברים על נושא של סייעת רפואית שדורשת ועדה בין-משרדית, בהחלט אפשר לעשות את ה-Outreaching, לאסוף את הכול ולהתחיל את הדברים - - -.

מנחם גולדין: זה בנושא של תקנות נגישות פרטנית.

מנחם גולדין: כן חשוב לנו גם לציין עוד התייחסות שהעברנו, ואני מקווה שאני לא מאריך, למשרד החינוך במכתב.

מנחם גולדין: אנחנו מציעים כי תחילת השנה הזאת – ציינת את זה גם בפתח הדברים, וביקשת שנעסוק בזה – תעסוק בכוח-אדם, כי בסופו של דבר חשוב להגיד שהמערכת וגם האנשים היקרים שנמצאים פה בנויה על כוח-אדם, בין אם זה מורים, בין אם זה סייעות, משלבות, בין אם זה מטפלים.

מנחם גולדין: במובן הזה חשוב לציין פה כמה דברים.

מנחם גולדין: א', צריך לזכור שעדיין יש פער במשרד החינוך בנושא של עובדים עם מוגבלויות, אני רואה פה את מימי ואת כל הנושא של הכנה לחיים ואת כל הנושא של המעבר לבגרות ואת העבודה האינטנסיבית והמאוד חשובה להוציא תלמידים שהם עובדים וחלק מהחברה האזרחית.

מנחם גולדין: אני חושב שפה גם המקום לציין, בטח בתור נציבות, שאפשר לייצר את המנגנון הזה ולראות גם איך מביאים יותר משם, משלבות, משלבים, מורים, מטפלים עם מוגבלויות.

מנחם גולדין: עוד נושא שכדאי לציין וגם פנינו בנושא הזה.

מנחם גולדין: מדובר היום הרבה על תמריצי שכר בכל מה שקשור להוראה.

מנחם גולדין: לנו לפחות בתור נגישות חשוב, וגם מתוך מחשבה על נושא השילוב, לבוא ולהגיד דבר מאוד חשוב, שתמריצים בעבודה עם תלמידים עם מוגבלויות, ולאור מה שפורסם, במיוחד בתפקודים נמוכים, לא יהיו על בסיס סוגי המסגרות, ולא יהיה בייצור של סוגי מורים שונים, זאת אומרת, שמורת שילוב תקבל כך וכך, אלא שהם יהיו מוכוונים לתלמיד.

מנחם גולדין: רוצה לומר שמחר בבוקר מורה בחינוך הכללי עם הכשרה בחינוך מיוחד תאסוף לחיקה גם תלמידים – אני לא קורא לזה "רמות תפקוד", אני חושב שהכוונה פה הייתה ל"היקף הסיוע", מה שנקרא בעגה המקצועית – עם היקף סיוע רחב, בהחלט תקבל את אותם תמריצים, כפי שתקבל אותה מורה אם היא תהיה בכיתת חינוך מיוחד ובטח שלא בכיתת חינוך מיוחד-מיוחד.

מנחם גולדין: עוד נושא שחשוב לציין פה, וצריך להודות לזמנים האחרונים, בכל הנושא של מטפלים חשוב להזכיר שתלויה ועומדת בשיתוף פעולה בין משרד החינוך, משרד הרווחה ומשרד הבריאות ועדת החלטה שמהותה כיצד נותנים תמריצים מתוך התקציבים, על מנת שכבר בשנה הבאה יהיו תמריצים קצרי טווח ויהיו מטפלים במקצועות הבריאות, עניין חשוב שעומד ויש גם לוחות-זמנים בנושא.

מנחם גולדין: חוץ מזה חשוב לציין בתור נגישות, וזה גם כדיווח, יש מה שנקרא "פיקוח שוטף על רשויות" במשרד החינוך בכל הנושא של ההנגשה, וחשוב לראות שהדברים האלה קורים.

מנחם גולדין: תודה רבה.

שירלי פינטו קדוש: (אומרת דברים בשפת הסימנים, להלן תרגומם: תודה רבה.

שירלי פינטו קדוש: בגלל שרשימת הדוברים הולכת וגדלה, אני אעשה פינג-פונג, פעם ארגון ידבר, פעם אחד מנציגי ההורים, פעם משרדי ממשלה.

שירלי פינטו קדוש: אנחנו נעשה פה שילוב כדי לקבל את התמונה המלאה בזמן שיש לנו.

שירלי פינטו קדוש: יש פה אימא לילד עם מוגבלויות, מירי מיכאלי, שאני אשמח לתת לה את רשות הדיבור.

שירלי פינטו קדוש: )

יהודית גידלי: אני רק מבקשת לא לציין את שם הילד בבקשה.

מרב מיכאלי: שלום לכולם.

מרב מיכאלי: אני פניתי לחברת הכנסת שירלי פינטו וליאת הזמינה אותי לוועדה.

מרב מיכאלי: הייתי רוצה היום לדבר על הבן שלי וגם על סוגיה כללית.

מרב מיכאלי: הסוגיה הכללית היא היעדר מענים מותאמים לילדים על הרצף האוטיסטי במחוז דרום, ילדים שהם בתפקוד גבוה.

מרב מיכאלי: החלוקה של המדינה למחוזות: צפון, דרום, תל-אביב וכו', כאשר יש מחוז אחד, מחוז התיישבותי, שהוא חולש על כל המדינה, יוצרת בעיה, כי כשבא הורה ורוצה לממש את הזכות שלו מתוקף תיקון 11 לחוק החינוך המיוחד ולבחור את סוג המסגרת שבה ילמד ילדו, הוא לא יכול לעשות את זה.

מרב מיכאלי: ודיברתם על זה.

מרב מיכאלי: דיבר על זה קינלי.

מרב מיכאלי: אני רוצה להבהיר שאנחנו כבר שנתיים נמצאים במקום שאנחנו בוחרים סוג מסגרת של חינוך מיוחד כוללני, במחוז התיישבותי, זה נמצא 10 ק"מ מהבית שלנו, 12 דקות נסיעה, ואנחנו לא יכולים שהבן שלנו ילמד שם, למרות שכל גורמי המקצוע - - -

שירלי פינטו קדוש: (אומרת דברים בשפת הסימנים, להלן תרגומם: מה הסיבה?)

משה טור פז: אני טיפלתי במקרה הזה, גברתי היושבת-ראש, כי מירי פנתה אליי.

משה טור פז: יש פה דוגמה קלסית.

שירלי פינטו קדוש: (אומרת דברים בשפת הסימנים, להלן תרגומם: אני יודעת מה הסיבה, פשוט חשוב לי כשגורמי המקצוע פה, ושלפרוטוקול יהיה רשום מה הסיבה.

שירלי פינטו קדוש: )

רויטל לן כהן: שנה קודם גם אני עזרתי לה, ואי-אפשר היה לפתור את הבעיה הלא סבירה הזאת.

שירלי פינטו קדוש: (אומרת דברים בשפת הסימנים, להלן תרגומם: תודה, רויטל.

שירלי פינטו קדוש: אם תוכלי, מירי, תגידי מה הסיבה.

שירלי פינטו קדוש: )

מרב מיכאלי: תודה רבה לכל מי שפניתי אליו, פניתי להרבה אנשים, פניתי גם לחמי וגם לרויטל ולאנשים נוספים.

מרב מיכאלי: באמת אי-אפשר לפתור את זה.

מרב מיכאלי: הפניות נעשו במישרין ובעקיפין, כאשר הם טוענים, המחוז ההתיישבותי, שמדובר בהיעדר מקום.

מרב מיכאלי: אנחנו שנה שנייה הצפנו את הבעיה, אמרנו: הילד שלנו לא יכול להשתלב בשום מסגרת.

מרב מיכאלי: ניסינו שילוב, ניסינו שבע שנים כיתת תקשורת בבית ספר רגיל, וזה לא עובד, כי המענה הזה לא מותאם.

מרב מיכאלי: יותר מזה, מחוז דרום כולו, פיקוח והנהלה מגבים ואומרים: אין לילד הזה שום מקום אחר, גם מחוז דרום, גם ההורים, גם הפיקוח, ועדיין מחוז התיישבותי – שוב, לסבר את האוזן, 10 ק"מ מהבית – הבן שלי לא יכול ללמוד שם, כי הם נותנים עדיפות לתלמידים ממועצות אזוריות סמוכות ומהמועצה האזורית מרחבים, איפה שנמצא בית הספר.

מרב מיכאלי: מדובר בבית ספר רוטמן אשל הנשיא, במועצה האזורית מרחבים.

מרב מיכאלי: איך זה יכול להיות שיש תיקון לחוק ואף אחד לא מממש את זה?

מרב מיכאלי: הזכות הזאת ניתנת אבל זה לא קורה בפועל.

מרב מיכאלי: הילד שלי במשך שנתיים - - -

שירלי פינטו קדוש: (אומרת דברים בשפת הסימנים, להלן תרגומם: ואיפה הבן שלך נמצא עכשיו?

שירלי פינטו קדוש: )

מרב מיכאלי: כרגע הוא לומד בבית ספר רגיל.

מרב מיכאלי: לא הזכרתי שאני מורה לחינוך מיוחד.

שירלי פינטו קדוש: (אומרת דברים בשפת הסימנים, להלן תרגומם: ויש לו משלבת?

שירלי פינטו קדוש: ויש לו את המעטפת?

שירלי פינטו קדוש: )

מרב מיכאלי: לא.

מרב מיכאלי: אין לו משלבת.

מרב מיכאלי: הוא לומד בבית ספר רגיל בכיתת תקשורת.

מרב מיכאלי: אין לנו איזה טענות לאותו בית ספר, יש לנו טענות למשרד החינוך שנתן זכאות לחינוך המיוחד ולא מממש את הזכות שלנו לבחור את סוג המסגרת.

מרב מיכאלי: אני באמת פונה לכל מי ששומע ויציף את הנושא הזה: תעזרו לנו.

מרב מיכאלי: הבן שלנו כרגע נמצא במצב לא טוב, ואנחנו מבקשים בכל לשון של בקשה שהוא ישובץ במקום המותאם לו.

שירלי פינטו קדוש: (אומרת דברים בשפת הסימנים, להלן תרגומם: תודה, מירי.

שירלי פינטו קדוש: לצערי הבעיה שהעלית היא בעיה רחבה, היא לא מקרה פרטני של הבן שלך, והיה חשוב שתביאי את הנושא לוועדה.

שירלי פינטו קדוש: יש המון הורים שרוצים ליישם את התקנות, ובשטח זה פשוט לא קורה.

שירלי פינטו קדוש: אני חותרת לכך שבדיון הזה אנחנו נקבל תשובות מלאות.

שירלי פינטו קדוש: תודה.

שירלי פינטו קדוש: )

מרב מיכאלי: תודה רבה.

שירלי פינטו קדוש: (אומרת דברים בשפת הסימנים, להלן תרגומם: אני רוצה לשמוע את קואליציית ההורים, את רויטל.

שירלי פינטו קדוש: )

רויטל לן כהן: בוקר טוב, אני מקואליציית הורים לילדים עם צרכים מיוחדים.

רויטל לן כהן: אני רוצה לפתוח רגע במשהו שאני אומרת בכל שנה בדיון מהסוג הזה.

רויטל לן כהן: התחלתי ב-2007, כשהבן שלי היה בן פחות מארבע.

רויטל לן כהן: הבן שלי בן 19, הוא בצבא.

רויטל לן כהן: אני פה עדיין על אותם דברים בדיוק שדיברנו עליהם כבר אז.

רויטל לן כהן: כל שנה באותו דיון אותם דברים.

רויטל לן כהן: יש דברים כלליים, יש דברים שקשורים לפתיחת שנת הלימודים, ויש דברים שקשורים לוועדות, ואני אנסה מאוד לקצר, אני אגיד את זה ממש בתמצית.

רויטל לן כהן: קודם כול, יש ילדים שעדיין לא סיימו לעבור ועדות, בין אם זה ועדות זכאות ואפיון במועדים חריגים, ובין אם זה ועדות השגה.

רויטל לן כהן: הסיבה שוועדות ההשגה טרם קרו לילדים האלה זה משלוש סיבות.

רויטל לן כהן: סיבה אחת, כנראה בגלל העומס, או אני לא יודעת מה.

רויטל לן כהן: משרד החינוך לא עומד בחוק שהוא עצמו אמון עליו, החוק קובע שבתוך 21 יום מרגע הגשת הבקשה צריכה להתקבל החלטה.

רויטל לן כהן: יש ילדים שכבר מעל חודשיים מחכים שתהיה בכלל ועדה.

שירלי פינטו קדוש: (אומרת דברים בשפת הסימנים, להלן תרגומם: את מדברת על ועדות ההשמה.

שירלי פינטו קדוש: )

רויטל לן כהן: על ועדות השגה, על הערעורים.

רויטל לן כהן: סיבה נוספת שוועדות השגה לא קורות היא שיש הנחיה לגבי המחוז החרדי.

רויטל לן כהן: בעבר כל ועדות ההשגה מצפת ועד אילת היו צריכות להגיע לירושלים, יצאה הנחיה חדשה בחוזר מנכ"ל שמחייבת לקיים את הוועדות במחוז הגיאוגרפי, המחוז החרדי לא רוצה לקיים אותן במחוז הגיאוגרפי, הוא מתעקש על ירושלים, אז הורה שמוותר יכול להגיע לירושלים או לזום, הורה שמתעקש לקיים את זה במחוז הגיאוגרפי שלו, ולא מעוניין בזום, הוא רוצה להגיע בעצמו, הוא לא יכול.

רויטל לן כהן: יש לי הורים שפנו אלינו וכבר מאפריל וממאי ממתינים לתאריך לוועדה, כי משרד החינוך עוד לא פתר את המריבה הפנימית שיש לו במחוזות שלו.

אורית סטרוק: יש המון פניות כאלה.

רויטל לן כהן: אני מזכירה שאנחנו פחות מחודש לפני פתיחת שנת הלימודים.

רויטל לן כהן: כל ילד שעוד לא עבר השגה, זה אומר שאין לו שיבוץ או שהוא לא קיבל סל משאבים, זאת אומרת שלא התחילו לגייס סייעת במידת הצורך, לא עשו פילוח תמיכות.

רויטל לן כהן: רוב התמיכות כבר פולחו, בטח כשאנחנו יודעים שיש מחסור בכוח-אדם, זאת אומרת שילד שעדיין לא היה לו פילוח תמיכות, הסיכוי שהוא יוכל לקבל מענה לסל שהוא קיבל הוא מאוד מאוד מאוד נמוך.

רויטל לן כהן: על המחסור במשאבים אין מה להגיד, כולם דיברו על זה.

רויטל לן כהן: הדבר היחיד שאני רוצה להגיד, שלא יעלה על הדעת שמקיימים עכשיו דיוני שכר - - -

שירלי פינטו קדוש: (אומרת דברים בשפת הסימנים, להלן תרגומם: אנחנו נקבל התייחסויות מהמשרדים.

שירלי פינטו קדוש: )

רויטל לן כהן: לא יכול להיות שמקיימים עכשיו דיוני שכר על צוותי הוראה, כולל על סייעות שעובדות באופן מלא בחינוך המיוחד, אבל הסייעות המשלבות והסייעות הרפואיות הן אף פעם לא חלק משום דיון.

רויטל לן כהן: וכולם מסכימים על זה שהסיבה שיש מחסור היא בשל השכר והתנאים.

רויטל לן כהן: לאור הקשיים שנוצרו בשילוב יותר ויותר תלמידים משנה לשנה במקום שיפנו לשילוב פונים לחינוך המיוחד.

רויטל לן כהן: כמו שאמרו פה, המערכת לא ערוכה לא לזה ולא לזה, ולילדים עדיין אין שיבוצים.

רויטל לן כהן: בשל מחסור בכוח-אדם, אני כן רוצה לציין את זה, למרות שזה נוגע לעכשיו, ילדים שזכאים עדיין להארכות שנה, לקייטנות, לא יכולים לקבל אותן, או שהם לא מקיימים קייטנה בכלל או שאומרים להם: לכו ב-14:00 הביתה ולא ב-16:45.

שירלי פינטו קדוש: (אומרת דברים בשפת הסימנים, להלן תרגומם: גם צהרונים בחינוך המיוחד.

שירלי פינטו קדוש: )

רויטל לן כהן: גם לא הצהרונים.

רויטל לן כהן: אם אנחנו רוצים כבר להתייחס לצהרונים של השנה הבאה, העניין הזה לא סגור ולא מוסדר באופן מלא עבור כולם, רק מי שנמצא בצהרוני ניצנים.

רויטל לן כהן: ברוב הרשויות המקומיות זה לא צהרוני ניצנים, זאת אומרת שלמשרד החינוך נדמה שאם זה תל-אביב וזה רשות במצב סוציו-אקונומי גבוה, הרשות תדאג לזה.

רויטל לן כהן: הרשות לא דואגת לזה.

רויטל לן כהן: לא כל ההורים בתל-אביב יכולים להשיג סייעת באופן פרטי בצהרון.

רויטל לן כהן: לא יכול להיות שרק לחלק קטן מאוד מילדי ישראל יש אפשרות ללכת לצהרונים.

רויטל לן כהן: זאת אפליה בבסיס.

רויטל לן כהן: למרות שהתיקון קובע שהסל הולך אחר הילד והוא סל אישי, משרד החינוך ממשיך בניסיון לאגם משאבים.

רויטל לן כהן: אני יכולה להבין שזה בגלל המחסור בכוח-אדם, אבל אסור לכם לאגם משאבים.

רויטל לן כהן: זה סל אישי.

רויטל לן כהן: אם ההורה לא מסכים, אי-אפשר לחייב אותו.

רויטל לן כהן: בשנתיים האחרונות בכלל יש פטנט חדש – גני איגום.

רויטל לן כהן: לא רוצה גן איגום, לך תחפש גן במקום אחר, גם אם זה הגן שקרוב אליך הביתה.

רויטל לן כהן: וזה כבר משהו חדש ובלתי סביר.

רויטל לן כהן: ההורים לא מיועדים לזכויות שלהם בכל מה שנוגע לתקנות הנגישות הפרטנית.

רויטל לן כהן: הגיע אליי השבוע הורה שהילד שלו כבר בכיתה ה', יש לו בעיות גרפיות-מוטוריות קשות, הוא לא כותב.

רויטל לן כהן: אני סיפרתי לו שמותר לו לבקש טאבלט.

רויטל לן כהן: הילד הזה כבר עולה לכיתה ה', אף אחד בבית הספר לא חשב ליידע אותו.

רויטל לן כהן: אנחנו נגיש עכשיו, אבל יגידו לנו שהמרכב"ה שכבר סגורה ואי-אפשר, והיה צריך עד תאריך מסוים, ועברנו את התאריך, ונגיד שיאשרנו לנו, זה רק בתקציב הבא, והוא שוב יתחיל עוד שנת לימודים בלי טאבלט, ואז כשהוא יהיה מתוסכל והוא יגיב בצורה אימפולסיבית בתוך הכיתה או בצורה שמשרד החינוך מתייחס אליה כאלימות, יאשימו אותו, כי זאת האשמת הקורבן.

רויטל לן כהן: לא איפה טעינו, לא איפה שגינו, לא איפה יכולנו לעזור ולהנגיש – לא.

רויטל לן כהן: הילד אשם, הוא מתפרץ בכיתה.

רויטל לן כהן: מחסור במטפלים במקצועות הפארה-רפואיים גורם לזה שמשרד החינוך נותן קודם כול מטפלים במסגרות החינוך המיוחד.

רויטל לן כהן: דווקא התלמידים שמשולבים, וצריך להעדיף את השילוב, בוחרים בגלל זה בחינוך המיוחד, כי הם יודעים שהם לא יקבלו, ואלה שנמצאים, הסל שלהם לא מצליח להיות ממומש, אז הם מקבלים סל שאי-אפשר לממש אותו - -

שירלי פינטו קדוש: (אומרת דברים בשפת הסימנים, להלן תרגומם: חד-משמעית.

שירלי פינטו קדוש: )

רויטל לן כהן: - - הם לא מצליחים להחזיק בשילוב, כי הם לא מקבלים מענה לצרכים שלהם.

רויטל לן כהן: תיכונים, מוכשר וחרדי לא מקבלים שירותים מהמתי"א בחטיבות ובתיכונים.

רויטל לן כהן: אל תספרו לי סיפורים, משרד החינוך, החטיבות והתיכונים לא קונים את השירות הזה בשום מקום אחר.

רויטל לן כהן: התוצאה היא שאומרים: כל מה שאתה יכול לקבל זה משלבת, לפעמים קצת הוראה מתקנת, בטח אין הוראה מותאמת, לא באנגלית, לא בשפה זרה, לא במתמטיקה.

רויטל לן כהן: זה אומר שילדים שהקשיים שלהם מורכבים לא יכולים להשתלב, לא בחטיבות ולא בתיכונים.

רויטל לן כהן: רואים את זה גם במספרים של משרד החינוך.

רויטל לן כהן: אין ירידה, יש צניחה בין הגנים לחינוך היסודי ובין החינוך היסודי לחטיבה ובטח לתיכונים.

רויטל לן כהן: הנושא של הקשר בין ההורים למשלבת.

רויטל לן כהן: כמה שנים אפשר לדבר על זה?

רויטל לן כהן: כאימא ששילבה ילד מגיל שנתיים וחצי עד 18 - -

שירלי פינטו קדוש: (אומרת דברים בשפת הסימנים, להלן תרגומם: אין קשר בין ההורים למשלבת.

שירלי פינטו קדוש: אסור להם לקיים את הקשר הזה.

שירלי פינטו קדוש: )

רויטל לן כהן: - - אי-אפשר לנהל שילוב כשאין קשר עם המשלבת.

רויטל לן כהן: אי-אפשר, נקודה.

רויטל לן כהן: לא יכול להיות שאוסרים את הקשר הזה, למרות שאין איסור.

רויטל לן כהן: בחוסר סמכות אוסרים על הקשר הזה, מאיימים על הסייעות שאם הן יהיו בקשר עם ההורים, יפטרו אותן.

רויטל לן כהן: אני שומעת בכל שנה על סייעות שיום ביומו המנהלת פונה אליהן: אני רוצה לדעת אם היית בקשר.

רויטל לן כהן: זה יום ביומו, ולכן הן לא רוצות לעבוד.

רויטל לן כהן: גם לאלה שההורים מוסיפים, כן אנחנו מוסיפים למשלבות, אחרת אי-אפשר.

רויטל לן כהן: אף אחת שמבינה ויכולה לא תבוא לעבוד בשכר המבזה הזה, וגם אלה כבר לא רוצות לעבוד, כי הן עוברות התעמרות מהמנהלת, מאגף החינוך, מהמפקחות.

רויטל לן כהן: יש עוד הרבה דברים, אבל אני רוצה להעלות שני דברים נקודתיים, כמו שהעלתה פה מירי.

רויטל לן כהן: מקרים פרטניים, שאני מביאה בתור דוגמה, שהם פשוט לא הגיוניים.

רויטל לן כהן: משרד החינוך לא מאשר ועדות חריגות באופן עקרוני.

רויטל לן כהן: בניגוד לחובה לנמק הוא גם לא טורח לנמק.

רויטל לן כהן: הנימוק לא עונה על הקריטריונים.

רויטל לן כהן: צר לי זה לא נימוק, ולו רק כי יש הוראה של היועץ המשפטי לממשלה שגם כאשר יש קריטריונים בחוזר מנכ"ל חובה לשקול מקרים פרטניים, ובמידת הצורך לחרוג מהקריטריונים.

רויטל לן כהן: העברתי למשרד החינוך את ההוראה הזאת של היועץ המשפטי לממשלה, אני לא יודעת כבר כמה פעמים, ועדיין מתעלמים מאיתנו.

רויטל לן כהן: אני אביא שלוש דוגמאות למקרים שחובה היה, ולא טרחו.

רויטל לן כהן: למשל ילדה שעולה ממעון לשירותים של משרד החינוך, חובה אגב לפי הקריטריונים לתת לה ועדה חריגה, ולא נותנים ועדה חריגה.

רויטל לן כהן: מה אתם רוצים שתעשה הילדה הזאת עם האוטיזם בגן?

רויטל לן כהן: אחר כך תעלו אותה אתם לוועדה חריגה כי היא מסכנת את עצמה ואת האחרים ואז תשלחו אותה בכוח לחינוך מיוחד למרות שההורים שלה אולי רוצים שילוב?

רויטל לן כהן: אני בכלל לא מבינה מה רוצים שיעשו כל הילדים האלה שמונעים מהם את הוועדות החריגות.

רויטל לן כהן: מה יהיה ב-1 בספטמבר?

רויטל לן כהן: מה נדמה לכם שיקרה כשאתם מסרבים לדון בצרכים המיוחדים שלהם כשעוד אפשר?

רויטל לן כהן: דבר נוסף, תלמיד שאומנם סיים לפי הגיל כיתה י"ב, אבל יש לו תוכנית מותאמת.

רויטל לן כהן: הוא עדיין לא סיים את החומר של י"א, הוא לא סיים את כל מבחני הבגרות, הוא לא סיים את כל המקצועות.

רויטל לן כהן: אם הוא היה בחינוך המיוחד, הוא היה יכול להמשיך עד גיל 21, אם הוא היה תלמיד רגיל שרוצה לעשות י"ג-י"ד, הוא היה מקבל אישור.

רויטל לן כהן: משרד החינוך מונע ממנו, למרות שהמנהל ביקש, המפקחת ביקשה, הרשות המקומית ביקשה – כולם מבקשים: תנו לבחור הזה, לנער, להמשיך ללמוד, הוא רוצה לסיים בגרות, הוא רוצה להיות אדם יצרני, חלק מהחברה.

רויטל לן כהן: אתם אומרים שאתם רוצים לתת עדיפות לשילוב, תנו לו להמשיך ללמוד.

רויטל לן כהן: לא, בשום פנים ואופן לא.

רויטל לן כהן: לא משנה כל ההתכתבויות שלי עם הייעוץ המשפטי, אני מראה להם איפה הם טועים, גם בניתוח המשפטי שלהם – לא.

רויטל לן כהן: דבר נוסף זה הנושא של ההסעות.

רויטל לן כהן: יש תלמיד עם תסמונת דאון.

רויטל לן כהן: בית הספר הקרוב לביתו אומר: אני לא יודע לשלב אותו, אני לא יכול לשלב אותו, אין לי ניסיון.

רויטל לן כהן: בית ספר שהוא 1.4 ק"מ מהבית.

רויטל לן כהן: יש בית ספר שיש לו ניסיון, במיוחד בשילוב של ילדים עם תסמונת דאון - - -

שירלי פינטו קדוש: (אומרת דברים בשפת הסימנים, להלן תרגומם: זה אושר על ידי משרד החינוך.

שירלי פינטו קדוש: )

רויטל לן כהן: הרשות המקומית מוכנה לאשר לו את השיבוץ.

רויטל לן כהן: הרי רק הרשות המקומית ממונה על שיבוץ, היא מוכנה לאשר את השיבוץ, אבל היא אומרת: אני לא יכולה, לא ייתנו לך הסעה.

רויטל לן כהן: 1.4 ק"מ מהבית.

רויטל לן כהן: ההסעה תעלה בדיוק אותו דבר כמו בית הספר הקרוב לבית – לא.

שירלי פינטו קדוש: (אומרת דברים בשפת הסימנים, להלן תרגומם: תודה רבה, רויטל.

שירלי פינטו קדוש: תוך כדי שהדוברים מדברים אני כותבת כאן רשימת נקודות שאני רוצה לקבל עליהן התייחסות מהמשרדים השונים.

שירלי פינטו קדוש: )

רויטל לן כהן: אני חייבת דבר אחד ששכחתי והוא קריטי.

רויטל לן כהן: בחוק כתוב בצורה מפורשת שהורה לא חייב לתת את המסמכים שיעלו למערכת הממוחשבת.

רויטל לן כהן: מונעים מההורים בכוח לקיים ועדות אם הם לא מגישים מסמכים לוועדה הממוחשבת.

רויטל לן כהן: יש לי הורים שעד היום מחכים לוועדה כי לא מוכנים לתת להם תאריך לוועדה בלי המסמכים.

שירלי פינטו קדוש: (אומרת דברים בשפת הסימנים, להלן תרגומם: אני רוצה לפנות לנציגי משרד החינוך לקבל התייחסות לכמה נקודות שעלו כאן.

שירלי פינטו קדוש: לפני שאני אגיע לזה, יש פה המון הורים שהגיעו ונציגים, ויש פה בקשה מטעם הייעוץ המשפטי של הוועדה, שכל דבר שהוא מצב בריאותי, נפשי, אישי, פרטי, בבקשה לא להעלות את שם הילד, על מנת לשמור על חסיון הילד.

שירלי פינטו קדוש: אפשר להתייחס לאופן הטיפול, לבעיות שנתקלתן בהן, משהו שקשור במסגרת החוק, זכות שמגיעה לכם מכוח החוק אתם יכולים להעלות בוועדה, אבל דברים אישיים אל תעלו פה בשביל לשמור על חסיון הילדים.

שירלי פינטו קדוש: ) אני רוצה לקבל התייחסות.

שירלי פינטו קדוש: סיכום ביניים למה שהיה עד עכשיו.

שירלי פינטו קדוש: עלה פה חוסר המידע ונגישות המידע הבסיסי להורים ולילדים, לציבור ההורים, בני המשפחות.

שירלי פינטו קדוש: הילדים לא יודעים מה הזכויות שמגיעות להם מכוח החוק.

שירלי פינטו קדוש: אם זה ימשיך ככה, אנחנו נמשיך ללכת לאיבוד.

שירלי פינטו קדוש: בגלל זה ביקשנו ב-26 ביוני, בישיבה הקודמת, שמשרד החינוך יגיע עם תשובות כיצד הוא הולך ליידע את ההורים לקראת שנת הלימודים הקרובה, מה האחריות של איזה גוף, אם זה משרד החינוך, אם זה הרשות המקומית, מה הזכויות של ההורים והתלמידים בצורה ברורה, שהם ידעו למי לפנות ומה הם מקבלים.

שירלי פינטו קדוש: הדבר השני, צורך שעלה ואני רוצה לקבל את התייחסות משרד החינוך לנושא.

שירלי פינטו קדוש: נציג שמטפל בכל הנושא של החינוך המשלב מטעם משרד החינוך, שיש לו קשר ישיר גם לאנשים במרכז שלטון מקומי, גם לראשי הרשויות, שהוא יוכל לפנות באופן רציף בממשק עבודה, כדי לפתור את הבעיות הפרטניות.

שירלי פינטו קדוש: אני חושבת שזה ייעל את התהליך.

שירלי פינטו קדוש: זה תהליך ארוך, תמיד יהיו בעיות, אבל כשיהיה מישהו שהוא הכתובת שפונים אליה, שמטפל, מתכלל את הכול, מכוח תקנות נגישות פרטניות במערכת החינוך, זה יפתור המון בעיות.

שירלי פינטו קדוש: אני רוצה לשמוע את כל ההתייחסות לנושא המשלבות, איפה זה עומד כרגע, הסייעות, תמונת המצב על השכר ועל התנאים שלהן.

שירלי פינטו קדוש: אלה הנקודות לעכשיו.

שירלי פינטו קדוש: אני אשמח להתייחסות משרד החינוך.

שרית שריקי: אני סגנית מנהלת אגף חינוך מיוחד וממלאת-מקום מנהל האגף בעת הזאת.

שרית שריקי: חשוב לי לציין שנמצאים איתי כאן צוות נרחב מהאגף לחינוך מיוחד, כשכל אחד אמון על נושא מאוד משמעותי באגף כדי לתת פה מענה לכל השאלות שעולות, שתוכלו לצאת עם תשובות.

שרית שריקי: אנחנו נשמח אם יהיה אפשרי להתחיל בזום עם מדריכה ארצית שאחראית על כל הנושא של הנגישות.

שרית שריקי: הכנו גם מצגת וגם מצגת להיערכות לפתיחת שנת הלימודים.

שרית שריקי: נשמח אם יהיה אפשר להעלות אותה בזום, כדי שהיא תתחיל להציג את הנושא הזה, וכמובן בסוף גם נתייחס לכל השאלות שעלו.

שירלי פינטו קדוש: (אומרת דברים בשפת הסימנים, להלן תרגומם: אין שום בעיה.

שירלי פינטו קדוש: )

שרית שריקי: חגית רובין תתחיל להציג את הנושא של הנגישות.

חגית רובין: בוקר טוב.

חגית רובין: הנושא העיקרי של הוועדה הוא הנושא של היערכות לשנת הלימודים התשפ"ג בראי התקנות.

חגית רובין: אנחנו מדברים על החקיקה הרלוונטית בחקיקה שלנו, קודם כול על חוק שוויון זכויות ועל שתי התקנות העיקריות, התאמות נגישות פרטנית לתלמיד ולהורה והתאמות נגישות במוסד חינוך קיים.

חגית רובין: עבור התקנות של נגישות פרטנית לתלמיד ולהורה נכתב חוזר מנכ"ל מקיף מאוד, שצירפנו אותו גם למסמך ששלחנו לקראת הישיבה, והרבה מאוד מהמידע שנשאל גם מופיע בתוכו.

חגית רובין: כשאנחנו עוסקים בנושא היום, כמו ששרית פתחה ואמרה, יש לנו אנשים שמומחים בכל אחד מהתחומים, ואנחנו עוסקים ביחד בכל תחומי ההנגשה הפרטנית, אם זה הנגישות הפיזית, יושבים פה נציגים ממינהל הפיתוח, אקוסטיקה ושמיעה, מוגבלות בראייה, כל הנושא של נגישות פדגוגית.

חגית רובין: רויטל הזכירה את הנושא של טאבלטים, אנחנו מכניסים הרבה מאוד היום בהנגשות את הנושא של הנגשה טכנולוגית, רק אגיד שזה תהליך מאוד מעמיק, ואנחנו לא נותנים את זה בצורה מידית, אלא עושים פה בחינה.

חגית רובין: זה לא משהו שמחלקים, אלא עושים פה תהליך מעמיק להבין לאיזה התאמה מיוחדת התלמיד זקוק, על מנת שזו תהיה ההתאמה המדויקת ביותר, לא לוותר ישר על הכתיבה או על הקריאה, אלא אנחנו עושים את התהליך בצורה מאוד מקיפה, ולכן זה גם לוקח זמן.

חגית רובין: כל נושא הנגשת הטיולים.

חגית רובין: יושבת פה גם מימי שתוכל להתייחס.

חגית רובין: הנגשת הריהוט – תלמידים שזקוקים להתאמות בהושבה, שולחנות מותאמים, כיסאות מותאמים, מנופים וכל ההתאמות המיוחדות, זה גם תחום שאנחנו היום ממפים את התלמידים ומתאימים עבורם.

חגית רובין: כל התחומים האלה, התחומים של ההנגשה הפרטנית, כלולים כולם בתקנות.

חגית רובין: השיח העיקרי, שעלה גם במכתב המקדים לוועדה, הנושא של חלוקת הסמכויות.

חגית רובין: התהליך היום נעשה בשיתוף פעולה ואנחנו משפרים אותו משנה לשנה בין הרשויות המקומיות והבעלויות לבין משרד החינוך.

חגית רובין: צד אחד הוא הצד של משרד החינוך.

חגית רובין: אנחנו עושים את הליך המיפוי המאוד מעמיק.

חגית רובין: הכשרנו צוותים מקצועיים.

חגית רובין: הוזכרו פה מקצועות הבריאות, יש לנו בכל מתי"א צוות מאוד גדול היום ומקצועי שהתמחה בשבע השנים האחרונות בהנגשה.

חגית רובין: הם מבצעים מיפויים עבור התלמידים ועושים את ההתאמות בלמידה, התאמות ריהוט, הנגשת טיולים והנגשת הטכנולוגיות, ואנחנו מעבירים את המיפוי המתאים לרשויות.

חגית רובין: הביצוע של ההתאמות שזקוקות למימון נעשה באמצעות הרשויות המקומיות או הבעלויות.

חגית רובין: כשבמקרים שבהם נדרש סיוע כספי, הרשות יכולה לפנות למשרד החינוך ולקבל את ההרשאה הכספית המתאימה.

אורית סטרוק: את יכולה להגיד משהו על לוחות-זמנים של האירוע הזה?

אורית סטרוק: את מתארת פה תהליך.

אורית סטרוק: כמה זמן אורך התהליך?

אורית סטרוק: ועד כמה הוא בסוף נותן מענה בזמן אמת לתלמיד?

חגית רובין: יש דברים שהם יותר מורכבים, כמו ההנגשות הפיזיות, וכמו שהזכיר קודם טל, זה נעשה שנה וחצי לפני תהליך המיפוי.

חגית רובין: היום אנחנו גם מבצעים ועדות מקדימות עם הרשויות המקומיות - - -

שירלי פינטו קדוש: (אומרת דברים בשפת הסימנים, להלן תרגומם: מבחינה פיזית כל בתי הספר חייבים להיות נגישים מכוח חוק שוויון זכויות לאנשים עם מוגבלויות.

שירלי פינטו קדוש: זה לא משהו שהיה צריך להתחיל לפני שנה וחצי.

שירלי פינטו קדוש: )

חגית רובין: נכון, אבל זה היה הנגשה כללית.

חגית רובין: יש לנו את ההנגשה הפרטנית, שזה ההתאמות של המעליות, שלא מותאמות בכל בתי הספר.

חגית רובין: אמורים להיות עם פיר למעלית, אבל צריך לעשות היערכות להתקנת המעלית, כי לא בכל בתי הספר כלולות מעליות.

חגית רובין: זה בהקשר של הנגשה פיזית.

חגית רובין: הנגשת אקוסטיקה, הנגשה ללקויות ראייה וההנגשות הטכנולוגיות – אנחנו עושים מיפויים.

חגית רובין: היום בנינו יחד עם התשתית של הצוותים המקצועיים שלנו.

חגית רובין: זו עבודה שאנחנו מקיימים כל שנה כבר בחורף, היערכות לשנת הלימודים הבאה עם המיפוי של כל התלמידים שזקוקים לזה, תוך כדי העבודה על הרבה מאוד הסברה למנהלים עצמם ולאנשים שנמצאים בשטח.

חגית רובין: יש חוברת מידע להורים שמתפרסמת - - -

שירלי פינטו קדוש: (אומרת דברים בשפת הסימנים, להלן תרגומם: בחורף אמרתם שאתם עושים היערכות לקראת שנת הלימודים הבאה להתאים את הנגישות, אבל יש פה תלמידים כשאנחנו בתחילת אוגוסט ועוד אין להם שיבוץ.

שירלי פינטו קדוש: איך אתם יודעים להיערך מבחינת ההתאמה?)

חגית רובין: יש הבדל בין סוגי ההתאמות השונים וצריך לראות.

חגית רובין: פירטתי פה הרבה אפשרויות.

חגית רובין: למשל תלמיד שצריך הנגשה טכנולוגית, כל הנגשת ההוראה, הוא עובר עם הציוד ממסגרת למסגרת.

חגית רובין: אם הוא זקוק להנגשה טכנולוגית, ההנגשה כבר הוגשה במסגרת הקודמת, הוא יקבל אותה ויעבור איתה למסגרת הבאה.

שירלי פינטו קדוש: (אומרת דברים בשפת הסימנים, להלן תרגומם: ואם מדובר על הנגשה פיזית?

שירלי פינטו קדוש: צריך להנגיש את הכיתה שלו.

שירלי פינטו קדוש: אתם עושים היערכות שנה וחצי לפני, זה יפה מאוד, אבל יש תלמידים שבספטמבר הקרוב לא יודעים איפה הם הולכים ללמוד, האם הבית ספר יהיה נגיש או שיתחילו את ההנגשה רק בספטמבר והוא יחכה עוד שנה וחצי.

שירלי פינטו קדוש: )

חגית רובין: נכון.

חגית רובין: פה באמת יש לנו בעיה.

חגית רובין: לכן אנחנו משתדלים מאוד בשינוי של הנהלים שלנו לעבוד על ההיערכות המוקדמת, שכאשר הישיבה מתקיימת, היא כבר מתקיימת בהסתכלות של שנה וחצי קדימה.

חגית רובין: אכן יש בעיה שאין מענה במצבים מסוימים של תלמידים שהמעבר שלהם משתנה או של תלמידים שהמעבר שלהם לא סגור.

אורית סטרוק: יש לוחות-זמנים מחייבים?

אורית סטרוק: יש ישיבות סטטוס?

אורית סטרוק: עד כמה יש לוחות-זמנים מחייבים שמייצרים את האפשרות לילד לקבל את המענה שלו בוודאות ב-1 בספטמבר?

אריאלה פקלר: אני ממינהל הפיתוח במשרד החינוך.

אריאלה פקלר: אני אחראית על קבלת הבקשות, הטיפול והנפקת התחייבויות לרשויות.

אריאלה פקלר: אנחנו מתחילים את התהליך - - -

שירלי פינטו קדוש: (אומרת דברים בשפת הסימנים, להלן תרגומם: זה רק להנגשה פיזית.

שירלי פינטו קדוש: )

אריאלה פקלר: כן, רק פיזית.

אריאלה פקלר: כמובן גם אקוסטיקה נכללת בזה.

שירלי פינטו קדוש: (אומרת דברים בשפת הסימנים, להלן תרגומם: הנגשות אחרות, כמו הנגשות טכנולוגיות?

שירלי פינטו קדוש: )

אריאלה פקלר: זה במינהל הפדגוגי.

שירלי פינטו קדוש: (אומרת דברים בשפת הסימנים, להלן תרגומם: כל הורה צריך להיות מטורטר.

שירלי פינטו קדוש: אם הוא צריך שתי הנגשות לילד, אין מישהו אחד שמרכז את כל ההנגשות.

שירלי פינטו קדוש: )

חגית רובין: יש.

חגית רובין: שוב, אני מסבירה, הצוותים שלנו בתוך המתי"א מבצעים את העבודה המשותפת יחד עם הרשויות, אבל יש התמחות בכל תחום.

חגית רובין: אריאלה תדבר על הנושא של ההנגשה הפיזית, אני מדברת על הנושא של הנגשת טיולים, הנגשה טכנולוגית – כל ההנגשות הפדגוגיות.

שירלי פינטו קדוש: (אומרת דברים בשפת הסימנים, להלן תרגומם: אני אשמח לשמוע, אבל אני כהורה, רוצה לפנות להנגשה לבן שלי פיזית, למי אני פונה?

שירלי פינטו קדוש: אין לי מושג למי.

שירלי פינטו קדוש: אני לא מכירה את משרד החינוך.

שירלי פינטו קדוש: הבנתי שיש איזה חוק שמחייב את משרד החינוך להנגיש את הכיתה לילד שלי.

שירלי פינטו קדוש: למי אני פונה במשרד החינוך?

שירלי פינטו קדוש: )

אריאלה פקלר: את לא פונה ישירות למשרד החינוך.

אריאלה פקלר: כל הבקשות שמתקבלות אצלנו מתקבלות אך ורק מרשויות מקומיות.

משה טור פז: את יכולה להתייחס מעבר לעיקרון מה קורה עכשיו?

משה טור פז: רוב ההורים שיושבים פה רוצים להבין מה קורה עכשיו.

שירלי פינטו קדוש: (אומרת דברים בשפת הסימנים, להלן תרגומם: אני רק רוצה להבין למי ההורה פונה היום.

שירלי פינטו קדוש: ה-1 בספטמבר בעוד חודש, הם פונים לרשות המקומית, למי הם פונים ברשות המקומית?

שירלי פינטו קדוש: לאגף הרווחה, החינוך, ראש העיר?)

אריאלה פקלר: החינוך.

שירלי פינטו קדוש: (אומרת דברים בשפת הסימנים, להלן תרגומם: אגף החינוך מתכלל את הקשר בין ההורים למשרד החינוך וההנגשות השונות?

שירלי פינטו קדוש: )

אריאלה פקלר: נכון.

רויטל לן כהן: ההורים לא יודעים למי לפנות ובתי הספר לא יודעים להגיד להם למי לפנות.

שירלי פינטו קדוש: (אומרת דברים בשפת הסימנים, להלן תרגומם: רויטל, אני יודעת, בגלל זה אני מנסה לעשות פה סדר ולקבל את התשובות, ללכת ל-א', ב', ג', ד', לפי הסדר, ואני מצפה שמשרד החינוך גם יוציאו חוברת לקראת ספטמבר הקרוב, שמתכללת את כל הנושא בצורה מסודרת.

שירלי פינטו קדוש: אני לא קיבלתי חוברת, אני אימא לשני ילדים חירשים, מעורבת בכל התהליך של הילדים בחינוך המיוחד והחינוך המשלב, לא ראיתי שום תשדיר בטלוויזיה, שום פלייר לא קיבלתי, שום חוברת.

שירלי פינטו קדוש: אולי אני צריכה לחפור באתר דינוזאורי ולחפש את הפרטים.

שירלי פינטו קדוש: צריך להביא את זה להורים ביד, כמו שיודעים פה לחלק להם לקראת תחילת שנה כל כך הרבה דברים אחרים, הם לא צריכים לרוץ ולחפש את המידע הזה.

שירלי פינטו קדוש: )

שרית שריקי: אני רק אציין, לגבי חוברות המידע, שמנו קישורים.

שרית שריקי: אתם יכולים לראות את הקישורים במצגת.

שרית שריקי: יש חוברות מידע שהמשרד מפרסם.

שרית שריקי: כמובן את מעלה עכשיו עניין - - -

שירלי פינטו קדוש: (אומרת דברים בשפת הסימנים, להלן תרגומם: איפה הוא פרסם?

שירלי פינטו קדוש: )

שרית שריקי: כל החוברות שלנו מפורסמות בפורטלים השונים של משרד החינוך.

רויטל לן כהן: הורה שלא יודע על הפורטל?

רויטל לן כהן: הורה שאין לו מחשב?

רויטל לן כהן: הורה שאין לו רשת?

שירלי פינטו קדוש: (אומרת דברים בשפת הסימנים, להלן תרגומם: רגע, רויטל.

שירלי פינטו קדוש: כמו שאמרתי בדיון הקודם, האם תוכלו לפרסם את אותם דברים בתשדיר בטלוויזיה, ביוטיוב ולשלוח להורים שאתם יודעים שהילדים שלהם בחינוך המיוחד בצורה נגישה?

שירלי פינטו קדוש: האם אתם עושים את הדברים האלה?)

שרית שריקי: לא ידוע לי על פרסום בטלוויזיה.

שרית שריקי: אני מוכנה לבדוק את העניין הזה.

שירלי פינטו קדוש: (אומרת דברים בשפת הסימנים, להלן תרגומם: אני אשמח שתבדקו.

שירלי פינטו קדוש: ביקשנו את זה בדיון הקודם.

שירלי פינטו קדוש: )

שרית שריקי: אני אעשה בדיקה יותר מעמיקה.

מנחם גולדין: אם אני אוכל לציין לחיוב, דווקא יצא לי להיתקל בעיריית ירושלים.

מנחם גולדין: כבר במועד הרישום, וכולם חייבים להירשם, ההורים אפילו קיבלו סמ"סים, "תירשמו", "תירשמו".

שירלי פינטו קדוש: (אומרת דברים בשפת הסימנים, להלן תרגומם: האם אתה מדבר על החינוך הכללי?

שירלי פינטו קדוש: )

מנחם גולדין: כל תלמידי מדינת ישראל חייבים להירשם.

מנחם גולדין: במועד הרישום נשאלת השאלה.

מנחם גולדין: זה לא משנה איזה תלמיד אתה.

מנחם גולדין: במועד הרישום אתה נרשם לבית ספר.

משה טור פז: יש סעיף ואם אתה זכאי לזה.

קריאה: אלא אם כן אתה בחינוך החרדי.

מנחם גולדין: נכניס לזה גם את החינוך החרדי, זה בסדר מבחינתי.

שירלי פינטו קדוש: (אומרת דברים בשפת הסימנים, להלן תרגומם: אני כן רוצה לחזור ולתת את זמן ההתייחסות למשרד החינוך לגבי הנושאים הפרקטיים שדיברנו עליהם.

שירלי פינטו קדוש: למקד את המצגת אם אפשר לנושאים הקריטיים.

שירלי פינטו קדוש: יש כל כך הרבה בעיות שעולות והזמן שלנו קצר.

שירלי פינטו קדוש: נושא המשלבות, התנאים, המצב, הנגישות בוועדות ההשמה, מצב הוועדות, הצהרונים וכמובן המגזר החרדי.

שירלי פינטו קדוש: )

שרית שריקי: חגית סיימה עם המצגת.

שרית שריקי: ברשותך אם זה בסדר גם נעלה את המצגת של היערכות לפתיחת השנה, ותוך כדי גם נתייחס ליתר הנושאים.

שירלי פינטו קדוש: (אומרת דברים בשפת הסימנים, להלן תרגומם: אין בעיה.

שירלי פינטו קדוש: )

יואל לוין: אני מפקח מהאגף לחינוך מיוחד.

יואל לוין: אני גם אתן סקירה מבחינת נתונים לגבי האגף לחינוך מיוחד לקראת פתיחת שנת הלימודים.

יואל לוין: אני רוצה להבהיר, וזה די ברור פה, אנחנו יושבים סביב השולחן כי אנחנו רוצים גם להקשיב לדברים שעולים, כדי שנוכל להתייעל, אבל צריך להביא בחשבון שמדובר במערכת של 288,000 תלמידים שמקבלים שירות במערכת החינוך, של זכאי שירותי חינוך מיוחדים.

יואל לוין: 70,000 ועדות זכות ואפיון, אפילו 79 בשנה האחרונה.

יואל לוין: בנוסף, ועדות צוות רב-מקצועי לפילוח תמיכות כ-50,000 ועוד כ-40,000 צוות רב-מקצועי לקביעת זכאות מסל מוסדי.

יואל לוין: אנחנו בטוחים ויודעים שיש מקרים שלא מטופלים היטב, ובגלל זה אנחנו פה, כדי לשמוע ולדאוג שהם יקבלו את המענה שיידרש, אבל חשוב מאוד להבין שכל היושבים מסביב לשולחן, ואני לא מדבר רק על עובדי משרד החינוך, עובדים לילות כימים כדי שהדברים יתבצעו.

שירלי פינטו קדוש: (אומרת דברים בשפת הסימנים, להלן תרגומם: זה ברור לי מאוד.

שירלי פינטו קדוש: אני וחברי הוועדה מאוד מעריכים ואין לנו ספק או זלזול במקצועיות ובעבודה שנציגי משרד החינוך עושים, אבל זה לא מסיר אחריות מלתת מענה בזמן, מלתקן עוולות שקורות כל כך הרבה שנים, זה ועדות ההשגה, ועדות ההשמה, הסייעות, הצהרונים, דברים שחורגים אפילו ממה שהחוק מתיר, ואנחנו מגיעים לספטמבר ועוד פעם: יש פשרות, זה מה יש, נסתדר, נעשה ג'סטות.

שירלי פינטו קדוש: כל שנה ושנה זה חוזר על עצמו.

שירלי פינטו קדוש: צריך להתמקד ולטפל בדברים.

שירלי פינטו קדוש: )

יואל לוין: אני מקבל, ולכן אנחנו נמצאים פה.

יואל לוין: אני רק רוצה להוסיף עוד דבר אחד לגבי כל הנושא של תיקון לחוק והצורך לתקן את החוק.

יואל לוין: בשלוש השנים האחרונות אנחנו נמצאים ביישום, וביישום הזה אנחנו מושקעים כולנו, ליישם באופן המיטבי את מה שכתוב בחוק, חלק מהדברים צריכים שינוי.

יואל לוין: ואנחנו שותפים יחד אתכם כדי לעשות את השינוי.

יואל לוין: הם יבואו למקבלי ההחלטות ברגע שהם יהיו בשלים, ולאורך השנה האחרונה אנחנו עמלים באיסוף התובנות האלה, על מנת שאנחנו נוכל לשנות בהתאם לצרכים שלנו.

שירלי פינטו קדוש: (אומרת דברים בשפת הסימנים, להלן תרגומם: בסדר גמור.

שירלי פינטו קדוש: בוא נתקדם.

שירלי פינטו קדוש: )

רויטל לן כהן: התובנה המרכזית שעלתה - - -

יואל לוין: לא.

יואל לוין: רויטל, רויטל, אני לא הפרעתי לך.

רויטל לן כהן: התובנה המרכזית שעלתה היא לבטל - - -

שירלי פינטו קדוש: (אומרת דברים בשפת הסימנים, להלן תרגומם: רויטל.

שירלי פינטו קדוש: רויטל, אם אפשר לא להתפרץ.

שירלי פינטו קדוש: )

רויטל לן כהן: התובנה המרכזית שעלתה היא לבטל את הוועדות, ואתם ממשיכים עכשיו - - -

שירלי פינטו קדוש: (אומרת דברים בשפת הסימנים, להלן תרגומם: רויטל.

שירלי פינטו קדוש: רויטל.

שירלי פינטו קדוש: רויטל, אני מבינה לליבך, אני רוצה למצוא את הפתרונות, כדי שבספטמבר הקרוב אנחנו נצליח להגיע למצב האופטימלי.

שירלי פינטו קדוש: )

יואל לוין: רויטל, אני ואת חברים גם בתוך החדר וגם מחוץ לחדר וקשובים בהחלט למה שאת אומרת, וזה חלק מהתובנות.

יואל לוין: לגבי הנתונים, אם אפשר להעביר שקף, רק כדי שתהיו חשופים לנתוני החינוך המיוחד.

יואל לוין: שירותי החינוך המיוחדים הניתנים לתלמידים: בשנת הלימודים הזאת יש לנו כ-288,000 תלמידים שזכאים לשירותי חינוך מיוחדים במערכת, מתוך כ-2,454,000 תלמידים.

יואל לוין: מדובר בתקציב של כ-13 מיליארד שקל מתקציב החינוך המיוחד.

יואל לוין: כ-17% מהתקציב מופנה לתלמידים הזכאים לשירותי חינוך מיוחדים.

שירלי פינטו קדוש: (אומרת דברים בשפת הסימנים, להלן תרגומם: התקציב הזה שכלול בחינוך המיוחד, זה אומר גם החינוך המשלב, המשתלבים?)

יואל לוין: בוודאי.

יואל לוין: לכלל התלמידים.

שירלי פינטו קדוש: (אומרת דברים בשפת הסימנים, להלן תרגומם: כמה תלמידים משתלבים?

שירלי פינטו קדוש: )

רויטל לן כהן: רוב התקציב הולך למנגנון.

רויטל לן כהן: בואו נשים את הדברים על השולחן.

רויטל לן כהן: רוב התקציב הולך למנגנון, לא לילדים.

שירלי פינטו קדוש: (אומרת דברים בשפת הסימנים, להלן תרגומם: רויטל, בבקשה בלי התפרצויות.

שירלי פינטו קדוש: אני יודעת שזה מדם ליבך, אבל אני רוצה לשמוע את הדברים.

שירלי פינטו קדוש: )

יואל לוין: אנחנו נותנים תמונה לגבי - - -

שירלי פינטו קדוש: (אומרת דברים בשפת הסימנים, להלן תרגומם: רק לא ענית לי כמה תלמידים יש בחינוך המשלב.

שירלי פינטו קדוש: )

יואל לוין: בשקף הזה אני אתן תמונה לגבי התלמידים בסוגי המסגרות, אלה שמשתלבים ואלה שנמצאים במסגרות החינוך המיוחד.

יואל לוין: אנחנו יכולים לראות משמאל לימין שיש לנו כ-25,000 תלמידים בגני הילדים לחינוך המיוחד.

יואל לוין: יש לנו בבתי הספר לחינוך מיוחד כ-32,000 תלמידים.

יואל לוין: תלמידים בכיתות חינוך מיוחד בבתי ספר רגילים יש לנו כ-54,000, ועד פה זה התלמידים שנמצאים במסגרות יחסית סגרגטיביות, למרות שהמערכת עושה מאמץ מאוד גדול גם במסגרות הסגרגטיביות לדאוג לסוג של השתלבות ושילוב במערכת החינוך הרגילה.

יואל לוין: בהמשך אנחנו רואים שיש לנו כ-48,000 תלמידים עם סלים אישיים בכיתה רגילה, ועוד מעט בשקף אחר תראו את הגידול במספר הזה לאור תיקון החוק במשך השנים.

יואל לוין: יש לנו תלמידים שנמצאים בתוך בתי הספר וזכאים לסל מוסדי, בין אם הם זכאים מתוך ועדת זכאות ואפיון לסל מוסדי ובין אם הם זכאים מתוך צוות רב-מקצועי שקבע זכאות לסל מוסדי, כ-116,000.

יואל לוין: ויש לנו גם תלמידים שהם בחטיבה העליונה, שזכאים לסל אישי במסלול 07, שהם עוד כ-10,000.

רויטל לן כהן: מסלול 07 זה לא משולב.

יואל לוין: רויטל, תתני לי לדבר.

יואל לוין: זה משולב בחינוך בכיתה רגילה.

שירלי פינטו קדוש: (אומרת דברים בשפת הסימנים, להלן תרגומם: אפשר בבקשה, בלי ההתפרצויות האלה?

שירלי פינטו קדוש: לכולנו יש מלא שאלות.

שירלי פינטו קדוש: )

יואל לוין: אנחנו יכולים לראות שהשנה קיימנו כ-79,000 ועדות לאורך שנת הלימודים התשפ"ב לקראת מתן זכאות להתשפ"ג.

יואל לוין: היו"רים שניהלו את הוועדות – אנחנו נפגשנו עם כל קבוצה של יו"רים, הם עושים עבודה מקצועית כדי לתת את המענה, וכל פגישה כזאת עם הורים בוועדה היא לא מיומנות אלא היא אומנות, כדי שכלל המשתתפים ירגישו נוח בוועדה ויקבלו מענה.

יואל לוין: אנחנו כמובן לא מתעלמים מהמצבים הקיצוניים של אלה שהרגישו שלא קיבלו את המענה בפועל.

יואל לוין: בשקופית הזאת אנחנו יכולים לראות את בחירת ההורים לקראת התשפ"ג.

יואל לוין: אני כבר אומר לכם, זה לא סופי.

יואל לוין: ביקשו מאיתנו לקבל את הנתונים גם קודם, גם דרך הדוברות, בדרך כלל אנחנו נותנים את בחירת ההורים בשנת הלימודים, כי מתייצבת מצבת ויש הרבה שינויים ברגע האחרון.

שירלי פינטו קדוש: (אומרת דברים בשפת הסימנים, להלן תרגומם: אני עוצרת אותך רגע.

שירלי פינטו קדוש: מהנתונים שאני רואה כאן, אני מתייחסת פה לנתונים, רואים כמה חינוך מיוחד, כמה בוחרים חינוך משלב, וזה רק מראה את גודל הבעיה.

שירלי פינטו קדוש: יש כאן כ-13,000 שרוצים חינוך מיוחד לעומת כ-3,000 בחינוך המשלב.

שירלי פינטו קדוש: זה בתוך הבעיה שהחינוך המשלב לא מקבל את המעטפת שהתלמיד צריך.

שירלי פינטו קדוש: התלמיד לא מקבל את הסיוע ואת ההנגשה, ולכן ההורים מעדיפים ללכת לבועה של החינוך המיוחד באופן אוטומטי.

שירלי פינטו קדוש: אנחנו מנסים לפתור את הבעיה הזאת.

שירלי פינטו קדוש: )

יואל לוין: אני רק אדגיש שהנתונים פה לא שונים מהשנה האחרונה והשנה שלפניה.

שירלי פינטו קדוש: (אומרת דברים בשפת הסימנים, להלן תרגומם: זה בעיה של שנים.

שירלי פינטו קדוש: אתה רק מדגיש שזאת בעיה עמוקה שלא נפתרה.

שירלי פינטו קדוש: )

יואל לוין: אין ויכוח, וגם ברור לכולנו שאנחנו רוצים לתגבר את מערכת החינוך הרגילה, על מנת שתוכל לשלב את כלל התלמידים במערכת ולפתוח את אפשרויות השילוב לכלל התלמידים, ואני רוצה לשים על השולחן הזה שאף אחד במערכת לא שולל את המקצועיות ואת המענים שניתן לקבל גם במסגרות החינוך המיוחד שאינן משלבות כמענה ייחודי ונצרך להרבה מהאוכלוסייה, אבל אנחנו גם מחויבים לפתוח את אפשרויות השילוב לכלל התלמידים במערכת, שהורה לא יצטרך להתלבט בין כיתת חינוך מיוחד לבין כיתה רגילה בגלל בעיה תקציבית, הוא יוכל לקבל את המענים בכל סוג מסגרת שתידרש.

שירלי פינטו קדוש: (אומרת דברים בשפת הסימנים, להלן תרגומם: מה זה מחויבים?

שירלי פינטו קדוש: מה הבעיה שזה לא קורה עד היום?

שירלי פינטו קדוש: החוק מחייב והיום יש הרבה בעיות.

שירלי פינטו קדוש: תסבירו לי למה.

שירלי פינטו קדוש: )

יואל לוין: אני חושב שנוכל לראות את זה בהמשך המצגת.

יואל לוין: עוד רגע אני אתייחס לזה.

שרית שריקי: תחזרו שקף אחורה, לשורה של ה-23,600 תלמידים, ההורים בחרו עבורם כיתה לחינוך מיוחד בבית ספר רגיל.

יואל לוין: 24,000 פלוס 3,828.

יואל לוין: מדובר על 27,000 תלמידים.

שרית שריקי: ביחס ל-13 שראינו.

יואל לוין: זה לא שונה משנים קודמות, ואין פה ויכוח שצריך להמשיך ולדחוף את הספינה הזאת קדימה, כדי שכל ילד יוכל להשתלב.

יואל לוין: השקופית הבאה מראה את הצורך ההולך וגדל במתן שירותי חינוך מיוחדים, וזה לא צורך שהולך רק בכיתות, אלא גם בשילוב, ועוד מעט תראו את זה.

יואל לוין: אנחנו רואים את הגידול במשך השנים במספר הכיתות של הגידול הטבעי, זאת אומרת, מספר כיתות נוספות שמתווספות למערכת לאורך השנים.

יואל לוין: פה אנחנו מתייחסים למוגבלויות בשכיחות נמוכה, היינו הפרעות נפשיות, אוטיזם, מוגבלות שכלית, מחלה נדירה וכו'.

יואל לוין: תסתכלו על העלייה בבקשות עצמן, ואני מדבר על גידול טבעי אחרי שפתחו כיתות, סגרו כיתות ובסופו של דבר המחוז בא ואומר:

יואל לוין: אני צריך כיתות נוספות מעבר לכיתות שנפתחו בשנה הקודמת.

רויטל לן כהן: זה לא גידול טבעי.

יואל לוין: בהתש"פ היינו זקוקים ל-340, אחרי זה ל-403, ואחרי זה ל-570, והיום אנחנו מדברים על 720.

יואל לוין: חבר הכנסת משה (קינלי) טור פז שאל, ואני אתייחס, האם הכיתות התקבלו.

יואל לוין: נכון לאתמול העברנו את כל מכסת הכיתות, למעט 20 כיתות, וזה היה ניהול משבר לא פשוט מול האוצר.

משה טור פז: אני רק מוודא.

משה טור פז: אין יותר פער בין דרישת משרד החינוך לכיתות לבין מה שהאוצר הקצה?

משה טור פז: זה נגמר?

יואל לוין: אני לא רוצה להגיד שאין פער תקציבי, אבל מבחינת כיתות, כל המשאבים הועברו, למעט 20 כיתות.

משה טור פז: יואל, אני בכל זאת שואל עוד פעם, כי דיברתי גם עם המנכ"לית וגם עם האוצר.

משה טור פז: האם יש כרגע ילדים שקיבלו הכרה בוועדת השמה, אבל בגלל פער תקציבי עדיין אי-אפשר לפתוח להם כיתה?

משה טור פז: יש תופעה כזאת?

יואל לוין: אני מדייק ואומר, לגבי כיתות הפער יחסית קטן, העברנו רוב מוחלט של הכיתות, רק שאני משמר משהו אחד ואומר, כי אני לא רוצה שהדרישה התקציבית תתמסמס פה ותהיה פה אנחת רווחה שאין בעיה תקציבית.

יואל לוין: יש פה בעיה תקציבית, אנחנו שחררנו את הפעימה הראשונה של פילוח תמיכות לכלל התלמידים הזכאים, ואנחנו שחררנו את הכיתות נכון לאתמול, למעט 20 כיתות, ויהיה המשך - - -

שירלי פינטו קדוש: (אומרת דברים בשפת הסימנים, להלן תרגומם: וכמה נדרשו?

שירלי פינטו קדוש: שחררתם 20.

שירלי פינטו קדוש: כמה נדרשו?

שירלי פינטו קדוש: )

שרית שריקי: שחררנו הכול, פרט ל-20.

יואל לוין: פרט ל-20.

יואל לוין: השיח מול האוצר מתמשך, כדי שהפעימה השנייה של הסלים האישיים אכן תעבור כסדרה כמו שצריך.

יואל לוין: כן יש עדיין סוגיה תקציבית, מתמודדים איתה, אבל כרגע מבחינת פתיחת שנת הלימודים, כל המשאבים נמצאים על השולחן ונצליח לפתוח את שנת הלימודים כסדרה.

משה טור פז: האם יש צפי מתי התקציב האחרון מהאוצר יגיע?

משה טור פז: כי אני מכיר פער של מאות מיליונים.

יואל לוין: נכון לאתמול קיבלנו תוספת משמעותית של מאות מיליונים, ואנחנו נזדקק ליותר, ועדיין הדרישה הזאת אל מול האוצר נמצאת על השולחן, ובשיח של מנכ"לית משרד החינוך יחד עם השרה אל מול האוצר.

יואל לוין: הבאתי פה תמונה לגבי שכיחות נמוכה.

יואל לוין: תסתכלו גם לגבי השקף הבא, שכיחות גבוהה, שפה מדובר על כיתות של לקויות למידה, הפרעות התנהגות, קשב וריכוז, עיכוב התפתחותי ועיכוב שפתי, כשאנחנו רואים גם דרישה הולכת וגדלה מ-266 כיתות שנפתחו בשנה שעברה בגידול הטבעי ל-474 כיתות.

רויטל לן כהן: זו תעודת עניות למשרד החינוך.

יואל לוין: רויטל, בבקשה.

יואל לוין: אני לא הפרעתי לך כשאת דיברת.

רויטל לן כהן: כי אני אמרתי דברים שאין עליהם מחלוקת.

שירלי פינטו קדוש: (אומרת דברים בשפת הסימנים, להלן תרגומם: רויטל.

שירלי פינטו קדוש: רויטל, אני באמת מבקשת.

שירלי פינטו קדוש: לא נעים לי בכל פעם להעיר.

שירלי פינטו קדוש: בבקשה תתני לו לסיים את הדיבור.

שירלי פינטו קדוש: )

משה טור פז: יואל, הנתון אפס בשנת התשפ"א כי לא היה תקציב או מסיבה אחרת?

יואל לוין: הנתון אפס זה תחילת יישום הרפורמה.

יואל לוין: היה מאמץ מאוד גדול לראות איך נותנים אפשרות ליישם את תיקון 11 לחוק החינוך המיוחד, ונותנים גם מענה בכיתות הרגילות.

יואל לוין: אני חושב שהלחץ, גם הפנימי, הוביל לאי-פתיחת כיתות.

משה טור פז: לא היה צורך או לא היה תקציב?

רויטל לן כהן: בטח שהיה צורך.

משה טור פז: רויטל, את יודעת שאני שואל אותו ולא אותך.

משה טור פז: תודה.

יואל לוין: זה לא מחוסר תקציב.

שרית שריקי: בתשפ"ב גם היה התהליך שהוספנו כיתות ללקויי למידה בחטיבה העליונה.

יואל לוין: נכון, זה תרם לגידול במספר הכיתות.

שרית שריקי: זה משהו שלא היה לפני יישום תיקון החוק.

יואל לוין: אם אנחנו חושבים שהגידול הוא רק בכיתות החינוך המיוחד, והאמירה שכולם בורחים מהחינוך הרגיל ועוברים לכיתות החינוך המיוחד, אני אגיד חד-משמעית שלא, ותראו את זה בשקפים הבאים.

יואל לוין: אם אפשר לעבור לשקף הבא, אתם יכולים לראות שהזכאים לסל אישי – אם תסתכלו מ-2015, אנחנו עומדים על 12,000 תלמידים, ובשנת 2022 אנחנו מדברים על 48,000 תלמידים – תראו שהחל מיישום תיקון 11 לחוק החינוך המיוחד, כשהניסיון היה לתת לתלמידים לקויי למידה בעיכוב התפתחותי ושפתי משאב בתוך הכיתות הרגילות, כי עד לתיקון 11 לחוק החינוך המיוחד הם לא יכלו להשתלב, אלא אם כן הם קיבלו מענה מסל מוסדי, וזה לא סיפק את הצורך - - -

שירלי פינטו קדוש: (אומרת דברים בשפת הסימנים, להלן תרגומם: אני רוצה לעצור, אני רואה פה כותרת "מספר התלמידים הזכאים לסל אישי".

שירלי פינטו קדוש: האם תוכל להגדיר שוב לוועדה מה הכוונה בסל אישי?)

יואל לוין: בוודאי.

יואל לוין: תלמידים שמעוניינים ללמוד בחינוך הרגיל בכיתה רגילה מגיעים לוועדת זכאות ואבחון לבחון את זכאותם, ואם הם בוחרים בכיתה רגילה או בגן כמובן, הם מקבלים סל אישי, שהוא משרת את המענים שהם צריכים לקבל בכיתה הרגילה, ויושבים בצוות רב-מקצועי בבית הספר, ומחליטים לקחת את הסל האישי הזה ולרכוש שירותים באמצעות הסל האישי.

יואל לוין: זה דומה מאוד למה שנעשה בסל השיקום במשרד הבריאות.

יואל לוין: זה שירות מכוון אדם, זה שירות מכוון תלמיד.

שירלי פינטו קדוש: (אומרת דברים בשפת הסימנים, להלן תרגומם: אותם הורים שעוברים את ועדת האפיון עם הילד שלהם, הוא צריך יותר שעות משלבת, הוא צריך סייעת צמודה, מתאימים לו לצרכים של הילד או שיש לך תקציב X, זה מה יש, תסתדר - - -).

יואל לוין: כל ועדה יושבת באופן מסודר ובוחנת מה נדרש עבור התלמיד ומנסה לתת לו את המענה הנדרש.

יואל לוין: בצוות הרב-המקצועי אחרי שהוא מקבל את המשאב יושבים בצוות הרב-מקצועי, שזה הצוות הכי קרוב לתלמיד, כולל ההורים כמובן, ובונים תוכנית אישית לילד, ובוחנים מה הצרכים שלו.

רויטל לן כהן: הם בוחנים מה נשאר.

שירלי פינטו קדוש: רויטל.

שירלי פינטו קדוש: רויטל, חברת הכנסת מדברת.

שירלי פינטו קדוש: (אומרת דברים בשפת הסימנים, להלן תרגומם: איך משרד החינוך מסביר שהורים מעלים טענות, ולא הורה אחד או שניים, אלא עשרות הורים, שהתלמיד מסיים לימודים בשעה מסוימת, ושעתיים לפני המשלבת הולכת הביתה כי אין תקציב?

שירלי פינטו קדוש: יש פה פער בין מה שאתם אומרים למה שקורה בפועל בשטח.

שירלי פינטו קדוש: )

נירה שפק: אם אפשר להוסיף שאלה בהקשר הזה, מתי בפעם האחרונה נעשה סקר בקרב ההורים, שהמסקנות שלו יכולות להיות מוצגות פה ולדעת מה אמרו ההורים?

נירה שפק: אני שואלת את משרד החינוך.

יואל לוין: יצא סקר של מכון ברוקדייל בימים האחרונים.

יואל לוין: עדיין אין לנו מה להציג.

שירלי פינטו קדוש: (אומרת דברים בשפת הסימנים, להלן תרגומם: קודם כול, לפני הסקר, אם תוכל להתייחס לשאלה שלי, ואז לשאלה של חברת הכנסת נירה שפק על הסקר – הפער בין השטח לבין מה שאתם מציגים פה.

שירלי פינטו קדוש: )

יואל לוין: כשאנחנו מדברים על סלים אישיים, אנחנו מנסים להתאים לכל הורה את הצורך שלו ולכל תלמיד.

יואל לוין: כמובן מתוך מה שאנחנו מראים פה, 48,000 תלמידים שמקבלים שירות, יהיו גם תלמידים שהשירות לא משביע את רצון ההורים וזה יוצר רעש, אבל אני לא חושב שהבעיה פה היא תקציבית.

יואל לוין: הבעיה היא לא תקציבית, אנחנו נותנים את המענים ואת השירותים הנדרשים לכלל התלמידים שזקוקים במערכת.

יואל לוין: הצוותים הכי קרובים לתלמיד בונים את התוכנית האישית.

שירלי פינטו קדוש: (אומרת דברים בשפת הסימנים, להלן תרגומם: יש תלמיד שבשעה 13:00 הולכת הסייעת והוא לא יכול להמשיך ביום לימודים.

שירלי פינטו קדוש: מה הבעיה?)

יואל לוין: אני חושב שמדובר בסיפור אחר של מתן אפשרות לתלמידים ללמוד בצהרונים עם סייעות.

רויטל לן כהן: לא.

רויטל לן כהן: לפני צהרונים.

שירלי פינטו קדוש: (אומרת דברים בשפת הסימנים, להלן תרגומם: אני לא מדברת על צהרונים.

שירלי פינטו קדוש: אני מדברת עוד לפני צהרונים.

שירלי פינטו קדוש: יש פער בין מה שאתם מציגים פה לבין הסל שהילד מקבל ביום-יום ברמה הפרקטית.

שירלי פינטו קדוש: )

יואל לוין: הסל מתאפשר למתן תמיכה משירותי הוראה, סיוע, הנחיה וטיפול.

יואל לוין: יושב הצוות הרב-מקצועי בבית הספר ובוחן איך רוצים לממש את הסל הזה.

יואל לוין: אם הצוות הרב-מקצועי בבית הספר מבין - - -

שירלי פינטו קדוש: (אומרת דברים בשפת הסימנים, להלן תרגומם: אתה רוצה להגיד לי שאותו תלמיד בשעה 09:00 בבוקר עד 13:00 בצוהריים צריך סייעת, ומ-13:00 הוא כבר בריא, לא זקוק לסייעת, הכול בסדר?

שירלי פינטו קדוש: )

יואל לוין: אם הוא זקוק לסייעת, הוא אמור לקבל את המענים לסייעת לאורך כל יום הלימודים.

רויטל לן כהן: נו, באמת.

רויטל לן כהן: די.

שירלי פינטו קדוש: (אומרת דברים בשפת הסימנים, להלן תרגומם: אני אומרת לך על מקרים שזה לא קורה.

שירלי פינטו קדוש: שב-13:00 הסייעת הולכת.

שירלי פינטו קדוש: )

רויטל לן כהן: יואל, אתה בעצמך מכיר מקרים.

יואל לוין: אם יש מקרים שהילד זקוק לסייעת לאורך כל שעות הלימודים ולא מקבל, יש לנו את הסל המחוזי שמטפל בזה ויש לנו אפשרות להעברת סל משעות מטה.

יואל לוין: אני לא חושב שזאת בעיה גורפת.

אלונה ולפיש: אני אימא כזאת והסייעת שלי הייתה הולכת בשעה 12:00.

שירלי פינטו קדוש: (אומרת דברים בשפת הסימנים, להלן תרגומם: לצערי זו כן בעיה גורפת וזו בעיה חמורה, שורשית, שחייבים לטפל בה, ולהכיר בה, לתת מענה ממשרד החינוך לדבר הזה.

שירלי פינטו קדוש: אנחנו רצים קדימה ועולות הרבה שאלות שעוד לא הספקנו לשאול ואפילו לקבל עליהן תשובות.

שירלי פינטו קדוש: דיברתם קודם על הסל האישי, על ועדות ההשגה, אני גם רוצה לדעת ממשרד החינוך, אני מבינה שיש לכם הרבה ועדות השגה, ועדות השמה, אבל כמה ועדות עוד לא עשיתם?

שירלי פינטו קדוש: כמה ועדות השגה לא היו?

שירלי פינטו קדוש: כמה ועדות השמה לא היו?

שירלי פינטו קדוש: כמה תלמידים מצפים ועדיין אין להם שיבוץ לשנה הבאה?

שירלי פינטו קדוש: חשוב לי לדעת את הנתונים האלה.

שירלי פינטו קדוש: אני מבינה שאתם עובדים מאוד קשה, אני לא מזלזלת לרגע, אבל חשוב לי לדעת את הנתונים, מה הפער, מה עוד לא הספיקו לשנה הקרובה.

שירלי פינטו קדוש: ואז התייחסות לשאלה של חברת הכנסת נירה שפק.

שירלי פינטו קדוש: )

יואל לוין: רק תזכירו לי את השאלה.

נירה שפק: זו לא שאלה חשובה.

נירה שפק: ..

נירה שפק: רק מה חושבים ההורים?

יואל לוין: קודם כול, ועדות שהוגשו במועד.

יואל לוין: כ-79,000 שמהווים 100% מכלל הפניות שהופנו במועד לקיום ועדת זכאות ואפיון כבר התקיימו וכבר קיבלו מענה.

שירלי פינטו קדוש: (אומרת דברים בשפת הסימנים, להלן תרגומם: כמה אמרת?

שירלי פינטו קדוש: )

יואל לוין: 79,284.

קריאה: כמה ממתינים?

שירלי פינטו קדוש: (אומרת דברים בשפת הסימנים, להלן תרגומם: אנחנו חודש לפני פתיחת שנת הלימודים.

שירלי פינטו קדוש: לכמה תלמידים לא היו ועדות והם לא קיבלו שיבוץ?)

יואל לוין: הוגשו תלמידים לוועדות חריגות שהן ועדות שמתקיימות שלא במועד, והוועדות האלה מגיעות למחוזות ובמחוז בודקים אם זה עומד בקריטריונים של חוזר מנכ"ל ומאשרים, וכאלה אושרו עד כה 2,938, וביצעו בפועל 2,154 ועדות.

שירלי פינטו קדוש: (אומרת דברים בשפת הסימנים, להלן תרגומם: וכמה לא אושרו?

שירלי פינטו קדוש: )

רויטל לן כהן: יותר.

יואל לוין: לא יותר.

יואל לוין: אין לי פה את הנתון של כמה אושרו.

רויטל לן כהן: אל תגידו "לא", זה יותר.

רויטל לן כהן: מגיעים אלינו ההורים.

שירלי פינטו קדוש: (אומרת דברים בשפת הסימנים, להלן תרגומם: רויטל, אני מבקשת שוב.

שירלי פינטו קדוש: )

שרית שריקי: - - -

רויטל לן כהן: את לא יודעת בכלל על הוועדות האלה, שרית, אני הסברתי לך.

רויטל לן כהן: הם באים, מבקשים, אומרים להם: לא יאשרו לך, וזהו.

שירלי פינטו קדוש: (אומרת דברים בשפת הסימנים, להלן תרגומם: רויטל, אני ממש לא רוצה להגיע למצב שאני מוציאה אותך.

שירלי פינטו קדוש: בבקשה, רויטל, זה נושא כל כך חשוב.

שירלי פינטו קדוש: אני לא רוצה להגיע למצב כזה.

שירלי פינטו קדוש: אל תביאי אותי למצב הזה.

שירלי פינטו קדוש: אני רוצה לקבל את הנתונים.

שירלי פינטו קדוש: כמה לא אושרו?

שירלי פינטו קדוש: ואם אין נתון, אפשר לברר אותו עכשיו.

שירלי פינטו קדוש: )

יואל לוין: אני אתן לכם את הנתון המדויק, הוא לא נמצא לי פה אל מול עיניי.

יואל לוין: אני לא רוצה להתחייב על המספר, אבל מדובר על כ-1,000 ומשהו שבפועל הגיעו למחוז כבקשה ולא עומדים בקריטריונים של חוזר מנכ"ל, ולכן לא אושרו.

שירלי פינטו קדוש: (אומרת דברים בשפת הסימנים, להלן תרגומם: כמה ממתינים לשיבוץ תלמידים?

שירלי פינטו קדוש: )

יואל לוין: כ-2,938 כן אושרו, ומתוכם כבר קיימו 2,154, כך שמבחינת הביצוע בפועל של הוועדות שאושרו, אני לא חושב שאנחנו נמצאים במקום בעייתי.

שירלי פינטו קדוש: (אומרת דברים בשפת הסימנים, להלן תרגומם: לא שאלתי אם זה מקום בעייתי או לא, שאלתי במספרים, לא מילים.

שירלי פינטו קדוש: כמה תלמידים ממתינים לשיבוץ וכמה לא אושרו?

שירלי פינטו קדוש: )

רויטל לן כהן: השגות – כמה עוד לא היו?

יואל לוין: אני אתייחס לגבי תלמידים שממתינים לשיבוץ.

יואל לוין: שיבוץ תלמידים נעשה כיום במערכת המשבצת על ידי הרשויות המקומיות ומפקחי החינוך המיוחד, הם עובדים מאוד מאוד קשה עכשיו להשלים את שיבוץ התלמידים, הם לא יכלו להשלים את השיבוץ עד לקבלת הכיתות כולן, וכפי שאמר חבר הכנסת קינלי, התקציב לא הועבר בשלב הראשון, ולשמחתי עכשיו הוא נמצא במחוזות, אני מניח שהם יעשו מאמץ כדי להשלים את תהליך השיבוץ לאור קבלת הכיתות.

יואל לוין: כרגע אנחנו רואים בשיבוץ ש-70% מהתלמידים - - -

שירלי פינטו קדוש: (אומרת דברים בשפת הסימנים, להלן תרגומם: אני מבקשת ממשרד החינוך לעשות מאמצים כבירים שהוועדה תקבל בשבועות, אפילו בימים הקרובים, את כל הנתונים, את השיבוצים, את הוועדות, לתת מענה לאותם תלמידים.

שירלי פינטו קדוש: לא יכול להיות שתלמיד יתחיל את אוגוסט והוא עוד לא יודע איפה הוא הולך ללמוד, והורים צריכים להתפשר על המסגרת.

שירלי פינטו קדוש: זאת זכות שמגיעה מכוח חוק מערכת החינוך.

שירלי פינטו קדוש: אני דורשת ממשרד החינוך לעשות מאמצים כבירים ולקבל עדכונים לוועדה.

שירלי פינטו קדוש: )

יואל לוין: קודם כול, יש לנו גם סטטוס שיבוץ קבוע מול המחוזות, כדי לוודא את זה.

יואל לוין: זה לא רק מטריד את הוועדה, ודאי וודאי שאנחנו דואגים ששיבוץ התלמידים יהיה בזמן כדי לפתוח את שנת הלימודים כסדרה עבור כל תלמיד ותלמיד.

יואל לוין: עם קבלת הכיתות עכשיו הם יכולים לעבוד בפועל בתוך המערכת, כ-70% מהתלמידים כבר משובצים, ואני מניח שבשבוע הקרוב נוכל לתת לכם דיווח על השלמת תהליך השיבוץ.

שירלי פינטו קדוש: (אומרת דברים בשפת הסימנים, להלן תרגומם: אנחנו נשמח לקבל לשולחן הוועדה עדכונים, גם חברי הוועדה, גם אני, כולנו פה נשמח.

שירלי פינטו קדוש: )

רויטל לן כהן: כמה השגות עוד לא התקיימו?

יואל לוין: אתם רוצים לראות שקף נוסף?

נירה שפק: לא.

נירה שפק: אני רוצה שתענה לי.

קריאה: על הסקר.

נירה שפק: אני אסביר, כדי שתהיו ממוקדים, ולא תגיד לי שיש סקר בעיבוד.

נירה שפק: אם יש סקר בעיבוד, אל תציג לי, תגיד לי את האחרון שעשיתם שכבר עיבדתם.

נירה שפק: אני רוצה לדעת אם זה נעשה בכל שנה, בכל שנתיים, בכל שלוש שנים, מה הייתה קבלת ההחלטות, תראה לי מדגם על מה ההורים התלוננו, מה הגורמים המסייעים אמרו, איפה עיקר המשקולות לדברים שצריכים להביא אותנו למצב שיינתן מענה.

נירה שפק: זו השאלה.

נירה שפק: והערה – אני אתייחס עוד פעם בהמשך לכלל הדברים שלי, אבל אני אעיר בכל ועדה שאני נמצאת – אנחנו, חברי הכנסת, התפקיד שלנו להתכונן ולעשות בקרה פרלמנטרית על משרדי ממשלה.

נירה שפק: לא ייתכן שמצגות יועברו בוקר או לילה קודם ולא יאפשרו לנו לעשות את העבודה הפרלמנטרית שלנו, לחפש מחקרים בעצמנו, ללמוד, לבקש.

נירה שפק: אתם פוגעים לנו בעבודה הפרלמנטרית.

יואל לוין: אני אתייחס נקודתית לנושא של הסקרים.

יואל לוין: אני לא אוכל לדייק כי אין לי את הפרטים המדויקים - - -

נירה שפק: צריכים לבוא עם דבר כזה מוכן, בטח לדיון כזה.

יואל לוין: אני מבקש שהשיח לא יהיה באופן של נזיפה, כי אני מכבד את המשתתפים - - -

נירה שפק: אני חברת כנסת.

נירה שפק: אל תחנך אותי.

יואל לוין: אני לא מחנך אותך.

נירה שפק: אני לא נוזפת, אני שואלת שאלות נוקבות.

יואל לוין: את נוזפת בי, ואני לא מוכן שינזפו בי.

נירה שפק: אז תביא מישהו שיהיה מוכן לענות.

נירה שפק: אל תיקח את זה למקום אחר, אל תעז לקחת את זה למקום אחר, כי המהות פה, המהות של הדיון הזה, היא לתת מענה ולא ללטף.

נירה שפק: כשאני רואה שבכל פעם מופתעים מזה שה-1 בספטמבר מגיע, איזה קטע, בתחילת שנת הלימודים - - -

שירלי פינטו קדוש: (אומרת דברים בשפת הסימנים, להלן תרגומם: חברת הכנסת נירה שפק, את צודקת לחלוטין.

שירלי פינטו קדוש: )

נירה שפק: בכל פעם עשרה ימים לפני אנחנו עוד לא יודעים פתרונות, אז זכותי גם לנזוף כחברת כנסת.

שירלי פינטו קדוש: (אומרת דברים בשפת הסימנים, להלן תרגומם: חברת הכנסת נירה שפק צודקת לחלוטין, אני מסכימה עם כל מילה.

שירלי פינטו קדוש: הייתם צריכים להגיע הרבה יותר מוכנים.

שירלי פינטו קדוש: כמו שאמרתי בתחילת הדיון בוועדה, אני דורשת שכאשר נסיים את הדיון הזה נקבל תשובות מלאות לכל הדברים והשאלות שלא ברורות לנו עם כיוון פעולה פרקטי איך אנחנו יוצאים מפה שהתלמידים משתלבים ב-1 בספטמבר.

שירלי פינטו קדוש: נציגי משרד החינוך היו צריכים להגיע עם הנתונים.

שירלי פינטו קדוש: תמשיך.

שירלי פינטו קדוש: )

יואל לוין: תעברו לשקף הבא ואני אוכל להציג את המשך המצגת.

שירלי פינטו קדוש: (אומרת דברים בשפת הסימנים, להלן תרגומם: רק אם תוכלו להתייחס מתי הסקר האחרון.

שירלי פינטו קדוש: קודם כול נתחיל ממתי.

שירלי פינטו קדוש: אני רואה שיש שאלה ממתי.

שירלי פינטו קדוש: )

יואל לוין: אני לא אוכל לענות תשובה לזה, אני רק יודע שבשנים האחרונות נעשה סקר שביעות רצון של ההורים על ידי מחקר שנעשה דרך ראמ"ה, וכרגע יש סקר של מכון ברוקדייל לגבי נושא של בחירת ההורים בוועדות הזכאות והאפיון את סוג המסגרת והבחירה שלהם בסוג מסגרת כזה או אחר.

נירה שפק: חברת הכנסת פינטו, כבוד היושבת-ראש, אני לא חברה בוועדה שלך, אני מגיעה הרבה, אבל אצלנו בוועדת הכספים, כשמישהו בא לא מוכן, אומרים לו: תאסוף בינתיים את הנתונים ותחזור אלינו תוך כדי הדיון.

נירה שפק: נראה לי שחצי שעה זה זמן טוב רק כדי לדעת מתי נעשה הסקר ומה העיקרים שלו.

נירה שפק: תודה.

שירלי פינטו קדוש: (אומרת דברים בשפת הסימנים, להלן תרגומם: אני אקח את הבקשה וההמלצה של חברת הכנסת נירה שפק.

שירלי פינטו קדוש: נציגי משרד החינוך יוכלו לעשות בדיקה זריזה גם על זה ולחזור אלינו עם תשובות תוך כדי הדיון.

שירלי פינטו קדוש: יש לנו עוד זמן עד סופו.

שירלי פינטו קדוש: תודה רבה.

שירלי פינטו קדוש: נמשיך בהיערכות לקראת ספטמבר הקרוב.

שירלי פינטו קדוש: אני רוצה למקד את הדיון שהולך סחור-סחור.

שירלי פינטו קדוש: רשומים לי פה כל כך הרבה נתונים, אני מבינה, אבל בואו נתמקד בשאלות שעלו פה.

שירלי פינטו קדוש: יש פה הורים שיושבים סביב השולחן, שבאו מרחוק, ארגונים ועמותות, אנחנו, חברי הכנסת שמקבלים פניות.

שירלי פינטו קדוש: הנושא של המשלבות, האם השכר שלהן הולך לעלות?

שירלי פינטו קדוש: האם מדברים על זה?

שירלי פינטו קדוש: כמה משלבות יש?

שירלי פינטו קדוש: מה המחסור?

שירלי פינטו קדוש: למה הן מסיימות בשעה מוקדמת יותר מהתלמיד?

שירלי פינטו קדוש: המגזר החרדי, הסייעות, ההסעות.

שירלי פינטו קדוש: למה החרדים צריכים להגיע לוועדות עד ירושלים, למרות שיש הנחיה ברורה אחרת בנושא?

שירלי פינטו קדוש: )

עמוס תמם: אני משלטון מקומי.

עמוס תמם: לגבי הסייעות, הרשויות עסוקות בגיוס סייעות.

עמוס תמם: יש דיונים של ההסתדרות יחד עם השלטון המקומי והאוצר לגבי תנאי השכר של הסייעות.

שירלי פינטו קדוש: (אומרת דברים בשפת הסימנים, להלן תרגומם: יש תמונת מצב ונתונים?

שירלי פינטו קדוש: )

עמוס תמם: עדיין לא.

שירלי פינטו קדוש: (אומרת דברים בשפת הסימנים, להלן תרגומם: ספטמבר בעוד חודש, עוד פחות מחודש מתחילים את הלימודים, ואין שום נתונים?

שירלי פינטו קדוש: )

עמוס תמם: אין.

שירלי פינטו קדוש: (אומרת דברים בשפת הסימנים, להלן תרגומם: ידעתם על הדיון הזה מספיק זמן מראש, על היערכות לקראת שנת הלימודים הבאה.

שירלי פינטו קדוש: כמה סייעות יש?

שירלי פינטו קדוש: כמה חסר לתלמידים?

שירלי פינטו קדוש: אין שום נתון, שום דבר?

שירלי פינטו קדוש: )

אלונה ולפיש: כל הסייעות נמצאות אצל ההורים, אני חייבת לומר.

אלונה ולפיש: הן לא נמצאות בעיריות בגלל השכר.

שירלי פינטו קדוש: (אומרת דברים בשפת הסימנים, להלן תרגומם: לא הבנתי.

שירלי פינטו קדוש: יש איסור שהוא לא חוקי לעשות קשר בין ההורים לסייעות, אבל ברגע שאנחנו מבקשים נתונים, אנחנו צריכים ללכת להורים לקבל את הנתונים?

שירלי פינטו קדוש: אתם עושים מאיתנו צחוק?

שירלי פינטו קדוש: לא הבנתי.

שירלי פינטו קדוש: )

אלונה ולפיש: הם מפנים אותנו, ההורים, לחפש אותן, לחפש את הסייעות.

אלונה ולפיש: אנחנו מאשרים לך את השעות, אבל אין לנו סייעת, תחפשי.

אלונה ולפיש: אני כהורה חייבת להביא סייעת.

רויטל לן כהן: הורים הם חברת כוח-אדם.

שירלי פינטו קדוש: (אומרת דברים בשפת הסימנים, להלן תרגומם: האם גברתי יכולה להציג את עצמה?)

אלונה ולפיש: שמי אלונה, אני אימא לילד עם צרכים מיוחדים.

אלונה ולפיש: נוכחתי בכמה ועדות ודיברתי על הסיפור האישי שלנו, ובהמשך אני אשמח גם לשתף מעבר.

שירלי פינטו קדוש: (אומרת דברים בשפת הסימנים, להלן תרגומם: שתפי עכשיו.

שירלי פינטו קדוש: יש לך רשות דיבור.

שירלי פינטו קדוש: )

אלונה ולפיש: אני אימא לילד קסם בן שבע עם צרכים מיוחדים.

אלונה ולפיש: אנחנו מתגוררים בהרצליה.

אלונה ולפיש: ביוני לפני שנתיים בני אובחן עם ADHD, ODD, קשיים בוויסות חושי, רגשי וחרדות.

אלונה ולפיש: הקושי הכי מובהק, עבורי לפחות, הוא לנסות להסביר מיהו הילד שלי ומה הצרכים שלו כדי להיטמע בחברה ובמוסדות החינוך בצורה הכי טבעית ללא הבדל.

אלונה ולפיש: זוהי משימה קשה, לעתים בלתי אפשרית.

אלונה ולפיש: הוא משולב בכיתה רגילה, המונה 34 ילדים בליווי משלבת.

אלונה ולפיש: גם זו הייתה משימה קשה, להשיג לו - - -

שירלי פינטו קדוש: (אומרת דברים בשפת הסימנים, להלן תרגומם: כל היום הוא צריך משלבת?

שירלי פינטו קדוש: )

אלונה ולפיש: כן.

אלונה ולפיש: שלא יהיה ספק, אין לו יכולת להראות את המוגבלות שלו.

אלונה ולפיש: מדובר במוגבלות שקופה, וזה החלק הכי מורכב מהבעיה.

אלונה ולפיש: מה שלא רואים, לא קיים מבחינת הרבה אנשים.

אלונה ולפיש: הדרך לשילוב מיטבי במערכת החינוך עבור ילדים עם צרכים מיוחדים עוד ארוכה מאוד, האופק בלתי נראה.

אלונה ולפיש: המשפחות צריכות לעבור דרך ארוכה ומתישה, שלרוב הן לא צולחות אותה, והילדים מוסללים לחינוך המיוחד הנפרד, ולעתים למוסדות שלא תואמים לצורך האמיתי.

אלונה ולפיש: נראה אפילו שהם מכוונים לא למקום שמתאים לצרכים של הילדים, אלא לצורכי המערכת.

אלונה ולפיש: הקושי הוא בעיקר כי יש חוסרים גדולים של כוח-אדם שפועל בתחום הרגשי-נפשי, שחייב ללוות את המשפחה ואת הילד, הקושי במציאת סייעת שגם תדע לעשות את העבודה, ולא תכשיל את הילד מחוסר ידע.

אלונה ולפיש: מסיבה שאיננה ברורה לרוב ההורים נמנעת הגישה מקשר ישיר עם המשלבת, נאסר לשוחח, לשתף מידע.

שירלי פינטו קדוש: (אומרת דברים בשפת הסימנים, להלן תרגומם: אני עוצרת אותך לרגע.

שירלי פינטו קדוש: את מצאת משלבת לבן שלך?)

אלונה ולפיש: נכון.

אלונה ולפיש: כבר פעמיים.

שירלי פינטו קדוש: (אומרת דברים בשפת הסימנים, להלן תרגומם: מצאת את המשלבת, אבל אוסרים עלייך ליצור איתה קשר.

שירלי פינטו קדוש: )

אלונה ולפיש: נכון.

שירלי פינטו קדוש: (אומרת דברים בשפת הסימנים, להלן תרגומם: איזה אבסורד.

שירלי פינטו קדוש: )

ג'ידא רינאוי-זועבי: זה נראה ונשמע הזוי.

שירלי פינטו קדוש: (אומרת דברים בשפת הסימנים, להלן תרגומם: אני כאימא לילד, לחשוב שהבן אדם שמטפל בילד שלי כל היום - - - איך משרד החינוך מסביר את הדבר הזה?

שירלי פינטו קדוש: )

ג'ידא רינאוי-זועבי: ביורוקרטיה הזויה.

ג'ידא רינאוי-זועבי: זה פשוט מכעיס.

שרית שריקי: אני יכולה בבקשה להתייחס?

שירלי פינטו קדוש: (אומרת דברים בשפת הסימנים, להלן תרגומם: אני רוצה לקבל הסבר.

שירלי פינטו קדוש: הסבר למה אוסרים על הורה ליצור קשר עם המשלבת?

שירלי פינטו קדוש: )

אורית סטרוק: ואם אפשר, איפה זה מעוגן בחוק?

שירלי פינטו קדוש: (אומרת דברים בשפת הסימנים, להלן תרגומם: זה כמובן לא חוקי.

שירלי פינטו קדוש: )

שרית שריקי: אני סגנית מנהלת האגף לחינוך מיוחד וממלאת-מקום מנהלת האגף נכון להיום.

שרית שריקי: אני רק רוצה לחדד ולומר שאין הנחיה כזאת.

שרית שריקי: ההנחיה שקיימת, והיא קיימת גם בפורטל ההורים, מאפשרת - - -

קריאות: - - -

רויטל לן כהן: אתם לא אוכפים את זה.

קריאות: - - -

שירלי פינטו קדוש: (אומרת דברים בשפת הסימנים, להלן תרגומם: אם אפשר, לא להתפרץ, חברת הכנסת זועבי.

שירלי פינטו קדוש: רויטל, אם אפשר, בבקשה לתת לנציגת משרד החינוך לסיים.

שירלי פינטו קדוש: )

שרית שריקי: יש הנחיה שמדברת על הקשר בין ההורה לסייעת - - -

אלונה ולפיש: ב-6 ביוני התקיימה פה ועדה, אמרתם אותו דבר, אמרתם הכול.

שירלי פינטו קדוש: (אומרת דברים בשפת הסימנים, להלן תרגומם: הוועדה מבקשת שמשרד החינוך יוציא הנחיה ברורה לכל בתי הספר ולכל המשלבות שמאפשרת קשר בין ההורים למשלבת בשנת הלימודים הקרובה.

שירלי פינטו קדוש: )

רויטל לן כהן: הם לא אוכפים.

רויטל לן כהן: כשאנחנו פונים אליהם שבתי ספר ורשויות מקומיות אוסרים על הקשר – אני פונה אליהם ואומרת להם: אתם הרגולטור, תפנו אליהם.

רויטל לן כהן: הם אומרים: אני לא יכול, היא לא עובדת שלי, היא עובדת של הרשות המקומית.

רויטל לן כהן: אל תגלגלו פה עיניים.

רויטל לן כהן: אתם מודעים לזה.

שירלי פינטו קדוש: (אומרת דברים בשפת הסימנים, להלן תרגומם: שמעתי, רויטל.

שירלי פינטו קדוש: )

שרית שריקי: אני רוצה בבקשה לחדד את הנוהל.

שרית שריקי: יש נוהל שמופיע בפורטל הורים, הוא מופיע בפורטלים השונים של משרד החינוך, שמאפשר בין היתר, יש שם פסקה מיוחדת שמדברת ומאפשרת את הקשר בין ההורים - - -

אלונה ולפיש: זה לא נכון.

רויטל לן כהן: אתם לא אוכפים.

שירלי פינטו קדוש: (אומרת דברים בשפת הסימנים, להלן תרגומם: רויטל, רגע.

שירלי פינטו קדוש: אם אפשר, בלי התפרצויות.

שירלי פינטו קדוש: )

ג'ידא רינאוי-זועבי: - - -

שירלי פינטו קדוש: (אומרת דברים בשפת הסימנים, להלן תרגומם: חברת הכנסת זועבי, תודה.

שירלי פינטו קדוש: רויטל.

שירלי פינטו קדוש: )

שרית שריקי: אני מבינה שעולות פה בעיות, ויש פה בעיות פרטניות - - -

אלונה ולפיש: זו לא רק בעיה אחת.

אלונה ולפיש: זה לא נכון.

שירלי פינטו קדוש: (אומרת דברים בשפת הסימנים, להלן תרגומם: אני רוצה עוד פעם לחזור על בקשת הוועדה, ויצא סיכום דיון.

שירלי פינטו קדוש: ביקשנו ממשרד החינוך, ואנחנו דורשים ממנו להוציא הנחיה ברורה בצורה כתובה, גם למי פונים אם יש בעיות, שכל הורה ותלמיד ידעו וגם מנהלי בתי הספר, שמותר להורים ואפילו רצוי ליצור קשר עם הסייעות והמשלבות של התלמידים.

שירלי פינטו קדוש: )

רויטל לן כהן: שמשרד החינוך ייקח אחריות, וכשפונים אליו הוא יטפל.

שירלי פינטו קדוש: (אומרת דברים בשפת הסימנים, להלן תרגומם: רויטל, עוד לא סיימתי.

שירלי פינטו קדוש: גם שזה יצא בעלון הברור של זכויות ההורים.

שירלי פינטו קדוש: אמרנו את זה בצורה ברורה.

שירלי פינטו קדוש: הוועדה מבקשת.

שירלי פינטו קדוש: נגמרה התקופה שאין קשר בין סייעות להורים.

שירלי פינטו קדוש: אני חוזרת לנושא משלבות.

שירלי פינטו קדוש: אלונה, אם תוכלי, תמשיכי את דברייך.

שירלי פינטו קדוש: )

אלונה ולפיש: אין מקום שיכילו בבתי הספר את ההתפרקויות המלוות לסינדרום, אין כיתות הכלה בבתי הספר, ובאלה שיש, לפעמים נראה שהחדר משמש יותר לבידוד מאשר להכלה.

אלונה ולפיש: בהרבה מקומות גם לא טורחים להכיר להורה את רכז ההכלה, אם בכלל קיים כזה, ולא נותנים הדרכות לצוותים, למרות שזאת חובה לפי תקנות הנגישות הפרטנית.

אלונה ולפיש: קשה לנו מאוד, כי לא תמיד יש מי שיתווך לילד את מה שעתיד לקרות מחר או בעוד שעה.

אלונה ולפיש: ילדים כאלה צריכים תיווך מתמיד.

אלונה ולפיש: קשה לנו כי אין אינפורמציה על הזכויות, האפשרויות, מה לעשות, למי לפנות, מה להביא, איפה זה יקרה ומתי.

אלונה ולפיש: קשה כי אף אחד לא וידא איתנו שבזמן החופשה לבן שלי יש איפה להיות בזמן שכל החברים שלו בקייטנה.

אלונה ולפיש: לא טרחו לומר לנו שניתן לקבל סיוע גם בקייטנה או בצהרון, ולולא שיחות אין סוף עם הורים אחרים, לא הייתי מודעת לזכויות שלנו מול הגופים השונים.

שירלי פינטו קדוש: (אומרת דברים בשפת הסימנים, להלן תרגומם: זאת הבעיה שאנחנו מנסים לפתור, שיש חוסר ידע בזכויות, ומשרד החינוך, אני חוזרת ומדגישה עוד פעם, הוועדה ביקשה גם בסרטון, גם בתשדיר טלוויזיה.

שירלי פינטו קדוש: זה יעזור לכולנו, לציבור, שכולם יהיו מודעים.

שירלי פינטו קדוש: תחזירו את זה לוועדה אם יש בעיה, אנחנו מוכנים לעזור באיזה מדיה, פלטפורמה, פלייר, לשלוח לכל ההורים, שגם יהיה ביוטיוב, משהו שנגיש לכלל המוגבלויות, מי האחראי, מה הזכויות, למי פונים, איך פונים, שזה יהיה נגיש וידידותי למשתמש.

שירלי פינטו קדוש: זה כל כך קל ופשוט וזה יקל על החיים של כולנו.

שירלי פינטו קדוש: תמשיכי.

שירלי פינטו קדוש: )

אלונה ולפיש: תודה.

אלונה ולפיש: קשה לנו כי עדיין לא תווך לו מה יקרה בשנה הבאה, מה השתנה השנה, מי ילווה אותו, מי לא.

אלונה ולפיש: יש צורך אקוטי שהצוות והמשלבת ייפגשו עם הילד שבוע לפני תחילת הלימודים, כדי לתת להם שקיפות ורוגע בנוגע למה שיקרה בתחילת השנה.

אלונה ולפיש: קשה כי יש הרבה מה לעשות ובמה לטפל, ואני כהורה פועלת לבד מול ביורוקרטיה קשה.

אלונה ולפיש: יש חוסר גמישות מחשבתית, איסורים וחוקים שפוגעים בסוף בילד שלי ושל כולנו.

אלונה ולפיש: הסיבה היחידה שיש כל כך הרבה עמותות ופעילים בתחום היא אך ורק כי אין סדר, אין מקום אחד שייתן את כל התשובות לשאלות שנותרות ללא מענה.

אלונה ולפיש: גם כשמפנים את ההורים לקרוא חוזרי מנכ"ל, הם לא ברורים, הם מסורבלים, קשה להבין מה נכון, מה ניתן, וגם כשיודעים מה הזכויות, מגלים שהצוותים לא יודעים או שהמפקחות מתעלמות.

אלונה ולפיש: אני כאימא לילד עם ODD לא מבינה מדוע עד עכשיו אין הכרה במוגבלות הזאת, מדוע אין הכשרה לצוות בנושא, מדוע לא מקבלים בוועדות אפיון הכרה באבחון הזה בפני עצמו ומנסים לדחוף אותו להגדרות קרובות, כמו הפרעת התנהגות, בעיות רגשיות, קשב וריכוז או תסמונות נדירות, שכל אחת מהן מביאה סל בהיקף שונה.

אלונה ולפיש: כרגע רוב ההורים מסורבים לוועדות או מקבלים ניקוד שלא תואם לצורך האמיתי, ואחר כך כשיש התפרצות מאשימים את הילדים או את ההורים, כמובן בגלל חוסר ההתאמה של המסגרת.

אלונה ולפיש: אני מבקשת את טיפולכם המידי בנושא הכול כך רגיש בעבור ההורים שלא יכולים להיות נוכחים בוועדה כמוני.

אלונה ולפיש: הם מוטרדים, מותשים, ונעים בין ייאוש לתקווה שיום יבוא והילדים לא יוגדרו כמיוחדים או עם צרכים אחרים, אלא ילדים שמקבלים מה שמגיע להם, על אף ולמרות המוגבלות.

אלונה ולפיש: תודה.

משה טור פז: גברתי היושבת-ראש, יש פה פער.

משה טור פז: משרד החינוך מאוד גדול, ואני רוצה שנתייחס אל זה בכבוד.

משה טור פז: יש הרבה מאוד דברים שהמשרד עושה, ויש סדר גודל עצום גם של ועדות וגם של טיפול.

משה טור פז: שני הפערים העיקריים שקיימים בעיניי – ושמענו עכשיו אימא אחת מתארת את המצוקה שלה, ויש כאן עוד אימהות – האחד בהנגשת ההנחיות להורים, והשני בפער ביניכם לבין הרשויות המקומיות, שעמדתי עליו בתחילת הדיון.

משה טור פז: נמצא לפניי נייר, הוא הופץ לעוד כמה חברי כנסת, למשל שעיריית מודיעין, שבפועל אוסרת על הסייעת להעביר מידע להורים.

משה טור פז: זה הרי אבסורד.

משה טור פז: ההורים ברוב המקרים מוצאים את הסייעת בעצמם.

משה טור פז: אני לא מדבר על זה שהרבה מאוד הורים, זה כבר הוצג כאן בוועדה בדיונים קודמים, מוסיפים תשלום כי אחרת לא תהיה סייעת לילד, אבל אוסרים עליהם, בניגוד להנחיות משרד החינוך, להיות בקשר עם הילדים.

משה טור פז: זו דוגמה לפער.

משה טור פז: יש בישראל 257 רשויות.

משה טור פז: החינוך בישראל לא מנוהל רק על ידי משרד החינוך, אלא הוא מחולק.

משה טור פז: במיוחד בחינוך המיוחד יש הרבה דברים, גם פיזיים וגם סיוע, שנמצאים בידי הרשויות.

משה טור פז: מה שאנחנו צריכים מכם זה יותר מעורבות של המשרד כרגולטור אל מול הרשויות המקומיות וגם ביניהן.

משה טור פז: הוצגה כאן קודם בעיה בין מחוזות, שהמחוז ההתיישבותי לא מצליח לשבץ ילד שלו בחינוך במחוז דרום ולהפך.

משה טור פז: קיבלתי שתי פניות סותרות, אפשר לעשות הסכם עודפים.

משה טור פז: אבל זה פנים משרד החינוך.

משה טור פז: בנוסף, העניין שהאגף יטפל בפניות בין הרשויות ויעשה ביניהן איזונים והשפעה, זה כבר קריטי היום.

משה טור פז: אי-אפשר לומר: זה הרשות המקומית.

משה טור פז: זה הדבר שההורים הכי סובלים מלשמוע אותו.

משה טור פז: לכן אנחנו מבקשים מכם את המעורבות הזאת בניהול של החינוך גם ברשויות המקומיות ככל שאתם יכולים.

משה טור פז: זו מערכת איזון מאוד מאוד חשובה, כי בסוף זה לא מעניין את ההורה, כמו שאנחנו שומעים.

רויטל לן כהן: אדוני, אפילו בין המחוזות הם לא מתערבים.

רויטל לן כהן: הם לא יגידו למחוז תל אביב לקבל ממחוז חיפה.

שירלי פינטו קדוש: (אומרת דברים בשפת הסימנים, להלן תרגומם: רויטל, אני יודעת שאת מחזקת את הדברים החשובים, אבל אני רוצה להתייחס לחבר הכנסת משה (קינלי) טור פז בעקבות ההערה שלו.

שירלי פינטו קדוש: האם יש בעלי תפקידים במשרד החינוך ובעל תפקיד מהרשות המקומית שעובדים בממשק משותף בנושא, שמסונכרנים?

שירלי פינטו קדוש: אתם יכולים להגיד לי שמות של אנשים, מי עובד מול מי, כדי לסנכרן את כל המערכת הזאת?)

שרית שריקי: זה נורא תלוי בנושא.

שרית שריקי: זה לא שיש נושא אחד וגורם אחד - - -

שירלי פינטו קדוש: (אומרת דברים בשפת הסימנים, להלן תרגומם: הנושא הוא החינוך המשלב והחינוך המיוחד לילדים עם מוגבלות במערכת החינוך.

שירלי פינטו קדוש: נושא ברור מאוד, כן גדול, לא כזה קטן, אבל צריך עובד אחד מפה, עובד אחד משם שיתכללו את הנושא.

שירלי פינטו קדוש: )

שרית שריקי: יש לנו בכל מחוז מתאמת חינוך מיוחד, שהיא מפקחת מתאמת בכל מחוז, שהיא מרכזת ומתכללת את הנושאים שנמצאים - - -

שירלי פינטו קדוש: (אומרת דברים בשפת הסימנים, להלן תרגומם: בראש הפירמידה מטעם השלטון המקומי ובראש הפירמידה מטעם משרד החינוך, מי הם האנשים?

שירלי פינטו קדוש: )

שרית שריקי: חברת הכנסת, אנחנו כל הזמן נמצאים במקום של ייעול ושיפור השירות לשטח ולהורים במיוחד.

שרית שריקי: אנחנו נמצאים כרגע גם בפתיחה של מוקד מיוחד לנושא הזה של פניות הורים, כדי שנוכל לשמוע את כל הנושאים שעומדים בפניהם.

שירלי פינטו קדוש: (אומרת דברים בשפת הסימנים, להלן תרגומם: מי מתכלל את כל הדבר הזה?

שירלי פינטו קדוש: )

שרית שריקי: אנחנו, האגף לחינוך מיוחד.

שרית שריקי: זה משהו שאנחנו כרגע מתכללים אל מול צוות שיהיה במוקד.

שירלי פינטו קדוש: (אומרת דברים בשפת הסימנים, להלן תרגומם: את, כראש האגף, האחראית על החינוך המיוחד, את עומדת בקשר שוטף מול השלטון המקומי שיש להם מישהו מקביל לך?)

שרית שריקי: אנחנו נמצאים בקשר מול מיכל מנקס, נכון אנחנו בקשר די טוב איתם.

שירלי פינטו קדוש: (אומרת דברים בשפת הסימנים, להלן תרגומם: אם אני עכשיו לוקחת את העצה של חבר הכנסת משה (קינלי) טור פז, יש ילד שלומד במודיעין, אין לו קשר לסייעת, ההורים לא יכולים לקבל, למי ההורים פונים שלא יטרטרו אותם מאחד לשני?

שירלי פינטו קדוש: משרד החינוך מפנה לשלטון המקומי, השלטון המקומי למשרד החינוך.

שירלי פינטו קדוש: יש מערכת כל כך גדולה.

שירלי פינטו קדוש: מי האנשים שהם צריכים לפנות אליהם?

שירלי פינטו קדוש: מה השם?

שירלי פינטו קדוש: )

שרית שריקי: יש צוותי פיקוח בכל מחוז, יש לנו מתי"אות.

שרית שריקי: במצב כזה אנחנו מבקשים ודורשים מהמפקחות - - -

שירלי פינטו קדוש: (אומרת דברים בשפת הסימנים, להלן תרגומם: הם רוצים לערער.

שירלי פינטו קדוש: המפקחת לא מסייעת.

שירלי פינטו קדוש: )

רויטל לן כהן: - - -

שרית שריקי: ערעורים מגיעים אלינו למטה, לאגף, והנושא הזה נבחן ביחד עם נציגי המחוז ומנהל המחוז במידת הצורך.

שרית שריקי: אין ערעור שלא הגיע ואנחנו לא מנסים לבדוק ולבחון.

שירלי פינטו קדוש: (אומרת דברים בשפת הסימנים, להלן תרגומם: אני מבקשת שנקל על הרגולציה, על הביורוקרטיה.

שירלי פינטו קדוש: אני כבן אדם ליברלי, מאוד קשה לי לראות את הדברים האלה.

שירלי פינטו קדוש: בואו נמצא שמות לשנת הלימודים הקרובה, מי בעלי התפקידים שזאת הגדרת התפקיד שלהם, שבפרסומים שאתם מפיצים, אתם מפיצים את הפנייה אליו בצורה נגישה, השם שלו, התפקיד שלו, גם מהשלטון המקומי, גם ממשרד החינוך, הכתובת האחת שאותם הורים אבודים יכולים לפנות אליה, כי פשוט הם מוותרים על הזכויות שלהם בגלל שהדברים לא ברורים.

שירלי פינטו קדוש: אני מבקשת שתעשו את זה.

שירלי פינטו קדוש: )

שרית שריקי: יש לנו גם באגף.

שרית שריקי: מעבר למוקד שאנחנו פותחים, ששם תהיה נציגה בכל מחוז במוקד, גם באגף יש לנו רכזת של פניות שמקבלת את כל הפניות מהשטח, את כל הפניות שגם לא נענו במחוז.

שרית שריקי: נכון שברגע שאנחנו מקבלים, הבדיקה הראשונה שאנחנו עושים היא אל מול אנשי השטח במחוז, כי אנחנו רוצים להבין יותר מקרוב.

שרית שריקי: לנו אין את הקשר האישי עם התלמיד, עם המורה, עם הסייעת, עם בית הספר.

שרית שריקי: באמצעותה אנחנו מקבלים את כל המידע, ואם יש צורך בהכרעה אחר כך, אנחנו מכריעים.

שרית שריקי: כרגע אנחנו עושים את כל הנושא הזה אל מול המחוז.

שרית שריקי: אצלנו באגף יש רכזת פניות.

שירלי פינטו קדוש: (אומרת דברים בשפת הסימנים, להלן תרגומם: תודה.

שירלי פינטו קדוש: )

רויטל לן כהן: כל הפניות שלנו טרם נענו, חודשים.

שירלי פינטו קדוש: (אומרת דברים בשפת הסימנים, להלן תרגומם: האם אתם יכולים להתחייב לנו, לוועדה, שאתם מוכנים לעשות סדר תפקידים ברור, שיהיה ברור גם להורים מי מטעם השלטון המקומי, מי מטעם משרד החינוך, שמות ותפקידים ודרכי פנייה אליהם, בשביל לפרסם להורים במקרה של ערעור, שרוצים לערער על המפקחת ורוצים להגיע לראש הפירמידה?

שירלי פינטו קדוש: היום הם לא יכולים, אומרים לי שאי-אפשר.

שירלי פינטו קדוש: )

שרית שריקי: אני לא כל כך מצליחה להבין, אני אשמח שתפרטו קצת יותר.

שרית שריקי: יש לנו באתר האגף לחינוך מיוחד את כל פרטי המפקחים באגף עם התפקידים שלהם.

שרית שריקי: זה נמצא גם בכל הפורטלים.

שרית שריקי: אם יש משהו מסוים שאתם רוצים יותר למקד, בשמחה.

שרית שריקי: אני לא מצליחה להבין מה זה שונה ממה שקיים היום.

שרית שריקי: במה לדייק יותר?

שרית שריקי: את הפרסום אני בהחלט מבינה.

עדי אבירם: אני ממרכז שלטון מקומי.

עדי אבירם: אני מפרידה את כל התהליך מהצרות שהם מדברים כרגע עליהן.

עדי אבירם: אתם מדברים פה על השלטון המקומי, בשלטון המקומי כל רשות מקומית עובדת בנפרד.

עדי אבירם: אני בתור שלטון מקומי ביחד עם הנציבות, אני מדריכה את הרשויות איך לפרסם באתר, איך לסדר.

עדי אבירם: רשויות יכולות ועושות את העבודה הקשה הרבה לפני משרד החינוך.

עדי אבירם: אני מדברת על רשויות גדולות.

עדי אבירם: איפה שעבדתי זה רשויות גדולות שקל להן מאוד, כולן מפרסמות, כולן יודעות מה התהליכים, ורובן עושות את הכול לפני הכסף של משרד החינוך ולפני הוועדות, ולפני הכול עוזרות.

עדי אבירם: אתם לא יכולים להגיד "שלטון מקומי", כי כל רשות מתנהלת עם מחוז אחר, עם מישהו אחר במשרד החינוך.

עדי אבירם: כל תחום בנושא הנגישות זה משהו אחר.

עדי אבירם: אי-אפשר להסתכל פה על השלטון המקומי גלובלית בדברים הפיזיים אחרי שאנחנו מנגישים.

עדי אבירם: ברגע שאנחנו מביאים את כל המסמכים, אנחנו ברשויות המקומיות עושים הכול.

עדי אבירם: זה מגיע למשרד החינוך, אי-אפשר להפריד.

עדי אבירם: משהו פה לא מסתדר.

עדי אבירם: עוד משהו אחד, חרדים, ערבים – בחברה הערבית כולם עובדים איתנו צמוד.

עדי אבירם: לא ראיתי שום דבר של אלעד או בני ברק, שיש להם בעיה ספציפית.

עדי אבירם: כולם איתנו בתוך זה.

עדי אבירם: בחברה הערבית, דיברה קודם חברת הכנסת, הם עושים שינוי תפיסה מטורף.

עדי אבירם: אני עובדת איתם על זה, אבל ברגע שיש פה את הביורוקרטיות הפנימיות הם לא יכולים לעמוד בזה, באותה רמה שאנחנו באים ומביאים את הרשויות הגדולות.

עדי אבירם: כולם מסתכלים על השלטון המקומי, יש הבדל בין הרשויות הגדולות לחלשות, ואי-אפשר לצפות לקו ישר עם כולן.

עדי אבירם: בשלטון המקומי לכל רשות יש את החיים שלה בנפרד.

אורית סטרוק: את יכולה להגיד לי מאיפה לוקחים חלק מהרשויות המקומיות את הסמכות החוקית לאסור - - -

עדי אבירם: אני בתחום הפיזי.

אורית סטרוק: מה הבסיס החוקי לרעיון ההזוי הזה?

רויטל לן כהן: אין בסיס חוקי.

רויטל לן כהן: להפך, זה אפילו לא חוקי.

עמוס תמם: אני מהשלטון המקומי, אני יועץ לחינוך המיוחד.

עמוס תמם: כמו שעדי אמרה, השלטון המקומי מייצג את הרשויות, לכל רשות יש ראש רשות, בכל רשות יש מנהל או ראש פירמידה במינהל החינוך, ויש מנהלי אגפי גיל חינוך, כולל חינוך מיוחד, גני ילדים, יסודי ועל-יסודי, כך שההורים יודעים למי לפנות.

עמוס תמם: הם פונים תמיד ברשות למינהל החינוך.

עמוס תמם: השאלה העקרונית שמדברים עליה.

עמוס תמם: אין הוראה לאסור על סייעת כלשהי.

עמוס תמם: אתם מדברים כרגע על המשלבות, אז נתמקד במשלבות.

שירלי פינטו קדוש: (אומרת דברים בשפת הסימנים, להלן תרגומם: אני חושבת שפתרנו את זה בזה שמשרד החינוך יוציא את הנוהל בצורה ברורה, נפרדת, גם למוסדות וגם להורים.

שירלי פינטו קדוש: )

עמוס תמם: אני מבקש לסיים.

שירלי פינטו קדוש: (אומרת דברים בשפת הסימנים, להלן תרגומם: בקצרה, כי יש לנו עוד כל כך הרבה נושאים ודוברים.

שירלי פינטו קדוש: )

עמוס תמם: בקצרה מאוד.

עמוס תמם: אין כאן הנחיה לא לדבר.

עמוס תמם: יש הנחיה שאומרת שמנהל בית הספר, מחנך הכיתה, יגיד מי מדבר עם מי, מי מוסר מה.

עמוס תמם: אין כאן העניין שכל אחד מדבר עם כל אחד.

עמוס תמם: כמו שמחנך מדבר עם הורים, אז המחנך יכול להגיד למשלבת: אל תדברי על הנושא הזה וזה.

שירלי פינטו קדוש: (אומרת דברים בשפת הסימנים, להלן תרגומם: אני לא חושבת שיש לקטוע את הקשר בין ההורים למשלבת.

שירלי פינטו קדוש: )

אלונה ולפיש: כשיש מחנכת של 34 ילדים, היא לא יכולה לפנות לאימא בנושאים מסוימים, ורק המשלבת תדע להגיד לי מה קרה, מה היה.

עמוס תמם: המשלבת היא לא פדגוגית, והיא לא יכולה - - -

רויטל לן כהן: היא לא צריכה להיות פדגוגית.

רויטל לן כהן: לא ביקשתי ממנה - - -

שירלי פינטו קדוש: (אומרת דברים בשפת הסימנים, להלן תרגומם: אי-אפשר עם ההתפרצויות האלה.

שירלי פינטו קדוש: הנושא ברור.

שירלי פינטו קדוש: העלינו אותו על שולחן הוועדה.

שירלי פינטו קדוש: ביקשנו.

שירלי פינטו קדוש: אמרנו שאין שום סיבה שהורה ומשלבים לא יהיו בקשר, בלי קשר למערכת החינוך ובתי הספר, אם המנהל בקשר עם ההורים או המחנכת, זה החלטת המוסד.

שירלי פינטו קדוש: אבל משלבת, מכוח הסל שהתלמיד מקבל, נמצאת באופן ישיר ורצוף עם הילד כל היום, אין סיבה שיאסרו על הקשר של המשלבת וההורים.

שירלי פינטו קדוש: )

עמוס תמם: אני חולק על זה, אבל בסדר.

רויטל לן כהן: מה זאת אומרת חולק?

שירלי פינטו קדוש: (אומרת דברים בשפת הסימנים, להלן תרגומם: אתה יכול לחלוק על זה.

שירלי פינטו קדוש: על זה נדבר בקפה בחוץ.

שירלי פינטו קדוש: ההורים והמשלבות יהיו בקשר.

שירלי פינטו קדוש: )

אורית סטרוק: חלק מאיתנו קיבלו בווטסאפ את הדבר הזה עכשיו.

אורית סטרוק: ההנחיה הזאת לא לאפשר למשלב להיות בקשר עם ההורים נמצאת תחת הכותרת "קשר עם הורים ושמירה על סודיות".

אורית סטרוק: סודיות בפני מי?

אורית סטרוק: זו הנחיה כתובה על הבן אדם שנמצא בבית הספר כחלק מסל אישי של התלמיד.

רויטל לן כהן: המסמך הזה זה חוזה העסקה שלה.

אורית סטרוק: זה לא יועיל לתת רק להורים מה שמגיע להם, צריך להסביר לעובדים מה אסור להם, לאיזה הנחיות אסור להם להישמע.

שירלי פינטו קדוש: (אומרת דברים בשפת הסימנים, להלן תרגומם: בהחלט.

שירלי פינטו קדוש: אנחנו נעשה סדר בנושא הזה, כל נושא המשלבות והסייעות.

שירלי פינטו קדוש: אני חוזרת לבקשת הוועדה.

שירלי פינטו קדוש: כל הסודיות ומה שעלה פה, המשלבת נמצאת עם התלמיד באופן צמוד ורציף לאורך כל שעות היום, כך צריך להיות, היא מכירה אותו, את המוגבלות שלו, את הצרכים שלו, את כל מה שהוא עבר.

שירלי פינטו קדוש: המורה היא מחנכת של 30 תלמידים ולא תמיד רואה את כולם.

שירלי פינטו קדוש: זה כל כך מצחיק לאסור דבר כזה.

שירלי פינטו קדוש: שמשרד החינוך יבטל את אפשרות האיסור.

שירלי פינטו קדוש: הסודיות לא רלוונטית פה, המשלבת מגיעה מכוח הזכות של התלמיד לקבל את הסייעת שלו.

שירלי פינטו קדוש: )

רויטל לן כהן: - - -

קריאה: לא להפריע.

קריאה: היא לא יודעת שאתם מפריעים לה רויטל.

קריאה: אני לא יכולה לתרגם אותה ככה.

קריאה: היא לא יודעת שאת מפריעה לה.

רויטל לן כהן: אני לא אפריע לה.

רויטל לן כהן: סליחה.

משה טור פז: את מפריעה לנו.

נירה שפק: את מפריעה גם לנו.

שירלי פינטו קדוש: (אומרת דברים בשפת הסימנים, להלן תרגומם: בוודאי שההורה לצערי גם נאלץ למצוא את המשלבת ואחר כך גם לאסור את הקשר בין ההורה למשלבת.

שירלי פינטו קדוש: זה דבר שהוא אסור ומגוחך.

שירלי פינטו קדוש: אני חוזרת עוד פעם: משרד החינוך, תוציאו הנחיה ברורה גם להורים על הזכויות שלהם וגם למוסדות החינוך, שאסור לאסור את הקשר בין המשלבת להורים.

שירלי פינטו קדוש: זה לא רק מכוח חוק, זה גם היגיון בריא.

שירלי פינטו קדוש: )

שרית שריקי: אני רוצה שוב וחשוב לי לחדד.

שרית שריקי: את אולי מבקשת שאנחנו נחדד את הנוהל, זה משהו אחד.

שירלי פינטו קדוש: (אומרת דברים בשפת הסימנים, להלן תרגומם: להוציא את הנוהל מחדש בצורה נפרדת.

שירלי פינטו קדוש: )

נירה שפק: מה זה לחדד?

נירה שפק: היא ביקשה הנחיה נפרדת.

נירה שפק: היא ביקשה ברור.

נירה שפק: מה לא ברור?

שירלי פינטו קדוש: (אומרת דברים בשפת הסימנים, להלן תרגומם: כמו שחברת הכנסת נירה שפק אמרה, זה כתוב, אבל צריך להבהיר ולהוציא בנפרד, ובזה סיימנו את החידוד על הנושא הזה.

שירלי פינטו קדוש: בלי ויכוחים.

שירלי פינטו קדוש: )

נירה שפק: אני רואה את לוחות-הזמנים - - -

שירלי פינטו קדוש: (אומרת דברים בשפת הסימנים, להלן תרגומם: אני רק רוצה לחזור לנושא אחר שאני לא רוצה למסמס.

שירלי פינטו קדוש: אני מבינה שאין מיפוי כמה משלבות יש, כמה חסרות, מה השעות.

שירלי פינטו קדוש: לא קיבלנו שום נתונים, ולא יכול להיות שאנחנו לא מקבלים שום מידע לישיבת היערכות לקראת שנת הלימודים הקרובה - - -.)

שרית שריקי: יש נתונים.

שרית שריקי: הנתונים גם הופיעו.

שירלי פינטו קדוש: (אומרת דברים בשפת הסימנים, להלן תרגומם: אני רוצה לשמוע במספרים.

שירלי פינטו קדוש: בקצרה אם אפשר.

שירלי פינטו קדוש: )

אורית סטרוק: אני יוצאת, אני רק רוצה להגיד יישר כוח.

שרית שריקי: הנתונים גם הופיעו במצגת של ההיערכות לפתיחת שנת הלימודים.

שרית שריקי: צינה תיתן התייחסות לכמויות.

שירלי פינטו קדוש: (אומרת דברים בשפת הסימנים, להלן תרגומם: תקראו את הנתונים בקצרה, בלי המעטפת.

שירלי פינטו קדוש: מספרים.

שירלי פינטו קדוש: )

צינה יואלי: אני באגף חינוך מיוחד.

צינה יואלי: אני אציג את הנתונים שהיו בשנת התשפ"א ובשנת התשפ"ב.

צינה יואלי: בשנת התשפ"א מספר התלמידים שהיו זכאים לסייעת בשילוב אישי זה תלמידים שלומדים או בגן או בכיתה רגילה.

צינה יואלי: בשנת התשפ"א היו 152 תלמידים שהייתה להם סייעת, ובשנת התשפ"ב 26,780 תלמידים, כך שאנחנו רואים גידול במספר התלמידים.

צינה יואלי: אני מניחה שבתחילת ספטמבר יהיו לנו נתונים - - -

שירלי פינטו קדוש: (אומרת דברים בשפת הסימנים, להלן תרגומם: כמה סייעות חסרות היום?

שירלי פינטו קדוש: כמה שעות לא מאוישות לשנת הלימודים הקרובה?)

צינה יואלי: כרגע אנחנו במאמצים כבירים יחד עם הרשויות המקומיות לשבץ סייעות לכל התלמידים.

שירלי פינטו קדוש: (אומרת דברים בשפת הסימנים, להלן תרגומם: אני מודעת למאמצים.

שירלי פינטו קדוש: מה המספר?

שירלי פינטו קדוש: כמה חסר?)

צינה יואלי: כרגע אין לנו מספר מדויק.

שירלי פינטו קדוש: (אומרת דברים בשפת הסימנים, להלן תרגומם: בערך.

שירלי פינטו קדוש: מה זה אין מספר מדויק?

שירלי פינטו קדוש: איך אנחנו אמורים לנהל את הדיון הזה ולפתוח את שנת הלימודים ולהתכונן אליה?

שירלי פינטו קדוש: תגידי לי איך?

שירלי פינטו קדוש: אתם משרד החינוך, אתם אחראים על הנושא.

שירלי פינטו קדוש: )

צינה יואלי: משרד החינוך אחראי על התקציב.

צינה יואלי: כמו שיואל הציג קודם, אנחנו שותפים לדיון מתוקף חוק - - -

נירה שפק: מי המנהל?

צינה יואלי: שנייה.

צינה יואלי: תנו לי לרגע לסיים.

צינה יואלי: אנחנו שותפים לדיונים שמתקיים מתוקף חוק בפילוח התמיכות לצורך איתור הצרכים של התלמידים, כדי שהם יקבלו מענה של תמיכה מסוג סייעת.

צינה יואלי: המשרד מעביר את התקציבים לרשויות המקומיות בהתאם - - -

שירלי פינטו קדוש: (אומרת דברים בשפת הסימנים, להלן תרגומם: את אומרת לרשות המקומית שהעברתם תקציבים ויש סייעות חסרות.

שירלי פינטו קדוש: כמה סייעות חסרות למרכז שלטון מקומי?

שירלי פינטו קדוש: )

נירה שפק: כבוד היושבת-ראש, אני באה מהצבא, את יודעת, 26 שנה בצבא.

נירה שפק: אנחנו יודעים אחדות הפיקוד, גם קינלי חברי, אפילו ליחידה.

נירה שפק: אין דבר כזה.

נירה שפק: כשדיברת עלה לי: מעלים בריבוע, מוציאים שורש שלישי, עושים נגזרת.

נירה שפק: הצלחת לבלבל אותי.

נירה שפק: אני רוצה פשטות.

נירה שפק: מה שלא פשוט, לא ברור.

נירה שפק: מי הבוס?

נירה שפק: מי אחראי?

נירה שפק: מי אחראי על זה שאברם ודוד, ושלמה, ודיצה ורינה ייתנו את התשובות?

נירה שפק: מי?

נירה שפק: מי היה צריך לשבת פה בראש השולחן?

נירה שפק: אם זה לא משרד החינוך וזה השלטון המקומי או הרשות המקומית, הייתם צריכים להגיד לפני הדיון, שנביא את כל 256 הרשויות לפה.

קריאה: הם פה.

קריאה: הם פה.

נירה שפק: לא שמעת מה אמרתי.

נירה שפק: לא את היועצים.

נירה שפק: אם הסמכות בשלטון המקומי, הייתי רוצה את ראש השלטון המקומי יושב פה בשולחן.

נירה שפק: אם מישהו לא יודע, ב-3 בחודש אם אני לא טועה.

נירה שפק: מה עושים הורים?

נירה שפק: מה קורה מחר בבוקר?

נירה שפק: מה אני אומרת לעבודה שלי?

נירה שפק: אני באה לעבודה?

נירה שפק: יש לי מקום לילד?

נירה שפק: אין לי מקום לילד?

נירה שפק: יש לי מישהו שיסייע?

נירה שפק: אנחנו נטפל ברצפה, אנחנו מדברים פשוט.

נירה שפק: דרך אגב, אני מתנצלת שאיחרתי, אבל לצאת מכפר עזה בחסימות זה קשה, בקיצור, הגעתי מהעוטף, ואם מצאתי לנכון להגיע לדיון הזה, כי הוא חשוב והבנתי שהעמימות קיימת, ואני חייבת להיות כאן כדי לייצג את אלה שלא יכולים לשבת פה לשולחן.

שירלי פינטו קדוש: (אומרת דברים בשפת הסימנים, להלן תרגומם: תודה רבה, חברת הכנסת נירה שפק.

שירלי פינטו קדוש: אם אפשר, תשובה במספרים.

שירלי פינטו קדוש: )

עמוס תמם: אמרנו כ-3,000 סייעות כרגע בגיוס כללי.

עמוס תמם: יושב-ראש השלטון המקומי כן הוציא מכתב לשרה ולכולם על החוסרים שיש.

שירלי פינטו קדוש: מה החוסרים?

שירלי פינטו קדוש: כמה חסר?

עמוס תמם: אתם מפרידים, אתם מדברים פה רק על הסייעות של המשלבות.

עמוס תמם: כרגע 3,000 סייעות חסרות, שזה כולל סייעות לכיתות חינוך מיוחד, בתוך בתי הספר הרגילים, בבתי הספר המיוחדים וגם המשלבות.

שירלי פינטו קדוש: (אומרת דברים בשפת הסימנים, להלן תרגומם: תודה על הנתון.

שירלי פינטו קדוש: 3,000 סייעות חסרות.

שירלי פינטו קדוש: כמה מאוישים?

שירלי פינטו קדוש: 3,000 מתוך כמה?)

משה טור פז: 26,000 בשנה שעברה.

צינה יואלי: עמוס, אתה דיברת על סייעות גם בחינוך המיוחד.

עמוס תמם: אני מדבר על החינוך המיוחד, כל הסייעות.

שירלי פינטו קדוש: (אומרת דברים בשפת הסימנים, להלן תרגומם: אני מדברת גם על החינוך המשלב.

שירלי פינטו קדוש: בואו נשים את החינוך המיוחד רגע בצד, החינוך המשלב.

שירלי פינטו קדוש: )

עמוס תמם: אין לי כאן נתונים כמה חסר.

שירלי פינטו קדוש: (אומרת דברים בשפת הסימנים, להלן תרגומם: ביחד חסרים 3,000.

שירלי פינטו קדוש: מה הדרישה?)

עמוס תמם: אנחנו מפרסמים, אנחנו מחפשים עובדים.

עמוס תמם: בכל המשק חסר, זה לא חסר רק בחינוך.

שירלי פינטו קדוש: (אומרת דברים בשפת הסימנים, להלן תרגומם: 3,000 מתוך כמה שצריך?

שירלי פינטו קדוש: 10,000?)

עמוס תמם: יש 10,600 בערך.

שירלי פינטו קדוש: (אומרת דברים בשפת הסימנים, להלן תרגומם: צריך 10,600 וחסרים 3,000.

שירלי פינטו קדוש: )

עמוס תמם: כרגע.

עמוס תמם: אלה הנתונים שיש לנו כרגע.

נירה שפק: מה זה בערך?

נירה שפק: מי זה המשפחות של הבערך?

נירה שפק: משפחת כהן?

נירה שפק: משפחת לוי?

נירה שפק: מי זה הבערך?

שירלי פינטו קדוש: (אומרת דברים בשפת הסימנים, להלן תרגומם: 3,000 סייעות שחסרות זה 3,000 תלמידים.

שירלי פינטו קדוש: )

יונית אפרתי: יש פה טעות.

יונית אפרתי: צינה הציגה 26,000 תלמידים בשילוב.

יונית אפרתי: עמוס מדבר על 3,000 שחסרים בכל המערכת, כולל גנים, אני מניחה.

יונית אפרתי: זה לא רק לתלמידי השילוב.

יונית אפרתי: כלומר, משהו פה לא מסתדר.

יונית אפרתי: עכשיו דיברת על 10,000.

יונית אפרתי: איפה ה-10,000 האלה?

עמוס תמם: בואו נעשה סדר.

עמוס תמם: זה חלקי משרה.

עמוס תמם: אני לא יכול להגיד כמה סייעות חסרות לכל מקום מסוים.

עמוס תמם: אני חוזר ואומר - - -

שירלי פינטו קדוש: (אומרת דברים בשפת הסימנים, להלן תרגומם: מה זאת אומרת שאי-אפשר?)

עמוס תמם: אני מנסה להגיד.

עמוס תמם: השלטון המקומי מרכז את הנתונים ככל שהוא יכול.

עמוס תמם: כל רשות מגייסת את העובדים שלה.

עמוס תמם: במחוז מרכז, מחוז תל אביב, יש יותר קשיים בגיוס כוח-אדם, כאשר בצפון יותר קל לגייס, בדרום יותר קל לגייס.

עמוס תמם: זה תלוי במקומות.

עמוס תמם: מדובר לא על סייעות, אלא על היקפי שעות שצריך בסך הכול.

שירלי פינטו קדוש: (אומרת דברים בשפת הסימנים, להלן תרגומם: כמה תלמידים בחינוך המשלב?

שירלי פינטו קדוש: אמרנו שיש כ-26,000 תלמידים?

שירלי פינטו קדוש: )

צינה יואלי: כן.

שירלי פינטו קדוש: (אומרת דברים בשפת הסימנים, להלן תרגומם: כמה סייעות צריך ל-26,000 תלמידים?

שירלי פינטו קדוש: )

עמוס תמם: שוב, אני לא יודע להגיד.

עמוס תמם: דרך אגב - - -

שירלי פינטו קדוש: (אומרת דברים בשפת הסימנים, להלן תרגומם: זה נתונים בסיסיים.

שירלי פינטו קדוש: )

עמוס תמם: זה לא הדיון שאליו הוזמנתי.

שירלי פינטו קדוש: (אומרת דברים בשפת הסימנים, להלן תרגומם: אני מבקשת ממרכז שלטון מקומי ומשרד החינוך, תעשו ביחד שיעורי בית, תעבדו ביחד, תבואו עם נתונים.

שירלי פינטו קדוש: עכשיו.

שירלי פינטו קדוש: אני מאריכה את הדיון עד 12:30.

שירלי פינטו קדוש: יש לכם לפחות חצי שעה לתת את הנתונים הבסיסיים לקראת שנת הלימודים הקרובה שהיא עוד פחות מחודש.

שירלי פינטו קדוש: לא יכול להיות שאני אשחרר את הדיון בוועדה הזאת בלי הנתונים האלה לקראת השנה הקרובה.

שירלי פינטו קדוש: אין מצב.

שירלי פינטו קדוש: זה כל כך קריטי שילד לא יכול להשתלב, והמידע הבסיסי ביותר אף משרד ורשות לא יכולים לתת?

שירלי פינטו קדוש: אתם עושים צחוק מהוועדה?

שירלי פינטו קדוש: זה מגוחך.

שירלי פינטו קדוש: אני ממקדת מה אני מבקשת שתבדקו עכשיו.

שירלי פינטו קדוש: כמה סייעות מאוישות כולל משלבות?

שירלי פינטו קדוש: כמה תלמידים צריכים בסך הכול?

שירלי פינטו קדוש: וכמה חסרות?

שירלי פינטו קדוש: תמונת מצב כלכלית ומקיפה.

שירלי פינטו קדוש: חברת הכנסת נירה שפק, בבקשה.

שירלי פינטו קדוש: )

נירה שפק: יש חבר ממפלגתי משה (קינלי) טור פז שעושה עבודה נהדרת, מדהימה, אבל באתי לכאן לייצג סקטור מסוים, נישה מסוימת שאני חושבת שיש בה פער.

נירה שפק: ואני שמחה שהגעתי, כי מה שאני רואה כאן עושה לי כאבי בטן.

נירה שפק: לא באתי לדבר על מה שדיברתי עד עכשיו, באתי לדבר על מועצות אזוריות, ותיכף אני אדבר עליהן, אבל כמו שאמרתי קודם, עוד פעם אני אשתמש במושג צבאי, כאשר מישהו צריך להגיע לכוננות או כשיש יעד, צריך לעשות טבלת צבירת סד"כ, זה אומר שבכל רגע נתון אני יודעת לתת למי שמעליי מה המצב, מה הערכת המצב, מה הפערים ובמה זה פוגע.

נירה שפק: אני מוטרדת שאין מי שנותן לנו את זה פחות מחודש לפני תחילת הלימודים.

נירה שפק: דבר נוסף, קיבלתי תשובות לאורך הדרך בפניות ציבור שהיו אל המשרד שלי על הנושא של הגאנטים, "עוד לא, רק בנובמבר".

נירה שפק: אם תחילת השנה היא ב-1 בספטמבר, ובציבור החרדי זה קודם, איך רק בנובמבר חלק מהתשובות יהיו.

נירה שפק: למה בינואר?

נירה שפק: עושים גאנט.

נירה שפק: זה כבר לא צבא, זה ניהול פרויקטים, או שזה ניהול או תפיסה.

נירה שפק: אומרים שעד ה-1 ביולי חייב להיות, ואז גוזרים גאנט אחורה ולא קדימה.

נירה שפק: כמו בכל מקום, תמיד תהיה התוספת של אלה שלא יודעים והם חלק מתהליך, אז בניהול פרויקטים יש אחוז שנקרא בצ"מ, בנ"מ, בלתי צפוי, בלתי נצפה, או הערכה, ולכל סקטור יש את האחוז שלו.

נירה שפק: תשימו 17% בצד תקנים לדבר הזה, והם יהיו תוך כדי.

נירה שפק: אני באה מצבא וניהול עשר שנים אחרי, ואני מוטרדת.

נירה שפק: זה לא אישי לאף אחד.

נירה שפק: ויש לי גם אמירה, אני רוצה למחות שהיו כאן חלק מההערות שלקחו מהבסיס.

נירה שפק: באתי לכאן כדי לקבל תשובות ולענות לאזרחים.

נירה שפק: כל מי שרוצה לקחת את זה לפן הרגשי, לא יקבל את זה.

נירה שפק: אני לא מוכנה שתסיטו את הדיון לשם.

נירה שפק: אני רוצה לדבר על המהות שלשמה באתי, מועצות אזוריות.

נירה שפק: מועצות אזוריות – אין בתי ספר ואין מספר תושבים שיצדיק הקמה של כיתות משולבות, בטח במצב קשה של מצאי, הלוואי והיה אחרת, של כיתות.

נירה שפק: אבל מה קורה?

נירה שפק: מפנים אותם, ואני מחזיקה עשרות פניות כאלה בשנה – אולי תלכו לאשדוד, אולי תלכו לבאר שבע, לרחובות, לפעמים שעתיים נסיעה לכל כיוון.

נירה שפק: מתחילה שנת הלימודים ועוד אין להם תשובות, כי כשפונים לרשות, הרשות אומרת: קודם כול, אני דואגת לאנשים שלי, כשאני אסיים לשבץ את הרשות שלי, אני אשבץ ממועצות אחרות.

נירה שפק: ואני שואלת שאלה.

נירה שפק: הייתי יושבת-ראש פורום הורים בשער הנגב, המקום שאני גרה בו, והתיכון שלנו היה התיכון החילוני של שדות נגב.

נירה שפק: שדות נגב זו מועצה דתית, ולכן הבית ספר שלהם הוא בשער הנגב, אז אני לא מבינה למה לא משאירים או לא מגדירים מראש תקנים שנמצאים והם צבועים למועצות האזוריות כדי לתת מענה?

נירה שפק: אני חסרת אונים במרדף.

נירה שפק: לא צריך להגיע לחברת כנסת כדי שאני אפעיל, ואני לא יודעת את מי, כדי לקבל את התשובות האלה.

נירה שפק: אני רוצה להבין מה התהליך הזה.

נירה שפק: השאלה השנייה היא בנושא הסעות.

נירה שפק: עברתי שבעה ראשות וראשי רשויות בשבוע האחרון, שיציגו לי מה תמונת המצב אצלם.

נירה שפק: התמונה חמורה אצל כולם.

נירה שפק: דבר שני, ההסעות של החינוך המיוחד לוקחות 5%-10%, תלוי מה גודל המועצה, מתקציב המועצה.

נירה שפק: תנו לי בבקשה הסברים לגבי זה, ולמה לאף אחד מהם עוד אין תשובות?

נירה שפק: תודה.

איילת שקד: אני מגיעה מקיבוץ בית ניר שנמצא בשפלת יהודה, ליד קריית גת.

איילת שקד: אנחנו שייכים למועצה האזורית יואב.

איילת שקד: יש לי ילדה אוטיסטית שסיימה יסודי, היא עולה כרגע לכיתה ז'.

איילת שקד: פניתי לרשות, כמובן אני זאת שמצאתי את בתי הספר, נתתי להם שני בתי ספר, אחד באשדוד ואחד ברחובות, והתשובה שאני מקבלת בשנתיים-שלוש האחרונות, שאין להם מקום.

איילת שקד: המועצה שלי היא מועצה נפלאה ונהדרת, אין לי מילה רעה להגיד עליה, אבל אין לה מסגרות חינוך מיוחד בתחומי המועצה.

איילת שקד: אין.

איילת שקד: הילדה שלי מגיל שנתיים וחצי עולה על מונית ונוסעת בכל יום יותר משעה הלוך ושעה חזור.

איילת שקד: כל יום מגיל שנתיים וחצי.

איילת שקד: היום היא עולה לכיתה ז', היא אוטיסטית בתפקוד בינוני, היא לא אוטיסטית בתפקוד גבוה שיכולה לשבת בכיתת תקשורת בבית ספר רגיל.

איילת שקד: היא צריכה בית ספר שכולל את כל המעטפת.

איילת שקד: הבית ספר שהיא למדה בו בשש השנים האחרונות - - -

שירלי פינטו קדוש: (אומרת דברים בשפת הסימנים, להלן תרגומם: באיזה בית ספר היא למדה?)

איילת שקד: בית ספר התומר.

איילת שקד: זה בית ספר ללקויי למידה רב-בעייתיים, הוא לא מתאים לה יותר.

איילת שקד: בשנתיים האחרונות הוא לא מתאים לה.

איילת שקד: ביחד עם בית הספר הוחלט שהיא תעבור לבית ספר ללקויי תקשורת.

איילת שקד: בשנתיים האחרונות אני מקבלת מהמועצה הודעות שאין מקום לילדה שלי.

נירה שפק: סליחה שאני עוצרת אותך, אבל אני חייבת לציין שראשת המועצה באופן אישי גם פנתה אליי לעזור לכם.

איילת שקד: נכון, כי המועצה, נפלאה ככל שתהיה, אין בידה לעזור לנו.

איילת שקד: האם נגזר על הבת שלי ללמוד בבית ספר שלא תואם את צרכיה ולא מיטיב איתה כבר שנתיים שלמות רק בגלל שהיא גרה בקיבוץ בית ניר, במועצה אזורית יואב, שאין לה מסגרות חינוך מיוחד?

איילת שקד: כרגע היא ללא מסגרת.

איילת שקד: אני עושה ככל יכולתי, ואני מודה מאוד לגב' נירה שפק שעוזרת לי.

איילת שקד: אני יושבת כאן ואני עוד יותר חרדה ממה שאני שומעת כאן מטעם משרד החינוך מה הולך להיות איתה ב-1 בספטמבר.

שירלי פינטו קדוש: (אומרת דברים בשפת הסימנים, להלן תרגומם: תודה.

שירלי פינטו קדוש: אני שאשמח להתייחסות משרד החינוך.

שירלי פינטו קדוש: )

איילת שקד: אני מצטערת לקטוע אותך.

איילת שקד: האם ניתן מטעם משרד החינוך לעשות הקצאות באותן רשויות לילדים?

איילת שקד: היא תמיד בתחתית הרשימה.

איילת שקד: הם לא מתייחסים אליה בכלל עד שהם לא עוברים את כל ילדי אשדוד, את כל ילדי רחובות, וזה בסדר, גם להם מגיע מסגרות.

איילת שקד: אבל האם ניתן להחליט מטעם משרד החינוך שאותן רשויות, שמגיעים אליהן ילדים לבקש בתי ספר באשדוד, ברחובות, בראשון, בבאר שבע, שאין להם מסגרות חינוך מיוחד – אין, וגם לא יהיו – שהם יקבלו הקצאה של X מקומות?

קריאה: אותה העדפה.

קריאה: אותה העדפה בדיוק.

איילת שקד: אותה העדפה באותו בית הספר.

איילת שקד: היא גם לא תקבל בית ספר כזה כי אין מקום.

איילת שקד: או שתגדילו את מספר הכיתות באותו בית הספר ותוכלו לקלוט את כל הילדים, או שתתנו הקצאה מועדפת, או לא מועדפת, איך שתרצו לקרוא לזה, לילדים שאין להם מסגרות חינוך מיוחד במועצה שלהם.

איילת שקד: תודה רבה.

שירלי פינטו קדוש: (אומרת דברים בשפת הסימנים, להלן תרגומם: תודה.

שירלי פינטו קדוש: התייחסות המשרד.

שירלי פינטו קדוש: )

שרית שריקי: את הפנייה הזאת באופן אישי אני לא מכירה, אני לא יודעת אם זה הגיע אלינו לאגף - - -

שירלי פינטו קדוש: (אומרת דברים בשפת הסימנים, להלן תרגומם: אני חייבת לציין שזו דוגמה למשהו שקורה ורחב יותר.

שירלי פינטו קדוש: )

איילת שקד: אני רק יכולה להגיד שהמפקחת של החינוך המיוחד, נורית אלעזרי, מעודכנת בנושא, אבל זה עדיין לא מרגיע אותי.

איילת שקד: אני מבחינתי כאימא, ממה שאני שומעת כאן עכשיו, יודעת שלא בטוח שתהיה לה מסגרת, כי אין מקום במסגרות החינוך המיוחד.

איילת שקד: אני מדברת על בתי הספר.

איילת שקד: היא לא יכולה להיות בכיתת שילוב או בכיתת תקשורת בבית ספר רגיל לצערי הרב.

איילת שקד: היא נאלצת להגיע לבית ספר לחינוך מיוחד ללקויי תקשורת, והיא כרגע לא זוכה לזה.

דנית ברביבאי: המשרד מכיר את זה.

דנית ברביבאי: יש לי דוגמה נוספת ברשותכם.

דנית ברביבאי: אני מובילה את הקואליציה לחינוך מלידה ב"אנו עושים שינוי".

דנית ברביבאי: הגעתי בכובע אחר, כדי לדבר על הנושא של פעוטות בחינוך המיוחד, אבל אני רואה עד כמה הדיון פה נורא סוער ונורא לא פשוט.

דנית ברביבאי: לצערי אין מקום להכניס את ההתייחסות לפעוטות שזקוקים להנגשות פרטניות בחינוך המיוחד, ואני אשמח בהמשך להגיש את זה באופן אישי.

שירלי פינטו קדוש: (אומרת דברים בשפת הסימנים, להלן תרגומם: אנחנו נעשה.

שירלי פינטו קדוש: )

דנית ברביבאי: תודה.

דנית ברביבאי: בעבר שימשתי כמנהלת מערכת חינוך מיוחד ברשות מקומית, וזה לא משהו חדש, זה משהו שמכירים.

דנית ברביבאי: אני בוועדת ההשמה קיבלתי ווטסאפ ממפקחת שכותבת לי: קחי בחשבון שלא יהיה איפה לשבץ את הילד בגילאים האלה.

דנית ברביבאי: אין מקום במסגרות לחינוך לאוטיסטים.

דנית ברביבאי: גם בשנה הבאה אין איפה לשבץ.

דנית ברביבאי: אני מכירה את המצב.

דנית ברביבאי: ואז אני כותבת לה כנציגת הרשות: אז מה את מציעה?

דנית ברביבאי: לאן לקחת את זה?

דנית ברביבאי: והתשובה שאני מקבלת, חייבים להשאיר אותה באותה המסגרת.

שירלי פינטו קדוש: (אומרת דברים בשפת הסימנים, להלן תרגומם: אני יודעת שזה נושא שהוא רחב, ויש לנו 20 דקות עד סוף הדיון, ואני רוצה לנתב את הזמן הזה ולקבל תשובה וגם לעבור לדבר הבא.

שירלי פינטו קדוש: אני מזכירה שוב, לצערי ככל הנראה לא נקבל עוד דיון לקראת פתיחת שנת הלימודים, אז אנחנו רוצים תשובות לכל ההורים ולכל הסוגיות שעלו.

שירלי פינטו קדוש: משרד החינוך, התייחסות קצרה למה שעלה.

שירלי פינטו קדוש: )

איילת שקד: אני ממש מתנצלת שאני ככה מתפרצת.

איילת שקד: האם אפשר וניתן יהיה לקבל הבטחה ממשרד החינוך שיהיה דיון על הנושא של הקצאת מקומות לילדים אוטיסטים, חינוך מיוחד, פיגור שכלי, איך שתרצו לקרוא לזה, לא משנה מה, כשבאים מרשויות שאין להן מערכות חינוך מיוחד?

נירה שפק: עזבי, זה לא עכשיו.

נירה שפק: אנחנו כרגע מחכים לתשובה.

שירלי פינטו קדוש: (אומרת דברים בשפת הסימנים, להלן תרגומם: כן, אנחנו רוצים לקבל תשובה על זה ממשרד החינוך בקצרה.

שירלי פינטו קדוש: )

שרית שריקי: הנושא הזה מוכר לנו, הוא לא חדש, אנחנו עמלים יום ולילה כדי לנסות לפתור את הסוגיות האלה, גם אם מדובר בסוגיות פרטניות.

שרית שריקי: הנושא של שיבוץ בין מחוזות, בין רשויות, מוכר לנו, אנחנו יודעים, אנחנו מנסים ליצור עכשיו נהלים כדי ליצור כמה שפחות את הבעיה הזאת.

שרית שריקי: המחוזות שלנו נמצאים בקשר עם הרשויות המקומיות, אנחנו מבקשים מהם ואנחנו נמצאים איתם בתהליכים כל שבוע.

נירה שפק: עזבו תהליך.

נירה שפק: תשובה.

שירלי פינטו קדוש: (אומרת דברים בשפת הסימנים, להלן תרגומם: אני מבינה את כל המעטפת.

שירלי פינטו קדוש: האם אפשר לקבל תשובה?

שירלי פינטו קדוש: מה אנחנו נותנים להורים שיושבים כאן והורים כמוה, עשרות כמוה שאין להם פתרון ב-1 בספטמבר?

שירלי פינטו קדוש: )

שרית שריקי: אני שוב אומרת, זה לא שאין לה פתרון, ההורה בוחר את סוג המסגרת.

שירלי פינטו קדוש: (אומרת דברים בשפת הסימנים, להלן תרגומם: היא בחרה, לא נותנים לה את המסגרת שהיא בחרה.

שירלי פינטו קדוש: )

נירה שפק: שנה שלישית אותו ילד.

קריאות: - - -

איילת שקד: הבאתי שני שמות לבתי ספר שיכולים להתאים לה ואמרו לי שאין מקום.

שרית שריקי: ההורה בוחר את סוג המסגרת - - -

קריאה: סליחה, אני יכולה - - -

שירלי פינטו קדוש: (אומרת דברים בשפת הסימנים, להלן תרגומם: רגע, אני רוצה לשמוע את משרד החינוך.

שירלי פינטו קדוש: )

שרית שריקי: אני שוב אומרת, אנחנו כמשרד החינוך עושים כל מאמץ כדי לעמוד מאחורי בחירת ההורים את סוג המסגרת.

שירלי פינטו קדוש: (אומרת דברים בשפת הסימנים, להלן תרגומם: מה זה "עושים כל מאמץ"?

שירלי פינטו קדוש: זה קצת מעורפל.

שירלי פינטו קדוש: )

שרית שריקי: אני שוב אומרת:

שרית שריקי: אם יש בית ספר מסוים שהורה רוצה להשתבץ בו ומשרד החינוך לא מצליח לאפשר את זה, זה לא אומר שלא עומדים בחוק.

שרית שריקי: משרד החינוך צריך לדאוג לסוג המסגרת, לא למסגרת שבית הספר בוחר.

שירלי פינטו קדוש: (אומרת דברים בשפת הסימנים, להלן תרגומם: זה סוג המסגרת שההורים בחרו.

שירלי פינטו קדוש: הם בחרו בית ספר מסוג מסוים.

שירלי פינטו קדוש: )

רויטל לן כהן: אין עוד אחד.

מרב מיכאלי: אני רוצה להתייחס למה שאמרה איילת, זה בדיוק הצד השני של המטבע.

מרב מיכאלי: היא מדברת על הקצאה של מקומות למועצות אזוריות, ואמרת שאת לא מכירה את המקרה שלה - - -

שרית שריקי: את שלה, את שלך אני מכירה.

מרב מיכאלי: אבל לצערי לא זכיתי להתייחסות מהאגף.

מרב מיכאלי: אני חייבת להגיד, חברת הכנסת שירלי פינטו דיברה על זה קודם, שאין איזה גוף שמאגד - - -

שירלי פינטו קדוש: (אומרת דברים בשפת הסימנים, להלן תרגומם: אני רק אחדד.

שירלי פינטו קדוש: גם הגוף שאמרת, אבל לדוגמה במקרה של מירי, היא מקבלת את התשובה שאין מקום, אבל בפועל יש מקום בבית הספר.

שירלי פינטו קדוש: זה דבר אחד.

שירלי פינטו קדוש: דבר שני, זה תעדוף ילדים שיגיעו לבית הספר שמתאים לתלמידים עם מוגבלות, גם אם זה לא בית הספר האזורי שלהם.

שירלי פינטו קדוש: )

מרב מיכאלי: נכון, ומפנים אותנו בכל פעם לסוג בחירה שלא בחרנו, לכיתת תקשורת.

שירלי פינטו קדוש: (אומרת דברים בשפת הסימנים, להלן תרגומם: תודה.

שירלי פינטו קדוש: אני רוצה לקבל את תשובת משרד החינוך.

שירלי פינטו קדוש: )

שרית שריקי: אני שוב אומרת, אתם אומרים פה שההורים יודעים - - -

שירלי פינטו קדוש: (אומרת דברים בשפת הסימנים, להלן תרגומם: רק בלי הקדמות שאנחנו עובדים, אנחנו עושים, ורוצים ואוהבים.

שירלי פינטו קדוש: )

שרית שריקי: אני רוצה להתייחס כמה שיותר מדויק.

שרית שריקי: אם ההורים יודעים שיש מקום ולא מקבלים דווקא את הבת שלהם בגלל שהיא גרה פה או גרה שם - - -

מרב מיכאלי: בוודאי.

מרב מיכאלי: זה מה שקורה.

קריאות: זה מה שקורה.

קריאה: זה בדיוק מה שקורה, הגדרת את זה מעולה.

שרית שריקי: אני רק רוצה לקבל באופן פרטני את המקרים האלה ולבחון - - -

מרב מיכאלי: זה הגיע לכל אוזן, אבל אף אחד לא מוכן לעשות.

מרב מיכאלי: במקרה שלנו שום דבר לא מתקדם.

רויטל לן כהן: אני העברתי לך, שנים אני מעבירה לכם שמות של ילדים כאלה, והתשובה שלכם: אנחנו לא יכולים לכפות על הרשות המקומית לקבל ילד.

רויטל לן כהן: שיבוץ זה לא אני.

נירה שפק: אני מצפה למשהו אחר.

נירה שפק: אני מצפה שתהיה חלוקה בכל הארץ ויגידו: בית ספר בדרום, 1, 2, 3, 4, במרכז, 6, 7, 8, בצפון או בשפלה אלה בתי הספר שקולטים ממועצות אזוריות, ותיעשה עבודה סדורה ולא חפש את המטמון.

נירה שפק: זה נקרא ניהול.

נירה שפק: יש דבר כזה.

נירה שפק: יש הגדרה מוסדית, מובנית, מי נותן מענה.

נירה שפק: מפה מתחילים, זה ראשית הצירים, אם אין את זה, נמשיך להתברבר כולנו שנים.

רויטל לן כהן: אני שוב אומרת שהבעיה שהשיבוץ נמצא ברשויות ואתם לא מתערבים.

שירלי פינטו קדוש: (אומרת דברים בשפת הסימנים, להלן תרגומם: יש לנו רבע שעה לסיום הדיון.

שירלי פינטו קדוש: אני רואה את הבעיה.

שירלי פינטו קדוש: רשמתי לעצמי את הבעיה.

שירלי פינטו קדוש: לצערי אני לא רואה שנקבל על זה תשובות ופתרונות, ויש עוד נושאים שצריך לגעת בהם.

שירלי פינטו קדוש: אני לא סתם שוכחת את זה.

שירלי פינטו קדוש: לגבי ועדות ההשגה, ועדות האפיון וההשמה, הרבה פעמים עושים את זה בצורה וירטואלית ולא מאפשרים פרונטלית מאז הקורונה.

שירלי פינטו קדוש: אני רוצה להבין, מדוע זה קורה?

שירלי פינטו קדוש: עוד פניות שקיבלתי אליי באופן אישי, שלא מנגישים, אם זה תרגום לשפת סימנים, אם זה מקום נגיש או תמלול, ומפילים את האחריות על ההורים, וגם לא הנגשה פיזית.

שירלי פינטו קדוש: )

יואל לוין: אני אתייחס לגבי כל הנושא של ועדות זכאות ואפיון בזום.

יואל לוין: כחלק ממגפת הקורונה, כולנו נחשפנו לאפשרות לנהל את זה בזום.

יואל לוין: נכון שנגמרה המגפה, אנחנו עושים הסדרה כרגע לנסות לראות באיזה מצבים אנחנו רוצים להמשיך לקיים בזום או לתת אפשרות, כי זה מקל על חלק ניכר מההורים, וחלק ניכר מהמשתתפים בוועדה - - -

שירלי פינטו קדוש: (אומרת דברים בשפת הסימנים, להלן תרגומם: הורים שרוצים לבוא פיזית.

שירלי פינטו קדוש: רוצים להגיע עם המסמכים פיזית לוועדה, לא רוצים דרך האינטרנט.

שירלי פינטו קדוש: הם רוצים לקבל ועדה סדורה ולדבר בגובה העיניים במקום פיזי.

שירלי פינטו קדוש: )

יואל לוין: כמו שאמרתי, קודם כול ברור לנו שהורה שרוצה להגיע פיזית, צריך לקיים בגינו ועדה פיזית, אבל יש לנו הנחיות ברורות - - -

שירלי פינטו קדוש: (אומרת דברים בשפת הסימנים, להלן תרגומם: זה ברור, אבל בפועל זה לא קורה.

שירלי פינטו קדוש: )

יואל לוין: יש לנו הנחיות ברורות בתקופת הקורונה, ועכשיו אנחנו עמלים כדי לדייק אותן, לאור עידן הזום, לראות איך זה משרת אותנו וזה לא פוגע, אלא זה מוסיף וזה מאפשר.

שירלי פינטו קדוש: (אומרת דברים בשפת הסימנים, להלן תרגומם: לא הבנתי.

שירלי פינטו קדוש: הזום הוא מבורך, בקורונה עשו את זה, זה משרת אתכם, זה לא משרת את ההורים שרוצים פיזית.

שירלי פינטו קדוש: עכשיו ההורים רוצים לבוא פיזית, הם לא רוצים וירטואלית.

שירלי פינטו קדוש: )

יואל לוין: הורה שרוצה להגיע פיזית, חייבים לקיים בגינו ועדה פיזית.

שירלי פינטו קדוש: (אומרת דברים בשפת הסימנים, להלן תרגומם: זה לא קורה בפועל.

שירלי פינטו קדוש: )

יואל לוין: אני מקבל.

יואל לוין: אם זה לא קורה, שיפנו אלינו במקרים שזה לא קורה, וננסה לטפל בזה.

שירלי פינטו קדוש: (אומרת דברים בשפת הסימנים, להלן תרגומם: למי ההורה פונה?

שירלי פינטו קדוש: )

רויטל לן כהן: פנו וזה עדיין לא קרה.

שירלי פינטו קדוש: (אומרת דברים בשפת הסימנים, להלן תרגומם: למי ההורה פונה?

שירלי פינטו קדוש: אליי פונים אלפי הורים, איך הם לא פנו אליכם?)

רויטל לן כהן: פניתי אליו – לא קרה.

יואל לוין: רויטל מדברת על נקודה מאוד ספציפית לגבי ועדת השגה בתוך המחוז החרדי.

רויטל לן כהן: לא.

רויטל לן כהן: לא רק על המחוז החרדי.

רויטל לן כהן: לא נכון.

יואל לוין: אני לא קיבלתי פנייה אחרת.

רויטל לן כהן: לא נכון.

רויטל לן כהן: התשובה שההורים קיבלו שכל הצוותים של הוועדות יש להם תאריכים לזום, אין צוות פנוי כדי לראות הורים.

שירלי פינטו קדוש: (אומרת דברים בשפת הסימנים, להלן תרגומם: זה לא תשובה מתקבלת.

שירלי פינטו קדוש: אני כשירלי, כאימא לשני ילדים חירשים, עשיתי ועדת אפיון בזום, לא נתנו לי אופציה אחרת.

שירלי פינטו קדוש: לא ידעתי אפילו שיש אופציה אחרת.

שירלי פינטו קדוש: אני לא מבינה למה.

שירלי פינטו קדוש: אני בעצמי עברתי את זה כהורה.

שירלי פינטו קדוש: אמרו לי "זום", לקחתי זום, לא הבנתי למה לא מתאפשר בצורה פיזית.

שירלי פינטו קדוש: אם ההורה רוצה פגישה פיזית, למי הוא פונה?

שירלי פינטו קדוש: )

יואל לוין: ציינתי בהתחלה, הורה שרוצה לקיים פגישה פיזית, הוא פונה ליושב-ראש, והוא חייב לקיים פגישה פיזית.

יואל לוין: אנחנו לוקחים על עצמנו לחדד את ההנחיות ולהפיץ אותן, כדי שזה יהיה ברור לכולם, כי לכאורה הסתיים עידן הקורונה.

שירלי פינטו קדוש: (אומרת דברים בשפת הסימנים, להלן תרגומם: תרשמו גם למי האחריות לפנות בדרך נגישה, שידעו לפנות בדברים האלה.

שירלי פינטו קדוש: )

יואל לוין: אני רוצה להתייחס לכל הנתונים שביקשתם, כדי שלא נעשה עבודה חאפ-לאפ, ואנחנו לא יושבים עכשיו מול המחשבים שלנו, ואין לנו אנשים שנמצאים במשרדים כי אנחנו פה.

יואל לוין: תרשמו לנו את הדברים שאנחנו צריכים להיערך לגבי נתונים, אנחנו ניערך גם למפגש הזה.

שירלי פינטו קדוש: (אומרת דברים בשפת הסימנים, להלן תרגומם: לא הבנתי.

שירלי פינטו קדוש: תחזור עוד פעם.

שירלי פינטו קדוש: )

יואל לוין: לגבי הנתונים שביקשתם קודם שהמשרד ייערך.

יואל לוין: גם לדיון הזה נערכנו שעות רבות מבחינת הכנת הנתונים, ועברנו סעיף-סעיף על מה שהתבקש, מה שלא ניתן פה ומה שאתם מרגישים שאתם עוד רוצים לקבל, תעבירו אלינו בצורה מסודרת.

יואל לוין: אנחנו נשב ואנחנו נרכז עבורכם - - -

שירלי פינטו קדוש: (אומרת דברים בשפת הסימנים, להלן תרגומם: אלה נתונים שאמורים להיות לכם עכשיו במשרד החינוך.

שירלי פינטו קדוש: לא עשיתם בדיקה במקביל לוועדה?)

יואל לוין: אנחנו כרגע יושבים פה, אנחנו אותם אנשים שיושבים במשרדים.

יואל לוין: אנחנו לא יכולים לנהל את האירוע מפה.

שירלי פינטו קדוש: (אומרת דברים בשפת הסימנים, להלן תרגומם: אלה נתונים שאמורים להיות לכם.

שירלי פינטו קדוש: ביקשתי נתונים כמה צוות סייעות ומשלבות צריך להיות, כמה חסר.

שירלי פינטו קדוש: זה משהו שאין לכם חודש לפני פתיחת שנת הלימודים?

שירלי פינטו קדוש: )

יואל לוין: אין לנו.

יואל לוין: אנחנו נמצאים פה כרגע.

יואל לוין: אין לנו אנשים במשרדים שעובדים במקומנו כרגע ויכולים להעביר את הנתונים.

שירלי פינטו קדוש: (אומרת דברים בשפת הסימנים, להלן תרגומם: האם למרכז שלטון מקומי יש נתונים?

שירלי פינטו קדוש: )

עמוס תמם: יש לנו הערכה לגבי משלבות, בין 1,000 ל-1,500 כרגע חסר.

עמוס תמם: שוב פעם, אנחנו מרכזים את זה לפי רשויות.

עמוס תמם: בהרצליה מדווחים שחסרות להם 100 משלבות, בתל-אביב מדברים - - -

שירלי פינטו קדוש: (אומרת דברים בשפת הסימנים, להלן תרגומם: תן לי נתונים כלל ארציים.

שירלי פינטו קדוש: )

עמוס תמם: אמרתי שבחינוך המיוחד באופן כללי מהנתונים שריכזתי עד לא מזמן היו 3,000, שזה כולל הכול.

עמוס תמם: כשאתם מבקשים את ההפרדה - - -

שירלי פינטו קדוש: (אומרת דברים בשפת הסימנים, להלן תרגומם: 3,000 חסרים היום.

שירלי פינטו קדוש: )

עמוס תמם: בכלל, בחינוך המיוחד.

עמוס תמם: לגבי המשלבות אנחנו מעריכים שבין 1,000 ל-1,500.

רויטל לן כהן: זה 1,500 ילדים שלא הולכים ב-1 בספטמבר לבית הספר.

שירלי פינטו קדוש: (אומרת דברים בשפת הסימנים, להלן תרגומם: מתוך כמה?)

צינה יואלי: זה מתוך כ-30,000 תלמידים.

רויטל לן כהן: איך 30,000?

רויטל לן כהן: אמרתם 26,000.

שירלי פינטו קדוש: (אומרת דברים בשפת הסימנים, להלן תרגומם: 30,000 תלמידים בחינוך המיוחד והמשלב שלהם יש משלבות, חוץ מ-1,500.

שירלי פינטו קדוש: )

צינה יואלי: אמרתי לשנת התשפ"ב, אני עושה עכשיו הערכה לשנת התשפ"ג.

שירלי פינטו קדוש: (אומרת דברים בשפת הסימנים, להלן תרגומם: לא הבנתי.

שירלי פינטו קדוש: )

צינה יואלי: ביקשתם קודם הערכה למספר התלמידים שזכאים לסייעת בשילוב אישי לשנת התשפ"ג, אז ההערכה היא כ-30,000 תלמידים.

שירלי פינטו קדוש: (אומרת דברים בשפת הסימנים, להלן תרגומם: 30,000 תלמידים שזכאים לליווי אישי.

שירלי פינטו קדוש: לכמה תלמידים אין סייעות ב-1 בספטמבר?

שירלי פינטו קדוש: הוא אמר פה 3,000.

שירלי פינטו קדוש: )

צינה יואלי: לא.

צינה יואלי: הוא אמר כ-1,500 סייעות לתלמידים בשילוב אישי.

עמוס תמם: עשינו הפרדה.

שירלי פינטו קדוש: (אומרת דברים בשפת הסימנים, להלן תרגומם: חסרות כ-1,500 סייעות.

שירלי פינטו קדוש: מתוך כמה?)

צינה יואלי: מתוך כ-30,000.

שירלי פינטו קדוש: (אומרת דברים בשפת הסימנים, להלן תרגומם: זה אומר שלכל השאר יש סייעות.

שירלי פינטו קדוש: לא תקציב.

שירלי פינטו קדוש: סייעות ממש, משלבות, ב-1 בספטמבר מתחילים את הלימודים ויש סייעת משלבת צמודה.

שירלי פינטו קדוש: )

רויטל לן כהן: גם אלה שיש להם - - -

שירלי פינטו קדוש: (אומרת דברים בשפת הסימנים, להלן תרגומם: רויטל, אני רוצה את התשובה.

שירלי פינטו קדוש: 1,500 תלמידים כרגע לא יכולים להתחיל את שנת הלימודים ב-1 בספטמבר?

שירלי פינטו קדוש: )

צינה יואלי: קודם כול, אנחנו מקווים שבמהלך חודש אוגוסט כן יימצאו עוד סייעות לאותם תלמידים שחסר.

שירלי פינטו קדוש: (אומרת דברים בשפת הסימנים, להלן תרגומם: מי אחראי למצוא את הסייעות?

שירלי פינטו קדוש: אני רוצה לשמוע את משרד החינוך.

שירלי פינטו קדוש: )

צינה יואלי: הרשויות המקומיות הן הגורם שמעסיק את הסייעות ובאחריותם למצוא את הסייעות.

שירלי פינטו קדוש: (אומרת דברים בשפת הסימנים, להלן תרגומם: אם הורה ב-1 בספטמבר צריך סייעת לילד שלו, אין לו סייעת, איך הוא פונה לדעת שתהיה סייעת לרשות המקומית?

שירלי פינטו קדוש: לאיזה אגף הוא פונה?

שירלי פינטו קדוש: )

עמוס תמם: הוא חוזר לאגף החינוך.

עמוס תמם: בכל אגף חינוך יש מנהל אגף חינוך מיוחד או פרט.

עמוס תמם: יש מנהלי אגפי חינוך או מנהלי מחלקות חינוך.

עמוס תמם: הם פונים לרשות.

עמוס תמם: הרשויות מנסות לגייס.

עמוס תמם: עודכנתי שיש דיון מתקדם עם ההסתדרות לגבי השכר של הסייעות, וזה בתהליכים.

שירלי פינטו קדוש: (אומרת דברים בשפת הסימנים, להלן תרגומם: אני אשמח לשמוע איפה עומד השכר של המשלבות והסייעות.

שירלי פינטו קדוש: )

עמוס תמם: זה בדיונים.

עמוס תמם: זה מה שכתבו, שזה כרגע בדיונים ובשלבי סיום.

רויטל לן כהן: אני רוצה להגיד כמה דברים לעניין המשלבות.

רויטל לן כהן: קודם כול, 1,500 זה 5%, זה המון.

רויטל לן כהן: עכשיו לגופו של עניין.

רויטל לן כהן: שאלת לגבי זה, ובצדק, לא יכול להיות שילד צריך סייעת ב-08:00 ולא צריך אותה ב-12:00.

רויטל לן כהן: חלק ניכר מהילדים לא מקבלים סייעות לכל שעות השהות במסגרת, כי נותנים להם לזמן מוגבל.

רויטל לן כהן: חלק מהאמירות שאנחנו שומעים בוועדות זה שאם הוא צריך לכל השעות, מקומו לא בשילוב, שילך לחינוך מיוחד, חלק מהאמירות זה הוא צריך קצת לתרגל לבד.

רויטל לן כהן: אני תוהה איזה ילד בן שש צריך לתרגל לבד משהו שהוא לא יודע לעשות.

רויטל לן כהן: חלק מהילדים, הסייעות לא יכולות לעבוד את כל השעות, ואין סייעת שתעשה השלמה של יום אחד, שעתיים מ-12:00 עד 14:00, אז בפועל הם לא מצליחים ליישם את כל שעות השילוב שלהם.

רויטל לן כהן: ויש הרבה ילדים שאין להם, והרשויות המקומיות אומרות: אני לא יכולה לגייס בשכר הזה משלבות, ושולחות את ההורים לגייס משלבות.

רויטל לן כהן: אנחנו שולחים את המשלבות לעירייה, הן נרשמות בעירייה, וכולם יודעים שאם לא נוסיף להן כסף, הן לא יעבדו.

רויטל לן כהן: זאת אומרת שגם מה שיש עכשיו, זה רובן סייעות שההורים מצאו, לא הרשויות המקומיות.

רויטל לן כהן: לילד שלי מגיל שנתיים וחצי עד סוף י"ב העסקתי כמו חברת כוח-אדם סייעות, הכשרתי אותן, הבאתי הדרכה, זה לא קורה, אין שילוב.

רויטל לן כהן: ואלה שכן משולבים ממה שיש בעירייה, בסוף מגיעים לזה שהשילוב נכשל.

שירלי פינטו קדוש: (אומרת דברים בשפת הסימנים, להלן תרגומם: תודה, רויטל.

שירלי פינטו קדוש: )

רייצ'ל פיינשטיין: אני אימא לילד שלומד בחינוך הממלכתי החרדי, ואין לנו מענה בשבילו שם בכלל.

רייצ'ל פיינשטיין: הוא לומד בירושלים, הוא עולה לכיתה ד', ויש לו מבחר בעיות ועיכוב התפתחותי, הוא בטיפול מגיל מאוד מאוד צעיר, אבל משרד החינוך לא מסתכל על הילד בוועדות, הם מסתכלים על רשימת בעיות, אז זה לא משנה אם יש לו בעיה שכיחה אחת או עשר בעיות שכיחות, המקסימום שהוא מקבל זה 2.2 בשבוע.

רייצ'ל פיינשטיין: זה המקסימום, זה לא משנה אם יש לו יותר צרכים.

רייצ'ל פיינשטיין: אף אחד לא יסתכל על האבחון הפסיכודידקטי שלו, אף אחד לא יסתכל על שני אבחונים פסיכודידקטיים שעשינו בשבילו, כדי שיהיה מדויק מה הילד הזה צריך.

רייצ'ל פיינשטיין: זה לא משנה, הוא פשוט רשימה, הוא לא ילד, אף אחד לא יסתכל על הצרכים שלו.

רייצ'ל פיינשטיין: ולכן לא הייתה לנו ברירה, כי 2.2 לילד שעולה לכיתה ד', זה פעמיים בשבוע מישהי שתוציא אותו לכל המקצועות.

רייצ'ל פיינשטיין: הילד לא קורא עדיין, הוא חייב לצאת משם לצערי, למרות שהוא כן מתאים חברתית וטוב לו בבית הספר והתנהגותית הוא מתאים.

רייצ'ל פיינשטיין: לא הייתה לנו ברירה, היינו חייבים להוציא אותו.

רייצ'ל פיינשטיין: בממ"ח אין כיתה מקדמת, היא לא קיימת.

שירלי פינטו קדוש: איפה עכשיו הבן שלך?

רייצ'ל פיינשטיין: הוא לומד כרגע בממ"ח.

רייצ'ל פיינשטיין: עד רגע זה הוא לומד בממ"ח בית רבן בירושלים.

רייצ'ל פיינשטיין: אין כיתה מקדמת.

רייצ'ל פיינשטיין: האופציה שלנו הייתה להעביר אותו לממלכתי דתי, כי אין בממלכתי חרדי.

רייצ'ל פיינשטיין: פניתי לעיריית ירושלים, הגעתי עד ראש העיר, והתשובה של כולם שאין מקום בכיתות המקדמות בממלכתי דתי לגיל שלו.

רייצ'ל פיינשטיין: אין בכיתה ד' מקום, והאופציה היחידה שנתנו לי היא להעביר אותו לחינוך החילוני.

רייצ'ל פיינשטיין: מי שאחראית על החינוך המיוחד בעיריית ירושלים אמרה לי שהאופציה היחידה שלי היא להכניס את הילד הזה שלומד בחינוך חרדי לחינוך החילוני, ואם לא, אז אין לו מענה.

רייצ'ל פיינשטיין: אין לילד הזה איפה ללמוד בשנה הבאה, כי להכניס אותו לכיתה רגילה זה לא אופציה, הוא לא יכול להמשיך לבהות בתקרה, הוא עולה לכיתה ד' והוא לא קורא, 2.2 בשבוע זה לא מספיק לילד הזה, זה לצחוק לו בפרצוף, ואין לו איפה ללמוד.

שירלי פינטו קדוש: (אומרת דברים בשפת הסימנים, להלן תרגומם: איך משרד החינוך מסביר דבר כזה?)

יואל לוין: אני אשמח אם המקרה הזה יעבור אלינו ונוכל לבחון.

רייצ'ל פיינשטיין: העברנו לכם.

רויטל לן כהן: הוא אצלכם יותר משנה.

שירלי פינטו קדוש: (אומרת דברים בשפת הסימנים, להלן תרגומם: רויטל, אני לא יכולה עם ההפרעות האלה, יש לנו שלוש דקות לסיים את הוועדה.

שירלי פינטו קדוש: אני רוצה לשמוע את משרד החינוך ולהגיע לסיכום.

שירלי פינטו קדוש: )

יואל לוין: מבחינת המטה לא חסכנו לא בכיתות חינוך מיוחד ולא בסלים אישיים.

יואל לוין: אם הוועדה החליטה לתת את הסל האישי הזה, זה ועדה מתוקף חוק וניתן לפנות להשגה, אבל נשמח גם לעזור לכם, להתערב ולראות איך אנחנו יכולים לסייע.

יואל לוין: אני לא חושב שילד צריך לעבור מסגרת בגלל שאין מספיק משאבים בתוך המסגרת.

רייצ'ל פיינשטיין: גם אני לא חושבת, אבל זו התשובה.

רייצ'ל פיינשטיין: כולם צחקו עליי בפרצוף.

רייצ'ל פיינשטיין: אתה יודע כמה אנשי מקצוע אמרו לי: גברתי, תעשי לו אבחונים של פסיכיאטרית, תוציאי אבחונים של תקשורת, את תקבלי.

רייצ'ל פיינשטיין: זה מה שמנסים לשכנע אימא לעשות.

רייצ'ל פיינשטיין: הרשימה של הבעיות שלו, כולן שכיחות.

רייצ'ל פיינשטיין: זה לא אחת, זה לא שתיים, זה לא שלוש בעיות, אבל כולן שכיחות, ולא מגיע לו.

יואל לוין: אני לא חולק עלייך.

שירלי פינטו קדוש: (אומרת דברים בשפת הסימנים, להלן תרגומם: גברתי ונציג משרד החינוך.

שירלי פינטו קדוש: אני מבקשת עוד בקשה ממשרד החינוך, תסייעו גם לגברת שיושבת פה, כדי בשנת הלימודים הקרובה הבן שלה יוכל ללכת למוסד הלימודי במגזר החרדי.

שירלי פינטו קדוש: לצערי זמננו תם.

שירלי פינטו קדוש: שימו לב לשעון פה שמולי.

שירלי פינטו קדוש: אנחנו חייבים לעבור לסיכום.

שירלי פינטו קדוש: )

אסתר קרמר: דקה אחת.

שירלי פינטו קדוש: (אומרת דברים בשפת הסימנים, להלן תרגומם: אין לנו זמן.

שירלי פינטו קדוש: יש כל כך הרבה דוברים שרוצים.

שירלי פינטו קדוש: עשינו פה דיון של שעתיים וחצי.

שירלי פינטו קדוש: )

אסתר קרמר: על החינוך החרדי לא דיברו מספיק.

שירלי פינטו קדוש: (אומרת דברים בשפת הסימנים, להלן תרגומם: אני מבקשת לא להפריע.

שירלי פינטו קדוש: עשינו דיון של שעתיים וחצי, דיון טעון, דיון עם הרבה - - -.)

אסתר קרמר: שירלי, זה לא פייר.

שירלי פינטו קדוש: (אומרת דברים בשפת הסימנים, להלן תרגומם: אני מבינה אותך.

שירלי פינטו קדוש: )

אסתר קרמר: את אף פעם לא נותנת לי לדבר.

שירלי פינטו קדוש: (אומרת דברים בשפת הסימנים, להלן תרגומם: אני אף פעם לא נותנת לך לדבר?

שירלי פינטו קדוש: אני בקשר רצוף איתך ועם - - -, הפגשתי אותך עם כל הגורמים הרלוונטיים.

שירלי פינטו קדוש: אני אתן לך 30 שניות, אבל אל תבואי ותטיחי שאני אף פעם לא נותנת לך לדבר.

שירלי פינטו קדוש: )

אסתר קרמר: אני אגיד משהו בשם החינוך החרדי.

אסתר קרמר: סליחה שאני כבר בוכה, וזה לא היה צריך לקרות.

אסתר קרמר: אני מלווה הרבה תלמידים בחינוך החרדי, דאגתי שהיא תגיע לכאן ואני בקשר עם עוד הרבה הורים, והסיפור הזה חוזר על עצמו בכל מערך החינוך החרדי.

אסתר קרמר: הורים מבקשים לעבור לחינוך בממלכתי-דתי ולא מאשרים להם, במיוחד במחוז ירושלים, אבל גם בכל הארץ.

שירלי פינטו קדוש: (אומרת דברים בשפת הסימנים, להלן תרגומם: זה אותו דבר כמו שהגב' לפניה אמרה.

שירלי פינטו קדוש: )

אסתר קרמר: זה לא הגיוני.

שירלי פינטו קדוש: (אומרת דברים בשפת הסימנים, להלן תרגומם: את צודקת.

שירלי פינטו קדוש: אני מבינה את הבעיה.

שירלי פינטו קדוש: )

אסתר קרמר: לא הגיוני שמחוז חרדי בכל הארץ לא - - -

שירלי פינטו קדוש: אני מסכימה איתך לחלוטין במאה אחוז.

אסתר קרמר: גם לי יש ילד שאין לו מסגרת בעוד שלושה שבועות.

שירלי פינטו קדוש: (אומרת דברים בשפת הסימנים, להלן תרגומם: את תעצרי עכשיו.

שירלי פינטו קדוש: זמננו נגמר לצערי.

שירלי פינטו קדוש: אני מסכימה איתך במאה אחוז, אבל אנחנו חייבים להגיע לסיכום.

שירלי פינטו קדוש: הייתה ועדה לא פשוטה, ועדה טעונה, ועלו פה כל כך הרבה בעיות: חוסר הסדר, הכאוס, הבלבול של ההורים.

שירלי פינטו קדוש: חייבים לעשות סדר עד ה-1 בספטמבר הקרוב.

שירלי פינטו קדוש: בתחילת הוועדה אמרתי וגם רשמתי דברים תוך כדי, ביקשתי ממשרד החינוך וממרכז שלטון מקומי נקודות.

שירלי פינטו קדוש: זכויות הנגישות של ההורים, של התלמידים מכוח חוק תקנות נגישות פרטניות במערכת החינוך, צריכות להיות בתשדיר בטלוויזיה, בעלון שכל הורה מקבל עד הבית, בצורת פנייה נגישה עם רכזי השילוב של בתי הספר.

שירלי פינטו קדוש: משרד החינוך, תנחו את המנהלים בבתי הספר לשלוח את רכזי השילוב להורים בפנייה אקטיבית.

שירלי פינטו קדוש: המצגת הזאת יפה מאוד, אבל צריך לחדד את הדברים, את הבעיות, לתקן אותן ולעשות סדר גם בתשדירים וגם לפנות אקטיבית להורים דרך רכזי השילוב בבתי הספר.

שירלי פינטו קדוש: הוועדה מבקשת בשבועיים הקרובים, לפחות עד שבועיים לפני פתיחת שנת הלימודים, לקבל עדכון על הנושא ולסיים אותו.

שירלי פינטו קדוש: נקודה נוספת, הוועדה גם מבקשת לבדוק ולהחזיר לנו תשובה האם אפשר למנות נציג בראש הפירמידה, כמו שאמרה פה חברת הכנסת נירה שפק, ככה מנהלים, נציג מטעם משרד החינוך, נציג מטעם מרכז שלטון מקומי, שהם יהיו בראש הפירמידה והם יהיו מסונכרנים ביניהם.

שירלי פינטו קדוש: גם אנחנו כוועדה בכנסת לא מקבלים את התשובות הברורות.

שירלי פינטו קדוש: כל הנציגים נמצאים פה ולא קיבלתי תשובות, מי אחראי על מה, מה הנתונים, מה המספרים, למי פונים.

שירלי פינטו קדוש: צריך שיהיה מישהו אחד ממשרד החינוך, מישהו ממרכז שלטון מקומי, שנדע לפנות אליהם, והם מסונכרנים ביניהם, שהכול יהיה מנותב בצורה ברורה.

שירלי פינטו קדוש: אני מבקשת משניכם שנדע מי הכתובת בכל אחד מהגופים והיררכיה מסודרת של ניהול.

שירלי פינטו קדוש: נושא המשלבות – קיבלנו קצת נתונים ואני אשמח לקבל נתונים ממשרד החינוך, מסמך ברור לשולחן הוועדה.

שירלי פינטו קדוש: הבנתי שיש מחסור של 1,500 סייעות, תעשו מאמצים שכל תלמידי מערכת החינוך יתחילו בשנת הלימודים הקרובה עם המשלבות באופן מלא.

שירלי פינטו קדוש: פרסום הנוהל באופן נפרד ומסודר שאוסר על איסור קשר בין ההורים למשלבות ולסייעות.

שירלי פינטו קדוש: אסור לעצור את הקשר הזה.

שירלי פינטו קדוש: זה כמו להגיד לי: שירלי, את לא יכולה לדבר עם המתורגמנית שלך.

שירלי פינטו קדוש: לא, תלכי דרך מנהל בית הספר.

שירלי פינטו קדוש: זאת ההנגשה שלי.

שירלי פינטו קדוש: המשלבת היא ההנגשה של אותו תלמיד, וההורה רשאי לדבר איתה.

שירלי פינטו קדוש: אסור למנוע ממנו לדבר איתה, זה טירוף.

שירלי פינטו קדוש: אני מבקשת להוציא נוהל מסודר ונפרד, ולחדד אותו למנהלי בתי הספר ולהורים, שחור על גבי לבן.

שירלי פינטו קדוש: לגבי ועדות אפיון והשמה – להאיץ את התהליך, לקבוע כמה שיותר פיזי ובזום בשבועיים הקרובים, לא לחכות ל-30 באוגוסט, לא ל-29 באוגוסט, ממש בשבועיים הקרובים שידעו כל ההורים מה השיבוץ של התלמידים, הילדים שלהם.

שירלי פינטו קדוש: אין סיבה שלא.

שירלי פינטו קדוש: החלוקה של האזורים, צפון, מרכז, דרום, השפלה – כל החלוקה הזאת צריכה להיות בצורה מסודרת, איזה בתי ספר משלבים בכל אזור ולתעדף תלמידים עם מוגבלות, ואם זה לא הבית ספר האזורי שלהם, מי הבית ספר המשלב בכל מקום, שתהיה רשימה מסודרת, גם להורים, גם לעוטף, גם בצפון, בכל מקום במדינת ישראל שההורים ידעו מה המסגרת ומה הבית ספר האזורי של התלמיד עם מוגבלות.

שירלי פינטו קדוש: הולכים על עיוור, והעיוורון הזה שהוועדה וההורים נמצאים בו לא יכול להמשיך.

שירלי פינטו קדוש: הערפל שיש לא מקובל עליי.

שירלי פינטו קדוש: צריך בהירות, יש חוק מאוד ברור, כוונת המחוקק מאוד ברורה, צריך שגם משרד החינוך יהיה מאוד ברור בדרך הפעולה שלו.

שירלי פינטו קדוש: מבחינתי כיושבת-ראש ועדה, אני אף פעם לא נוהגת להגיד דבר כזה, אבל משרד החינוך, אם הוא היה חברה פרטית הוא היה בפשיטת רגל, העובדים שלו כבר היו מובטלים בבית.

שירלי פינטו קדוש: לא מנהלים ככה שום חברה במגזר הפרטי.

שירלי פינטו קדוש: לא יכול להיות שכולם זועמים ונמצאים בחוסר בהירות כזאת.

שירלי פינטו קדוש: זה לא ניהול תקין וזה לא יכול להמשיך ככה.

שירלי פינטו קדוש: אני כאימא לשני ילדים חירשים רועדת פה, קשה לי, אני חושבת על כל ההורים שיושבים פה ואלה שלא יכלו להגיע.

שירלי פינטו קדוש: אני מבקשת, כל מה שנאמר עד עכשיו תיישמו.

שירלי פינטו קדוש: אל תחכו שהכנסת תבוא ותנזוף.

שירלי פינטו קדוש: אין דבר כזה להגיע לוועדה, להיערכות לשנת הלימודים, עם חצי מהנתונים.

שירלי פינטו קדוש: זה זלזול בבית הזה, במשכן הכנסת ובחברי הכנסת.

שירלי פינטו קדוש: אני מבקשת לבוא לכל דיוני הוועדה עם כל הנתונים.

שירלי פינטו קדוש: לא יכול להיות שאני מבקשת פעם, פעמיים, שלוש, גם בדיון הקודם, גם בדיון הזה, ומביאים לי חצאי נתונים ואי-בהירות.

שירלי פינטו קדוש: המצגת מאוד מאוד יפה, אבל שלחתם אותה חצי שעה לפני, אני לא יכולה לעבור על מצגת לוועדה חצי שעה לפני.

שירלי פינטו קדוש: חברי הכנסת שבאו לפה וטרחו שעות להגיע לוועדה לא יכולים להתכונן, וזה לא מוצא חן בעיניי.

שירלי פינטו קדוש: בזה אנחנו מסכמים את הדיון.

שירלי פינטו קדוש: אני מבקשת שתעבירו לוועדה בשבוע הקרוב את כל הנתונים ואת כל מה שביקשנו.

שירלי פינטו קדוש: אני מתכוונת לבקש החרגה לקיים עוד דיון בזמן תקופת הפגרה כי אנחנו צריכים להיערך לשנת הלימודים הקרובה באופן תקין, אני מקווה שנקבל.

שירלי פינטו קדוש: תודה רבה.

שירלי פינטו קדוש: הישיבה נעולה.

שירלי פינטו קדוש: )